
INTRODUCERE 


A scrie despre Preasfânta şi de Dumnezeu Născătoarea Fecioară Maria, nu este deloc 
uşor, pentru că viaţa ei a fost o taină, intim legată de taina mântuirii neamului omenesc. Din 
puţinele versete pe care Evanghelia ni le-a transmis despre Ea, nu putem deduce decât faptul 
că Fecioara Maria a rămas smerită, înțelegând importanța Celui pe care L-a purtat în pântece 
şi trimițând spre EI. Pentru Ea, doar Dumnezeu a contat: “Iată roaba Domnului!” (Luca 1, 29). 
Atitudinea aceasta a Maicii lui Dumnezeu a transmis-o şi iconografia bizantină în care 
Fecioara este reprezentată arătând spre Fiul Ei. 

Puținele cuvinte ale celor patru Evanghelii care ne vorbesc despre Sfânta Fecioară 
Maria, de la Buna Vestire şi până la Cincizecime, arată că voinţa Ei a fost ca Ea să trăiască 
toată viaţa în umbra Fiului Ei iubit. 

După înălţarea Fiului Ei la cer, Fecioara Maria a rămas alături de Sfinții Apostoli, 
încurajându-i şi mângâindu-i. În spatele curajului care îi însufleţea pe Apostoli era Ea, Mama, 
pe care loan, ucenicul iubit, o luase la sine. Urmaşii Lui Hristos au cinstit-o foarte mult pe 
Maica învățătorului lor şi această iubire şi venerare a trecut şi la cei de după ei încât la 
Sinodul II Ecumenic de la Constantinopol (381), Sfinţii Părinți au înţeles că în adevărata 
credință şi mărturisire a Lui lisus Hristos ca Fiu întrupat al Tatălui Ceresc, nu o pot exclude pe 
Maica Sa după trup, în care au văzut împlinirea tuturor aşteptărilor mesianice şi au mărturisit 
în unanimitate că Ea trebuie să fie numită pe drept cuvânt Născătoare de Dumnezeu. 

Privind istoria lumii cu tot ceea ce ştim astăzi despre rostul Maicii Domnului în 
iconomia duhovnicească, putem constata importantul rol pe care Dumnezeu i l-a hărăzit 
Acesteia, în cea mai mare taină. 

Maica Domnului apare ca Aurora care vesteşte Dimineaţa, ca Luceafărul care anunță 
Soarele, ca Steaua Polară care arată Nordul, pe Hristos. Ea este începutul în care stă ascuns tot 


viitorul, toată lumea nouă a Lui Hristos ce avea să vină... 

Biserica astăzi să cinstim naşterea Maicii Domnului: „Naşterea Ta de Dumnezeu Născătoare 
Fecioară, bucurie a vestit la toată lumea că din Tine a răsărit Soarele dreptăţii, Hristos 
Dumnezeul nostru, că dezlegând blestemul a dat binecuvântare şi stricând moartea ne-a 
dăruit nouă viaţă veşnică" (Troparul Naşterii Maicii Domnului). 

Importanţa Fecioarei Maria ca şi semn al omenirii îndumnezeite, este dată de 
conlucrarea voinţei sale cu harul Duhului, a cărui Mireasă este şi prin care a devenit 
„asemenea Lui Dumnezeu după har". Prin aceasta, Sfânta Fecioară Maria este simbol şi 
Arhetip al îndumnezeirii, semn al înnoirii noastre în Hristos. 

Rolul de pedagog şi pregătitor în sfinţenie al Vechiului Testament a atins cea mai înaltă 
culme posibilă în persoana Fecioarei Maria. Fiind închinată la Templu, în care petrecea în post 
şi rugăciune, ascultare şi muncă, tânăra Fecioară se pregătea pentru primirea Fiului Lui 
Dumnezeu în trupul Său cel prea curat. 

Buna Vestire constituie momentul „plinirii veacurilor, săvârşit după sfatul cel mai 
înainte de veci"! al Treimii, momentul în care Sfânta Fecioară a intrat în istoria mântuirii. 

La Buna Vestire, conform dumnezeiescului mesaj trimis de Arhanghelul Gavril (Le. 1, 
35), Sfânta Treime aştepta momentul „plinirii veacurilor” pentru punerea în aplicare a 
„sfatului celui mai înainte de veci", iar acest moment va fi declarat prin rostirea de către 
Sfânta Fecioară Maria a cuvintelor: „Iată roaba Domnului. Fie mie după cuvântul tău!” (Lc. 
1,38). 

Din clipa rostirii memorabilelor cuvinte, tânăra şi neprihănita Fecioară devine locaş 
preacurat al Fiului Lui Dumnezeu, Biserică cu totul neprihănită, chivot preasfânt, loc 
feciorese de sfinţenie, devine altarul sfânt care cuprinde pe Cel necuprins, pe Însuşi 
Dumnezeu zămislit prin puterea lucrătoare a Duhului Sfânt. Cel necuprins se întrupează în 
pântecele Ei fecioresc iar întreg trupul ei devine începutul Bisericii pământeşti, Temelia ei 
umană, căci este cel dintâi trup sfințit de Dumnezeu, „chivot al legii întru care se păstrează 
sfințenia a tot neamul omenesc" şi „vas cu totul de aur, întru care s-a gătit pentru noi Trupul şi 


Sângele Mielului Celui Dumnezeiesc'?. 


! Stihira, gl. 6, după Doamne strigat-am, la Vecernia mare din 25 martie 
2 Acatistul Acoperământului Maicii Domnului, Icosul al VIl-lca 

Prezența Lui lahve în sânul lui 





Israel dobândeşte un sens nou, acela al unei divine şi neprihănite maternităţi. În lumina 
vestirii pe care îngerul i-o adresează, Fecioara Maria înţelege că Ea este Israelul cel nou în 
care Dumnezeu vine să locuiască: „Mi-a făcut mie mărire Cel Puternic şi Sfânt este numele 
Lui" (Lc. 1,49), mărturiseşte Sfânta Fecioară. 

Evocarea acestei măriri o arată ca pe un nou chivot al legii. Ea este fiica Noului Sion, în 
sensul că prin feciorie este partea cea mai sfântă a Bisericii în formare, locul consacrat unde 
Dumnezeu vine să locuiască. 

Taina Preacuratei Fecioare Maria despre care aflăm atâtea lucruri în capitolul I al 
Evangheliei după Luca are un ecou prelungit în taina Bisericii încă din ceasul vestirii 
îngerului. „Fiica Sionului" din profeția lui Sofonie (3, 14-17), personalizare simbolică a lui 
Israel, încetează de a mai fi un simbol pentru a deveni o realitate personală şi o ipostază, în 
speţă, a Bisericii?. 

În lucrarea de faţă, ne propunem să facem o prezentare succintă a vieții şi activității 
pământeşti a Maicii Domnului, pornind de la prefigurările vechi-testamentare care fac referire 
la Ea, după care sunt analizate pericopele evanghelice ale Noului Testament care o amintesc. 
Vom analiza apoi considerentele care o evidenţiază pe Maica Domnului ca imagine a Bisericii 
şi chip desăvârşit al femeii creştine şi vom prezenta importanţa rolului Ei în istoria mântuirii 
neamului omenesc. 

Lucrarea este structurată pe trei mari părți, împărțite pe mai multe capitole, după cum 
urmează: 

I. Maica Domnului în Noul Testament: în care sunt prezentate versetele biblice care 
vorbesc despre Maica Domnului şi sunt analizate momentele mai importante din viaţa 
Acesteia; 

II. Maica Domnului în Biserica Ortodoxă: prezintă modul în care Biserica a perceput-o 
pe Sfânta Fecioară şi este descris cultul de supra-venerare pe care i-l aduce; 

III Maica Domnului - Arhetip al femeii creştine: în care sunt analizate elementele 
determinante care stau la baza considerării Maicii Domnului drept chip desăvârşit al femeii 
creştine. 

În ultimul capitol sunt prezentate concluziile, care vin să întregească tema analizată de 


lucrare, aceea că Maica Domnului este prototip al femeii creştine din toate timpurile. 


5 Pr. Conf. Ilic Moldovan, Învățătura Sfintei Scripturi despre Preacurata Fecioară Maria şi implicaţiile ei religios- 
morale, în „Ortodoxia", nr. 3, 1980, p. 477 

CAPITOLUL 1. MAICA DOMNULUI ÎN NOUL TESTAMENT 


1.1. EVA CEA VECHE ȘI EVA CEA NOUĂ 


Referatul biblic despre crearea lumii văzute în şase zile, şi în special, a protopărinților 
neamului omenesc, Adam şi Eva, constituie un prolog firesc la concepția despre unitatea 
neamului omenesc, universalitatea păcatului strămoşesc şi împlinirea în timp, a actului de 
mântuire din partea Lui Dumnezeu. În lumina aceasta putem înţelege legătura firească dintre 
cele două testamente, primul având rolul de pedagog spre Hristos (Gal. 3, 24), iar cel de al 
doilea de plinire a tuturor celor prezise de proorocii Vechiului Testament şi cu privire la 
împăcarea omului cu Dumnezeu. 

Această relație organică dintre cele două testamente se poate observa şi cu privire la 
învățătura despre Maica Domnului sau Eva cea nouă, prin care Dumnezeu a adus mântuirea 
pentru toți care descind din Eva cea veche, ispitită de şarpe şi prin care a pătruns moartea în 
lume. 

Dacă prima femeie a avut menirea de a da naştere la urmaşi care să asigure perpetuarea 
în timp a ființei umane (Eva = viață), prin mijlocirea Fecioarei Maria, Eva cea nouă, se naşte 
omul cel nou care se îndumnezeieşte şi devine moştenitor al împărăției veşnice. 

Ținând cont de acest lucru, putem afirma că omul cel vechi are ca mamă pe Eva cea din 
care descinde din Fecioara Maria, iar omul cel nou pe Maica Domnului, din care s-a născut 
lisus Hristos, Cel ce din iubire nemăsurată s-a jertfit pentru păcatele noastre şi ne-a făcut să 
fim vii înaintea Lui Dumnezeu. Eva cea veche se naşte din Adam fără de bărbat, din coasta 
acestuia, iar Hristos se naşte din Fecioara Maria, Eva cea nouă, fără de bărbat, Maica 
Domnului rămânând Fecioară şi după naştere. 

Naşterea Evei din coasta lui Adam este, de fapt, chipul naşterii Lui Hristos din Fecioara 
Maria. 

Între cele două persoane, Eva cea veche şi Eva cea nouă, există multe deosebiri rezultate 
din comparaţia pe care o fac aghiografii Noului Testament între Adam cel vechi şi Adam cel 


nou, lisus Hristos. 

Însă ambele au menirea de a fi dătătoare de viaţă. Urmaşii celei dintâi duc o viaţă 
dominată de nedreptate, şi păcatul împărăţeşte prin moarte, iar fiii celei de a doua, reabilitaţi 
prin dreptatea divină, dobândesc prin Hristos, harul dumnezeiesc necesar mântuirii (Rom. 6, 
17-21). 

Prima Evă a fost creată din coasta lui Adam pentru a-i fi de ajutor şi, ca prin ea şi 
urmaşele sale să se perpetueze firea omenească. În Rai, ea a fost ispitită de diavol, atenţia 
acestuia fiind îndreptată mai întâi spre ea, pentru că a socotit că odată cu strecurarea seminţei 
păcatului în sufletul ei, va reuşi să-şi întindă stăpânirea peste toţi oamenii pentru a-i chinui. 

Aceste planuri ale ispititorului au fost dejucate însă de Dumnezeu şi, cum prin femeie a 
pătruns păcatul în firea omenească, şi moartea ca plată a acestuia, tot aşa prin femeie, 
Dumnezeu, în iconomia mântuirii neamului omenesc, va contracara fapta Evei celei dintâi 
trimițând pe însuşi Fiul Său, care avea să se nască din Fecioara Maria, Eva cea nouă: „Căci 
atât a iubit Dumnezeu lumea, încât a dat pe Fiul Său Cel Unul-Născut, ca oricine crede în EI 
să nu piară ci să aibă viaţă veşnică" (In. 3, 16), şi care Fiu, prin Jertfa Sa de pe Golgota, a 
zdrobit boldul morţii. 

Întruparea Fiului Lui Dumnezeu a fost pregătită pe căi diferite, iar toate converg spre un 
anumit moment al istoriei când întâlnirea dintre cer şi pământ a putut avea loc. 

Spre a-l mântui pe om din robia păcatului adamic şi a-l readuce la comuniunea cu 
Dumnezeirea, Dumnezeu însuşi trebuie să vină în maximă apropiere de om, să devină un 
semen de-al lui capabil să-i vorbească în graiul său, să-i descopere tainele divine şi să-l 
îmbrăţişeze cu iubirea Sa desăvârşită. În vederea acestui scop, Fiul Lui Dumnezeu care în 
cuprinsul Sfintei Treimi are menirea de a-L revela pe Tatăl, fiind Chipul Său, a fost chemat să- 
Şi asume printre oameni rolul de descoperitor al Tatălui. Pentru ca Fiul să poată cobori printre 
oameni şi să-şi asume firea urmaşilor lui Adam, pentru a o înnoi şi desăvârşi dinăuntru, el 
trebuia să găsească un vas ales, în cuprinsul lumii create, un vas apt de a deveni receptacul 


divinității şi de a zămisli un Fiu Preacurat al cărui ipostas avea să fie însuşi Logosul divin”. 


. (crom. Dr. Irincu Pop, Maica Domnului în viața Bisericii şi in evlavia credincioşilor ortodocşi, în „Ortodoxia", nr. 3, 
1984, p. 339; 

Neamul omenesc care purta în 


ființa sa o întinare cauzată de păcatul 





strămoşesc, precum şi căderile succesive, adăugate în decursul veacurilor, trebuia să sufere o 
purificare progresivă pentru ca un vlăstar al său să poată deveni acoperământ al Dumnezeului 
înomenit. 

La capătul mai multor generaţii de drept, avea sa apară Fecioara Maria, culmea cea mai 
înaltă la care s-a ridicat omenirea în întâmpinarea Lui Dumnezeu şi fără de care întruparea Lui 
în lumea creată nu ar fi putut avea loc. Firea omenească a Lui Hristos trebuia să-şi ia 
începutul, în vederea mântuirii noastre, dintr-o ființă neprihănită şi pe o cale străină de 
urmările păcatului strămoşesc, fapt realizat prin Sfânta şi Preacurata Fecioară Maria. 

Trimisul ceresc, Arhanghelul Gavriil, descoperindu-i misterul întrupării Cuvântului 
divin (Lc. 1, 35), arată că Maria va fi vasul ales al întrupării asupra căruia se va concentra 
lucrarea întregii Sfintei Treimi spre a face cu putință unirea Fiului cu natura umană, adică a 
supranaturalului cu naturalul. Sfântul loan Damaschinul arată că Logosul divin nu şi-a coborât 
trupul din cer, ci şi-a alcătuit, prin mijlocirea Duhului Sfânt, din Preacurata Sa Maică, un trup 
de o ființă cu noi, înzestrat cu suflet rațional şi cugetător. Cuvântul a devenit ipostasul acestui 
trup şi în felul acesta natura umană şi cea divină au căpătat un centru unic, comun ambelor 
firi?. 

Viaţa Sa naturală, funcționarea biologică a trupului Său, toate s-au identificat cu viața 
pusă în lucrare în persoana Lui Dumnezeu, Cuvântul Cel întrupat. Pântecele ei feciorelnic a 
devenit locaş sfânt în care a trăit Fiul Lui Dumnezeu. Energia sa naturală creată s-a identificat 
cu energia de viaţă a necreatului. Astfel, naturalul s-a unit, s-a identificat cu supranaturalul. 

În Biserica Ortodoxă icoana Maicii Domnului având în braţele sale pe Pruncul Iisus 
este, de fapt, icoana unirii cerului cu pământul. Cel ce este mai presus de ceruri, Cel ce a zidit 
cerul şi pământul, se lasă ţinut în braţe de Preacurata Sa Maică, Cea care reprezintă întreaga 
umanitate, toate neamurile pământului. 

În Acatistul Bunei Vestiri, la Icosul al IV-lea, se spune: „Bucură-te, că cele cereşti se 
bucură cu cele pământeşti! Bucură-te, că cele pământeşti dănţuiesc împreună cu cele cereşti!", 
adică cu alte cuvinte prin minunata veste ce i se bine vesteşte şi prin acceptul ei (Fie), 
Preasfânta Fecioară Maria, în chip tainic şi minunat şi mai presus de fire, ia parte la 
desfăşurarea „sfatului celui mai înainte de veci" al Sfintei Treimi, devenind locaşul cel mai 


sfânt de unire a naturalului cu supranaturalul. 


5 Sf. loan Damaschin, Dogmatica, irad. Pr. D. Fceioru, Bucureşti, 1943, p. 125; 
* Christos Yannaras, Abecedar al credinţei, Ed. Bizantină, Bucureşti, 1996, p. 126. 

1.2. PROFEȚII DIN VECHIUL TESTAMENT REFERITOARE LA FECIOARA MARIA 


Cărțile Vechiului Testament cuprinzând istoria mântuirii neamului omenesc, ce se va 
împlini în zilele Lui Mesia, nu trec sub tăcere persoana prin care Fiul Lui Dumnezeu va 
deveni om şi va întemeia împărăția Cerurilor. De aceea, în acest context, al aghiografiii 
Vechiului Testament fac referiri directe la pururi-fecioria Maicii Domnului (Isaia 7, 14; lez. 
44, 2-3) sau indirecte, cu ajutorul simbolurilor sau aluziilor profetice, mărturii biblice care 
stau la baza învăţăturii despre preacinstirea Fecioarei Maria. 

Cu alte cuvinte, în cărțile biblice vechi-testamentare se prefigurează în chip profetic 
personalitatea Fecioarei Maria, muntele lui Dumnezeu în care a binevoit să locuiască Domnul 
(Ps. 67, 16-17), chivot sfințit pentru odihna Domnului (Ps. 131, 8) şi Sionul care a plăcut Lui 
Dumnezeu şi pe care L-a ales (Ps. 131, 13), cea peste care S-a pogorât Duhul Sfânt şi în care 
S-a întrupat Logsul Divin, care va ridica pe om din robia păcatului şi-i va da posibilitatea ca 
prin har să devină fiu al Părintelui Ceresc”. 

Cercetând cărțile canonice ale Vechiului Testament, vom întâlni pe lângă textele 
mesianice imagini şi expresii tipice care prefigurau pe „Cea mai cinstită decât heruvimii" şi 
care vor fi folosite de teologi în scrierile lor sau de către imnografi pentru a aduce cele mai 
alese cuvinte de laudă Maicii Domnului. Încă din prima profeție mesianică rostită de 
Dumnezeu după căderea primilor oameni în păcatul neascultării, se fac referiri directe la 
Fecioara Maria: ,„, Duşmănie voi pune între tine şi între femeie, între sămânţa ta şi sămânţa ei; 
aceasta îți va zdrobi capul, iar tu îi vei înțepa călcâiul” (Fac. 3, 15). Rostirea acestei profeţii 
pune în evidenţă adevărul că Dumnezeu nu a schimbat menirea femeii de a fi dătătoare de 
viață şi prin urmaşa Evei omenirea va îmbrăca haina nemuririi sufletului. 

După opinia anumitor teologi, femeia, prin această profeție, care va fi în duşmănie cu 
şarpele, diavolul, este însăşi Fecioara Maria, că din Ea se va naşte Mântuitorul care va zdrobi 
stăpânirea satanei. 

Alţii sunt de părere că substantivul femeie desemnează în sens literar pe Eva şi în sensul 
spiritual pe Fecioara Maria. 

Privit prin prisma Noului Testament această profeție sau „proto-evanghelie” ne 


prevesteşte taina naşterii Lui lisus Hristos din Fecioara Maria. Hotărârea Lui Dumnezeu-Tatăl 


i Sf. Maxim Mărturisilorul, Viaţa Maicii Domnului, Ed. Deisis, Sibiu, 1998, p. 14 

ca Fiul Său Cel iubit să se întrupeze din Fecioara Maria a fost veşnică, deoarece Cel Atotţiitor 
a cunoscut de mai înainte gândul diavolului şi după căderea în păcat a primilor oameni le-a 
promis un Izbăvitor. Neascultarea lor de porunca divină le-a adus pierderea harului divin şi, 
apoi, moartea fizică, stare pe care o vor depăşi prin naşterea Mântuitorului din Fecioara 
Maria, preînchipuită şi propovăduită prin Duhul Sfânt în Vechiul Testament. 

Poporului ales, Dumnezeu i-a descoperit neamul din care se va naşte Mesia, prin 
binecuvântarea patriarhului Iacov asupra seminţiei lui uda: ,, Nu va lipsi sceptru din luda nici 
toiag de cârmuitor din copasele sale până ce va veni Împăciuitorul Căruia se vor supune 
popoarele" (Fac. 49, 10), profeția a fost împlinită întrucât Fecioara Maria aşa cum aflăm din 
istoria neamului după trup a Mântuitorului Hristos, consemnată în Sfintele Evanghelii (Mt. 1, 
1-17; Le. 3, 23-38), s-a născut din seminţia lui luda. Din acelaşi neam era şi Dreptul Iosif, 
întrucât prin încheierea logodnei a fost respectată o veche prescripţie a legii mozaice care 
prevedea păstrarea moştenirii în cadrul fiecărei seminţii (Num. 36, 6-9). 

În cartea profetului Isaia găsim o altă profeție referitoare la Fecioara Maria în capitolul 
7: „Pentru aceasta Domnul meu vă va da un semn: lată Fecioara va lua în pântece şi va 
naşte fiu şi numele Lui se va chema Emanuel” (Is. 7, 14). Descoperirea divină făcută 
profetului cu aproape şapte secole înainte de Hristos, ne arată că Dumnezeu a hotărât 
întruparea Fiului Său într-o fecioară, care, în lumina Noului Testament, nu este alta decât 
Maria din Nazaret (Mt. 1, 20-25; Le. 1,26). Înţelesul profeţiei lui Isaia despre Fecioara Maria 
este în acord deplin atât cu textele din Noul Testament cât şi cu viziunea proorocului 
lezechiel: „Și mi-a zis Domnul: Poarta aceasta va fi închisă, nu se va deschide şi nici un om 
nu va intra pe ea, căci domnul Dumnezeul lui Israel a intrat pe ea. De aceea va fi închisă” 
(ez. 44, 2). 

Această viziune ne dovedeşte adevărul despre pururea-fecioria Maicii Domnului, 
învățătură pe care Biserica creştină a mărturisit-o permanent şi a manifestat-o în cult prin 
cântări de preamărire a Ei. Adevărul înalt despre Fecioara Maria este foarte bine sesizat de 
imnografi în textele biblice vechi-testamentare, în care Ceea ce este mai presus de gândirea 
omenească apare sub diferite imagini ca de exemplu: 

a. Rugul ce ardea şi nu se mistuia în fața lui Moise: „Și a văzut că rugul ardea şi nu se 
mistuia; atunci Moise şi-a zis: Mă duc să văd această arătare minunată că rugul nu se 


mistuieşte” (leş. 3, 2-4). Acest rug care se mistuia însemna pentru Moise chemarea lui, din 

partea Lui Dumnezeu, pentru izbăvirea lui Israel de sub asuprirea egipteană, iar 
pentru creştini prevestirea pogorârii Duhului Sfânt peste Fecioara Maria şi 


zămislirea Fiului Lui Dumnezeu, care va salva omenirea din robia păcatului; 


b. Scara pe care se urcau şi se coborau îngerii, descoperită în vis Patriarhului Iacov: 
„Şi a visat că era o scară sprijinită pe pământ, iar cu vârful atingea cerul; iar 
îngerii Lui Dumnezeu se suiau şi se coborau pe ea" (Fac. 28, 12). Scara lui Iacob 
preînchipuie pe Fecioara Maria în sensul că prin mijlocirea Ei S-a născut 
Mântuitorul Hristos. Ea este scara pe care s-a coborât Dumnezeu la noi, Ea a legat 


cerul cu pământul, ea este unirea noastră cu Hristos Dumnezeul nostru; 


c. Locul unde Patriarhul lacov a avut această revelație şi unde Dumnezeu i 
s-a adresat, va fi numit de acesta „casa Lui Dumnezeu" şi „poarta 
cerului”: „Și spăimântându-se lacov a zis: Cât de înfricoşător este locul 
acesta! Aceasta nu e alta decât numai casa Lui Dumnezeu, aceasta este 
poarta cerului!” (Fac. 28, 17). Oare n-a „locuit” Hristos în Fecioara 
Maria ca într-o casă timp de nouă luni? Desigur, Ea s-a făcut locaş al Lui 
Dumnezeu, iar prin minunata naştere a Domnului nostru lisus Hristos, 
Maica Domnului s-a făcut „poarta de intrare" în ceruri. Ea a deschis uşa 


cerului, prin naşterea Ei minunată, Ea ne deschide porțile Raiului; 


d. Vasul cu mană, aşezat alături de cele două table de piatră, şi toiagul lui 
Aaron, care odrăslise, ca să amintească de zilele în care Israel s-a hrănit în 
pustie (leş. 16, 33), în lumina Noului Testament a devenit „năstrapa de 

” 


aur”, apelativ dat Maicii Domnului întrucât din trupul său S-a născut 


Hristos, care prin Sfânta Euharistie este împărțit tuturor creştinilor; 


e. De asemenea stâlpul de foc după care israeliți se orientau în pustiul 
Sinaiului (Num. 9, 15-23), are o însemnătate simbolică pentru creştini 
prefigurând pe Maica Domnului, care povăţuieşte pe credincioşi către 


limanul vieţii veşnice şi nu-i lasă să rătăcească în negura păcatului; 

f. O altă menţiune biblică vechi- 
testamentară este „Cântecul dulce al 
Cântării Cântărilor”: „Cât de frumoasă eşti tu draga mea, cât de 
frumoasă eşti! Ochi de porumbiță ai, umbriţi de  negrele-ţi sprâncene, 
părul tău turmă de capre pare, ce din munţi din Galaad coboară” (Cânt. 
Cânt. 4, 1). Mirele reprezentat aici de Hristos vorbeşte despre Biserica Sa 
şi simbolic despre Maica Sa, cea mai frumoasă dintre femei, cea care va fi 
vasul ales de Dumnezeu pentru a purta în pântecele Ei pe Hristos 


Dumnezeu; 


g. În cartea Psalmilor, Sfânta Fecioară Maria este denumită împărăteasă: 
„Stătut-a împărăteasa de-a dreapta Ta, îmbrăcată în haină aurită şi prea 
înfrumusețată” (Ps. 44, 11). Inspirat de Duhul Sfânt, David o preamăreşte 
pe Aceea din care se va naşte Fiul Lui Dumnezeu Cel ce se va arăta 
„împodobit cu frumuseţea mai mult decât fiii oamenilor” şi peste care s-a 
revărsat harul Duhului Sfânt (Ps. 44, 3). 

Încheind şirul mărturiilor vechi-testamentare, referitoare la Sfânta Fecioară, nu 
înseamnă că am epuizat temeiurile biblice. Dimpotrivă, ele pot fi sporite cu alte exemple 
privind asemănarea Maicii Domnului cu chivotul legii (leş. 25, 10; 37, 1), cu lâna lui Ghedeon 
peste care a căzut roua (Jud. 6, 30-38) sau unele personaje biblice: Sara, Debora şi Estera. 

Aşadar naşterea Mântuitorului din Fecioara Maria, pururea-fecioria Maicii Domnului, 
viața plină de sfințenie şi vrednicia Ei de a sta de-a dreapta Fiului Lui Dumnezeu, sunt 
prefigurate încă din Vechiul Testament, iar Biserica Ortodoxă le-a avut în vedere, alături de 
alte considerente, fundament pentru prea-cinstirea Maicii Domnului, aşa cum vom vedea în 


capitolele următoare. 


% Diacon Gh. Băbuţ, Maica Domnului, Ocrotitoarea României, Ed. Pelerinul Român, Oradea, 1994, p. 13 

1.3. NAŞTEREA MAICII DOMNULUI ŞI ADUCEREA EI LA TEMPLU 


Prefigurată, aşa cum am menţionat, încă din prima profeție făcută de Dumnezeu, după 
căderea în păcat a proto-părinţilor neamului omenesc (Fac. 3, 5), şi totodată, menţionată şi în 
profețiile proorocilor Vechiului Testament, Fecioara Maria vine în lume ca un dar de mare preț 
dăruit de Dumnezeu nu numai părinților săi, sfinţii şi dumnezeieştii Ioachim şi Ana, dar mai 
ales neamului ca Maica Vieţii noastre, căci prin Ea ne-am rostit opțiunea pentru mântuire şi 
viața veşnică întru lisus Hristos. 

Datele biografice referitoare la Maica Domnului sunt reduse şi prea restrânse pentru 
cota ridicată a evlaviei credincioşilor față de Sfânta Fecioară Maria. De aceea, încă de la 
început credința a căutat să suplinească ceea ce i se părea că lipseşte în descrierea sobră a 
cărților canonice. Evangheliile, cum era firesc, sunt preocupate nu de biografia Sfintei 
Fecioare Maria ci de aceea a Mântuitorului. 

Aşa cum era împământenit în mentalitatea antică, Sfinţii Evanghelişti atunci când fac 
referire la părinții Mântuitorului se ocupă mai mult de cel ce era numit tată, adică de Iosif şi 
mai puţin de mamă. Cu toate acestea, mama era Aceea căreia viitorul îi rezervă o cinstire dusă 
pe cele mai înalte culmi, pe care însă, la vremea respectivă, Sfinții Evanghelişti n-au bănuit-o. 
Dacă aşa cum am arătat, literatura canonică păstra, pentru motivele menţionate, o sobrietate 
bine delimitată față de familia şi întâmplările mai amănunțite din viaţa Sfintei Fecioare, 
literatura apocrifă va suplini această sobrietate dând satisfacție cerinţelor evlaviei populare. 

Părintele Profesor loan G. Coman în lucrarea sa „Şi Cuvântul trup S-a făcut" arată că 
proveniența elementelor materialului apocrif este foarte diferită, având diverse origini. 
Elementele sunt luate din Vechiul şi Noul Testament, Talmud, religii de misterii, evlavia 
populară, speculații gnostice şi purtând amprenta inventivităţii celui ce a coordonat aceste 
elemente. Au existat mai multe „vieţi” sau istorii ale Sfintei Fecioare Maria. Cea mai 
importantă şi devenită ulterior clasică este cea relatată de Protoevanghelia lui Iacov, păstrată 
în mai mult de 30 de manuscrise greceşti şi în versiuni sau prelucrări egiptene, siriene şi 


latine. 

Această Protoevanghelie a lui Iacov vrea să se prezinte ca fiind opera unui frate vitreg al 
Lui lisus, din Ierusalim, şi care este compusă în timpul copilăriei Lui lisus, după moartea lui 
Irod”. 

Deşi unii Părinți scriitori bisericeşti ai primelor veacuri au adus critici anumitor 
afirmaţii ale Protoevangheliei lui Iacov, „ca Fer. Ieronim, Inocenţiu şi Fer. Augustin, totuşi 
alții ca Sfântul Andrei Criteanul şi Sfântul Gherman al Constantinopolului, au reținut lucruri 
substanțiale din ea pe care le-au folosit în predici sau în poeme de o rară frumusețe "!. 

Pentru Biserică, această lucrare trece drept o piesă apocrifă, dar elementele din ea sunt 
folosite la predicile ocazionale de sărbătorile închinate Maicii Domnului şi la praznicul 
Sfinţilor loachim şi Ana. 

Din această Protoevanghelie a lui Iacov, aflăm că în Nazaretul Galileii trăiau drepții şi 
cucernicii loachim şi Ana, doi bătrâni, a căror viață se pierde în negura trecutului, ajunşi la o 
vârstă înaintată şi fără să se învrednicească a avea copii. Deşi Ioachim descindea din neamul 
împărătesc al lui David iar Ana din seminţia preoțească a lui Levi, asupra lor stăruia o mare 
durere căci erau socotiți ca un fel de paria; lipsa copiilor era considerată în societatea vremii 
de atunci ca o pedeapsă a Lui Dumnezeu pentru păcate ascunse. 

Toate stăruinţele lor, râvna, rugăciunile, lacrimile, postul îndelungat alături de faptele de 
milostenie nu au trecut neobservate înaintea Lui Dumnezeu, care prin arhanghelul Gavriil le 
face cunoscut faptul că jertfa lacrimilor şi a faptelor lor a fost bine primită înaintea Domnului 
pentru care sunt răsplătiți cu darul de a avea o fiică „din care va răsări Lumina lumii”! şi Cel 
ce îşi va da „sufletul răscumpărare pentru mulți” (Mt. 20, 26). 

Apoi, la vremea cuvenită, Ana a născut o copilă. Numele pe care îl aleg şi-l pun părinţii 
copilei lor este unul dintre cele mai frumoase care se obişnuiau la vechii evrei şi anume 
Miriam sau Maria, adică „Doamnă" şi „Stăpână”, „cea plăcută", „cea frumoasă”, iar 
Arhanghelul Gavriil o va numi „Cea plină de har”. După cum fagăduiseră Lui Dumnezeu, 
înaintea naşterii copilei Maria, sfinţii şi dumnezeieştii părinți loachim şi Ana, la vârsta de trei 
ani o duc pe aceasta la Templu pentru a fi afierosită Domnului, încredinţând-o arhiereului 
Zaharia. Acesta porunci, ca din voia Lui Dumnezeu, să fie dusă în Sfânta Sfintelor, unde 
numai arhiereul intra şi aceasta se întâmpla numai o dată pe an. 


” Pr.Prof.L.G. Coman, Și Cuvântul Trup S-a Jacul, Ed. Mitropolia Banatului, Timişoara, 1993, p. 313; 
19 Ibidem; 


!! Diacon Gh. Băbuţ, idem, p. 13. 

Sfânta Sfintelor din Templu era socotită locaşul Lui Dumnezeu iar Sfânta Fecioară a 
fost crescută în acest locaş, pentru ca întreaga putere dumnezeiască să o întrepătrundă, s-o 
purifice, s-o transforme în „Preacurat Templu al Mântuitorului” (Condacul Intrării Maicii 
Domnului în Biserică). Aducerea Sfintei Fecioare la Templu coincidea şi cu necesitatea 
umanităţii de a fi regenerată din degenerescenţa pe care o efectuase păcatul asupra ei”. 

Atunci s-a împlinit profeția Psalmistului care zice: „Aduce-se-vor împăratului fecioare 
în urma ei, prietenele ei se vor aduce Ție” (Ps. 44, 16). Aici la Templu, Sfânta Fecioară, timp 
de mai mulţi ani s-a îndeletnicit cu rugăciunea, cu munca şi cu deprinderea Sfintelor Scripturi. 
Viaţa ei a fost una exemplară. Smerită şi ascultătoare, ea s-a devotat cu totul slujirii Lui 
Dumnezeu, împodobindu-se cu cele mai alese virtuţi. 

La vârsta de 12 ani, vârsta căsătoriei după rânduiala legii, este dată în grija dreptului 
Iosif în vederea logodirii cu acesta, însă Sfânta Fecioară Maria hotărâse încă de pe când era la 
Templu să nu se căsătorească, ci să-şi închine întreaga viaţă slujirii Lui Dumnezeu. 

Trebuia însă, după datina neamului său, care punea mare preț pe căsătorie şi familie, să 
se logodească. Logodna la evrei dura un an. Gândul Sfintei Fecioare, cunoscut desigur şi de 
losif, era ca după acest an să se întoarcă din nou la Templu spre a-şi petrece tot restul vieții în 
sfinţenie. 

Acest an ea l-a petrecut în Nazaret, oraşul părintesc. în acest timp şi în acest loc se 
petrece evenimentul Bunavestirii, a întrupării şi a naşterii Mântuitorului lisus Hristos, 
împlinindu-se proorocirea lui Isaia care zice: „Jată Fecioara va lua în pântece şi va naşte fiu” 


(Is. 7, 14). 


1.4. BUCURĂ-TE, CEEA CE EŞTI PLINĂ DE HAR, MARIE, DOMNUL ESTE CU TINE 


Neamul omenesc, prăbuşit sub povara păcatului strămoşesc şi a păcatelor proprii, aflat 
în întuneric şi în umbra morţii, aştepta cu ardoare venirea Răscumpărătorului, care, după cele 
proorocite, avea să se nască dintr-o fecioară (Is. 7,4). 

Buna Vestire a venirii în lume a Fiului Lui Dumnezeu este o Evanghelie în sensul 
propriu al cuvântului, substantivul grecesc „evanghelion"” însemnând veste bună. Relatarea 


lucanică a acestui covârşitor eveniment pentru istoria mântuirii neamului omenesc, a venirii în 


12 Pr. Prof. Dr. N. C. Buzescu, Panaghia Theotokos, în imnografia Mincielor în „Ortodoxia", nr. 3. 1980, p. 534 

lume a Fiului Lui Dumnezeu este pe drept cuvânt o „Evanghelie", căci ce altceva poate fi 
vestea pe care Arhanghelul Gavriil o aduce Sfintei Fecioare Maria că Îl va naşte pe 
Mântuitorul lumii. Buna Vestire este o „Evanghelie” către Maica Domnului şi totodată o 
„Evanghelie" despre Maica Domnului căci, deşi textul de la Luca 1, 26 şi următoarele ne spun 
foarte multe despre Fiul Lui Dumnezeu întrupat, realizând o adevărată sinteză a hristologiei, 
de fapt el ne relatează şi cel mai mult din întreg Noul Testament despre Maica Domnului?. 

Din relatarea evanghelică aflăm nu numai că Maica Domnului era fecioară atunci când 
L-a zămislit pe lisus Hristos: „o fecioară logodită cu un bărbat care se numea Iosif din casa 
lui David, iar numele fecioarei era Maria" (Lc. 1, 27; Mt. 1,18, 23) ci şi că era hotărâtă să 
rămână fecioară, căci numai aşa se explică nedumerirea ei: „Cum va fi aceasta de vreme ce eu 
nu ştiu de bărbat?" (Lc. 1, 34). Pentru o fecioară aflată în preajma nunţii, care ar fi avut de 
gând să trăiască viaţa obişnuită, în căsătorie, o astfel de întrebare nu şi-ar fi aflat rostul. „Nu 
ştiu de bărbat" echivalează de fapt cu „nu doresc, nu intenţionez să ştiu de bărbat”. 

Apoi aflăm din acest text evanghelic (Lc. 1), cât de deplină era ascultarea şi credința 
Sfintei Fecioare faţă de Dumnezeu. Pe de altă parte nu putem să nu menționăm că această 
„veste bună", această veste uimitoare, copleşitoare pentru ființa omenească, se constituie, de 
fapt, într-un moment de răscruce, atât pentru propria rânduială a vieții Fecioarei Maria, cât şi 
pentru istoria mântuirii neamului omenesc. 

Spre deosebire de Zaharia, care cere semn (Lc. 1, 18), Fecioara Maria nu intenţionează 
să pună la îndoială cuvântul Arhanghelului, cu toate că obiecția pe care mintea omenească o 
ridică, în cazul vestirii făcute Ei, era de o mult mai mare greutate decât cazul celei făcute lui 
Zaharia. 

Cu toate că existau precedente pentru naşterea unui copil prin intervenție dumnezeiască 
(naşterea lui Isaac, a lui Samson şi a lui Samuel), niciodată nu se mai întâmplase să nască o 
fecioară. 

Zămislirea Fiului Lui Dumnezeu ca Om în pântecele Fecioarei prin umbrirea Duhului 
Sfânt (Lc. 1, 35), este un lucru uluitor pentru ființa omenească. Puterea oricărei înţelegeri e 
copleşită de mister. Ba chiar, mai mult, asemenea momente sunt pândite, în mod obişnuit, de 


îndoială. E îndoiala vecină cu necredinţa. 


15 Pr. Prof. Dr. Vasile Mihoc, Șapte tâlcuiri biblice despre Maica Domnului, Ed. Tcofania, Sibiu. 2001, p. 6. 

Îndoiala este „punctul neutru al 





cumpenei, e acea muchie de cuţit care te poate salva sau te poate prăbuşi”!*. De bună seamă, 


pe o asemenea muchie de cuţit era în acele momente sufletul Sfintei Fecioare. 

Îngerul, însă, nu-i dă răgaz, şi-i oferă un exemplu de putere a Lui Dumnezeu: „Și iată, 
Elisabeta, rudenia ta, a zămislit şi ea un fiu la bătrânețe şi aceasta este a şasea lună pentru 
ea, cea numită stearpă,; că la Dumnezeu nimic nu este cu neputinţă" (Lc. 1, 36-37). 

Exemplul Elisabetei, rudenia ei, se proiectează ca o imagine năpraznică asupra tinerei 
fecioare, căci Elisabeta este o femeie căsătorită cu legământ înaintea Lui Dumnezeu şi a 
oamenilor, iar faptul că va naşte la o vârstă înaintată e de natură să stârnească cel mult uimire. 
Dar ea, tânăra fecioară, dacă va trebui să poarte semnele sarcinii, cine o va scuti de bănuiala 
logodnicului, de osânda rudelor, de tot ceea ce însemna oprobiul public? Cine o va apăra de 
condamnarea dură a legii care o poate târâ la poarta cetăţii şi ucide cu pietre? lar dacă va avea 
destulă putere să îndure toate umilinţele şi va ajunge mamă, cine-L va scuti pe Fiul ei de 
stigmatul unui copil de pripas căruia societatea îi refuză un statut normal? 

Buna Vestire anunţată de îngerul Domnului poartă în acelaşi timp un mesaj dar şi o 
invitație. Este un apel la libertatea Fecioarei de a decide, de a se pronunța între două 
alternative, două perspective: pe de o parte harul de a deveni Născătoare de Dumnezeu, pe de 
altă parte, jertfa de a purta o sarcină aparent reprobabilă. 

Îngerul Domnului ar fi putut să o asigure că logodnicul ei, Iosif, prin revelaţie, va lua 
totul asupra lui şi că va trece în faţa societăţii şi a legii drept tată Celui care se va naşte dintr- 
însa. Dar Maria este lăsată să cumpănească singură în deplină libertate a cugetului. Este 
momentul de mare răscruce, de care aminteam anterior atât în viața Maicii Domnului cât şi 
pentru istoria mântuirii neamului omenesc. 

Un „nu" ar fi însemnat o amânare a planului dumnezeiesc, un „da", împlinirea lui 
imediată. 

Îngerul Gavriil aştepta din gura Sfintei Fecioare un singur cuvânt. îl aştepta Dumnezeu, 
dar în acelaşi timp îl aştepta toată suflarea căci fără îndoială, întrebând-o pe ea, Dumnezeu ne 
întreabă pe noi, răspunsul Ei fiind de fapt răspunsul întregii omeniri, căci: „Iată, stau la uşă şi 


bat; de va auzi cineva glasul Meu şi va deschide uşa, voi intra la el şi voi cina cu el şi el cu 


Mine" (Ap. 3, 20). 


'4 Arhim. Bartolomeu Anania, Fie, în „Ortodoxia” nr. 3, 1980, p. 437. 

Este punctul culminant al 


pericopei şi unul dintre momentele de 





referință din istoria mântuirii neamului omenesc. E clipa când Sfânta Fecioară însumează într- 
însa setea universală de mântuire. Răspunsul ei este exemplar. „/ată roaba Domnului. Fie mie 
după cuvântul tău!” (Le. 1, 38). În clipa aceea s-a petrecut Întruparea. Fără acest „Fie” ceea ce 
Dumnezeu intenționa în Buna Vestire ar fi fost un eşec divin. Prin acest răspuns se dovedeşte 
biruitoare conlucrarea dintre Dumnezeu şi om: „iar consecințele acestei conlucrări răzbat 


"I5. Ne întâlnim astfel cu prima implicaţie teologic majoră a Maicii 


până la sfârşitul veacurilor 
Domnului în viața creştină. 

Exegeţii socotesc, pe bună dreptate, că Sfântul Luca nu putea avea informaţiile pe care 
le transmite în această pericopă (Lc. 1, 26-38, ca de altfel şi în cele din întreg capitolul 2) 
decât din gura Maicii Domnului însăşi. Despre întâmplările minunate legate de Naşterea Lui 
lisus Hristos, Sfântul Luca ţine să remarce că Fecioara Maria le păstra pe toate în „inima ei” 
(Le. 2,19). 

Din acest sfânt tezaur, evanghelistul a luat cele pe care ni le transmite despre Buna 
Vestire şi Naşterea Domnului, despre cântarea îngerească de la Betleem şi închinarea 
păstorilor, despre întâmpinarea la 40 de zile şi despre episodul de Ia Templu când lisus avea 
12 ani. 

În prologul Evangheliei sale, Sfântul Luca ne spune că, pregătind redactarea acestei 
scrieri despre lisus Hristos şi lucrarea Sa mântuitoare, a cercetat „toate cu de-amănuntul de la 
început" (Lc. 1, 3). Cel dintâi şi cel mai important izvor al unei astfel de cercetări îl constituie 
mărturia Maicii Domnului. 

Din Sfânta Tradiţie cunoaştem că Sfântul Luca s-a învrednicit a fi primul care a pictat 
prima icoană a Maicii Domnului, ceea ce denotă a fi avut o relație deosebită cu Sfânta 
Fecioară şi că s-a învrednicit chiar a fi un timp oarecare în preajma ei. 

Referindu-se la acest aspect, în lucrarea sa „Şapte tâlcuiri biblice despre Maica 
Domnului", Părintele Vasile Mihoc, conchide spunând: „lată de unde a luat Sfântul Luca 


amănuntele pe care ni le transmite în Evanghelia Copilăriei!"!€. 


'5 Ibidem; 
1* Pr. Prof Vasile Mihoc, op. cit. p. 11. 

1.5. „IATĂ, DE ACUM MĂ VOR 





FERICI TOATE NEAMURILE!" (Le. 1, 48) 


Mergând mai departe pe firul Sfintei Evanghelii după Luca, aflăm că după vestirea 
„tainei celei din veci ascunse” (Col. 1, 26) şi primirea ei, mintea şi inima Preacuratei Fecioare 
Maria sunt covârşite de aceasta uluitoare şi neaşteptată întâmplare. Imediat se hotărăşte să 
plece „în grabă la munte, într-o cetate a seminţiei lui luda”" (Lc. 1, 39) la ruda sa Elisabeta. 

Face acest lucru şi pentru că bucuria infinită care o copleşea în acele momente se cerea 
împărtăşită. Când Sfânta Fecioară o salută pe Elisabeta, pruncul acesteia, Sfântul loan 
Botezătorul, saltă în pântecele mamei sale. Înainte Mergătorul şi Botezătorul loan, tresaltă în 
fața Lui Hristos, în timp ce Elisabeta, plină de Duhul Sfânt, rosteşte revelator: 
„Binecuvântată eşti tu între femei şi binecuvântat este rodul pântecelui tău!" (Lc. 1, 42). 

De remarcat faptul că binecuvântarea Fecioarei este în legătură negrăită cu 
binecuvântarea „rodului pântecelui” Ei. Asemenea Arhanghelului Gavriil care o salută pe 
„cea plină de har" care este cu Domnul şi Elisabeta ne spune la fel, că nu putem despărți 
vreodată pe Fiul de Mamă, de Născătoarea de Dumnezeu. Şi continuă Elisabeta: „Și de unde 
cinstea aceasta pentru mine ca să vină la mine Maica Domnului meu?" (Lc. 1, 43). 

Această expresie, Maica Domnului, este folosită în Biserica Ortodoxă până azi, 
referindu-se la Sfânta Fecioară Maria. Însă expresia aceasta a Elisabetei arată cât de mult a 
cinstit-o aceasta pe tânără Maică a Lui Hristos. „Și fericită este aceea care a crezut că se vor 
împlini cele spuse ei de la Domnul!" (Lc. 1, 45). Fericită este pentru încrederea ei că se va 
întâmpla cu ea o taină mai mare decât toate tainele, înainte de a fi avut o dovadă despre 
împlinirea ei. Va fi fericită pentru că a făcut plăcere Lui Dumnezeu cu această încredere mai 
mare decât a oricărui alt om în cuvântul Lui Dumnezeu. Fericită pentru că prin aceasta s-a 
învrednicit de a avea în cea mai intimă legătură cu sine pe Fiul Lui Dumnezeu. 

Maica Domnului răspunde acestor cuvinte ale Elisabetei cu vestita Ei cântare care a 
intrat în cultul Bisericii noastre (Cântarea a noua a catavasiilor Utreniei), care este un imn al 
bucuriei şi o mărturisire în care smerenia se împleteşte cu mulțumirea adusă Lui Dumnezeu 


pentru negrăita cinste cu care a încununat-o. 

Ea începe prin a preamări pe 





Dumnezeu pentru bucuria ce i-a facut-o, alegând-o pe ea, roabă smerită, pentru a sluji tainei 
minunate a întrupării Lui Hristos, Fiul Lui Dumnezeu: „Măreşte suflete al meu pe Domnul, şi 
s-a bucurat duhul meu de Dumnezeu, Mântuitorul meu, că a căutat spre smerenia roabei 
Sale. Că iată, de acum mă vor ferici toate neamurile” (Lc. 1, 46-48). 

Cea fără prihană şi plină de har, Maica Domnului, descoperă în această cântare că este 
conştientă că întrupează credința, speranța, aşteptarea neamurilor, şi că vrednică este de 
fericirea lor. Referitor la această proorocire făcută de Maica Domnului, Sfântul Nicodim 
Aghioritul spune că Fecioara Maria: „a luat din darul proorocesc al Fiului ei, lisus, al 
Stăpânului tuturor proorocilor şi a devenit proorociţă, mai presus decât toate celelalte femei 
proorociţe ale Vechiului şi Noului Testament, care s-au învrednicit a primi de la Dumnezeu 
acest dar". 

„În fiecare zi se împlineşte această profeție a Fecioarei, de către toate neamurile 
creştine, cele care se găsesc în cele patru părți ale lumii în toate Sfintele Biserici ale Lui 


"18 


Hristos"! , cântându-se imnuri care preacinstesc pe Cea care s-a învrednicit a fi Născătoare de 


Dumnezeu. 


17 Sfântul Nicodim Aghioritul, Grădina Darurilor la Cântarea Maicii Domnului, traduc, de Pr. David Popescu, Ed. 
Sophia, Bucureşti, 1998, p. 29; 
' Tdem, op.cit. p. 31. 

CAPITOLUL II. CINSTIREA 
MAICII DOMNULUI ÎN 
BISERICA ORTODOXĂ 





11.1. CULTUL ORTODOX ÎNCHINAT MAICII DOMNULUI 


Sfânta Fecioară Maria, ca cea mai sfântă dintre femei şi ca una care s-a învrednicit de 
cinstea excepţională de a naşte cu trup pe Fiul Lui Dumnezeu şi Mântuitorul lumii, în cultul 
ortodox se bucură de supracinstire, supravenerare sau hiperdulie, ca cea dintâi şi cea mai mare 
decât toți sfinţii, fiind „mai cinstită decât Heruvimii şi mai mărită fără de asemănare decât 
Serafimii”. 

A cinstit-o în primul rând însuşi Dumnezeu în momentul când a ales-o să fie „locaşul 


"1 umbrind-o cu Duhul Sfânt: „Duhul Sfânt se va pogori peste tine 


Lui Dumnezeu-Cuvântul 
şi puterea Celui Prea Înalt te va umbri” (Le. 1, 35); apoi Arhanghelul Gavriil, care trimis fiind 
de Dumnezeu să vestească Fecioarei din Nazaret că ea va naşte pe Mesia, a salutat-o cu 
cuvintele: „Bucură-te, ceea ce eşti plină de har, Domnul este cu tine! Binecuvântată eşti tu 
între femei" (Lc. 1,42). 

Sfânta Fecioară însăşi prooroceşte situația ei excepţională între celelalte femei şi 
venerația universală de care urma să se bucure, datorită rolului ei de primordială importanţă în 
istoria mântuirii: „Măreşte suflete al meu pe Domnul... Că a căutat spre smerenia roabei 
Sale, că, iată, de acum mă vor ferici toate neamurile” (Lc. 1,46-48). 

Mai târziu au cinstit-o oamenii simpli din mulțimea care s-a adresat Mântuitorului cu 
cuvintele: „Fericit este pântecele care Te-a purtat şi sânii la care ai supt" (Lc. Il, 27), 
cuvinte rostite de o femeie din această mulțime. Iar Mântuitorul o cinsteşte la rândul Său pe 
Maica Sa, spunând: „Aşa este...” (Lc. 11,28). 

De asemenea o cinsteşte Fiul ei, Domnul nostru lisus Hristos îndeplinindu-i rugămintea 
la nunta din Cana Galileii (In. 2, 3) iar când era pe cruce a încredinţat-o ucenicului Său iubit: 


„Iată mama ta!" Un. 19, 27). 


ii Acatistul Bunei Vestiri, Icosul IV, în Ceaslov, Ed. IBMBOR, ediţia a Il-a, Bucureşti, p, 311. 

Cinstirea Maicii Domnului în 





cultul public al Bisericii noastre s-a manifestat încă de la început prin mai multe forme sau 
modalităţi de expresie, dintre care cea dintâi importantă este instituirea de sărbători sau zile 
anumite din cursul anului bisericesc consacrate pomenirii şi cinstirii ei deosebite. 

Gradul superior de cinstire acordat Maicii Domnului în cultul ortodox se vede şi din 
numărul mare de sărbători închinate amintirii şi supravenerării ei. Că este aşa o dovedeşte şi 
faptul că anul bisericesc începe (8 septembrie - Naşterea Maicii Domnului) şi se sfârşeşte (31 
august - Punerea în raclă a brâului Maicii Domnului) cu sărbători închinate Maicii Domnului. 

Pe când sfinții ceilalți, de regulă pomeniţi sau sărbătoriți o singură dată pe an şi anume 
în ziua morţii lor, Sfânta Fecioară este sărbătorită în chip special de mai multe ori pe an, prin 
praznice care comemorează nu numai Adormirea sau trecerea Sa la cele veşnice ci şi în alte 
momente importante din cursul vieții Sale, precum şi unele minuni săvârşite prin rugăciunea 
ei după mutarea din viaţa aceasta. 

Din punct de vedere al importanţei lor, sărbătorile Maicii Domnului au fost împărțite în 


două categorii: 


]. Sărbători mari (cu ţinere), socotite de regulă între praznicele împărăteşti; 


2. Sărbători mai mici (fără ţinere sau serbare). 


Sărbătorile mari ale Maicii Domnului sunt în număr de patru: 


a. Naşterea maicii Domnului, numită în popor Sfânta Maria Mică, la 8 septembrie; 

b. Intrarea în Biserică a Maicii Domnului, numită în popor „Vovidenia", la 21 noiembrie; 
c. Buna Vestire sau „Blagoveştenia", pe 25 martie; 

d. Adormirea Maicii Domnului, sau popular Sfânta Marie Mare sau Uspenia, la 15 august. 


Toate aceste sărbători sunt socotite de obicei în rândul sărbătorilor mari ale Ortodoxiei 
(praznice împărăteşti) şi zugrăvite ca atare pe catapeteasma bisericilor ortodoxe, deoarece 
Sfânta Fecioară este supranumită şi „Doamna sau împărăteasa cerului" iar cultul ei este strâns 
legat de al Celui care s-a născut dintr-însa. 

De altfel unele dintre sărbătorile ei, cum ar fi Buna Vestire, deşi socotită între sărbătorile 
Maicii Domnului, se referă, de fapt, şi la persoana Mântuitorului, fiind vorba de comemorarea 


zilei întrupării sau zămislirii Lui cu trup omenesc. 

Sărbătorile mici ale Maicii 





Domnului: 


În afără de cele patru sărbători principale ale Sfintei Fecioare pe care le-am menționat, 


mai există în calendarul nostru ortodox şi alte câteva sărbători, mai puţin importante ale 


Sfintei Fecioare şi anume: 


a. 


Cea mai veche dintre ele este Soborul sau Adunarea Prea Sfintei Născătoare de 
Dumnezeu, care are loc a doua zi de Crăciun, pe 26 decembrie, conform regulii de a 
pomeni a doua zi după marile praznice pe persoanele sfinte care au fost subiectul 
sărbătorii”. În afără de aceste sărbători comemorative ale unor evenimente din 
însăşi viaţa Maicii Domnului, pietatea ortodoxă a ținut să marcheze în calendar şi 
câteva zile (fără serbare) în amintirea unor minuni săvârşite prin Preacurata Maică 


după Adormirea Ei; 
Astfel, avem Acoperământul Maicii Domnului (Pocrovul), la 1 octombrie, în 


amintirea unei minuni întâmplate în biserica Maicii Domnului din cartierul Vlaherne 


din Constantinopol pe timpul împăratului Leon înțeleptul (886-911); 
In vinerea din „Săptămâna luminată", numită „Vinerea Izvorului Tămăduirii”, 


pomenim de asemenea una dintre minunile Maicii Domnului, zi în care se face 
sfințirea apei mici, iar în unele părți şi binecuvântarea generală a caselor 


credincioşilor cu apă sfințită; 
Cu nouă luni înainte de naşterea Sfintei Fecioare, pe 9 decembrie, prăznuim 


Zămislirea Sfintei Fecioare Maria de către Sfânta Ana; 
La 2 iulie prăznuim Aducerea veşmântului Născătoarei de Dumnezeu în Vlaherne; 
La 31 august, prăznuim Punerea în raclă a brâului Maicii Domnului; 


La 1 septembrie, se face pomenirea unei minuni a Maicii Domnului, despre care se 


scrie în Sinaxarul zilei din Mineiul pe septembrie, ziua 1. 


% pr. Prof. Dr. Ene Branişte, Cinstirea Maicii Domnului în cultul ortodox şi formele ei de exprimare, în Ortodoxia. 
1980, nr. 3, p. 528 

În afără de sărbătorile constituite 


în amintirea şi cinstea Maicii Domnului, 





cultul ortodox se exprimă şi prin multe alte forme de manifestare: 


- În rânduiala tuturor slujbelor bisericeşti, Maica Domnului este pomenită, invocată, 
lăudată şi mărită printr-o bogată imnologie (tropare, stihiri, canoane); 

- Slujbe speciale alcătuite în cinstea şi lauda Sfintei Fecioare: Acatiste, Paraclise, 
Prohodul Maicii Domnului; 

- Tot referitor la slujbe trebuie menţionat faptul că în cadrul Sfintei Liturghii, la 
rugăciunea dipticilor (a pomeniţilor) de la Sfânta Jertfă Euharistică de o pomenire nominală 
sub formă de ecfonis, adică în auzul tuturor nu se bucură decât Preasfânta Născătoare de 
Dumnezeu, în fruntea cetelor Bisericii cereşti, iar dintre cei vii numai chiriarhul locului, 
pomenire concretizată prin formula: „Mai ales pentru Preasfânta, curata”. La această 
formulă de exprimare a hiperduliei poporul său corul răspunde cu cântarea imnului Axion. 
Trebuie să menţionăm şi legătura strânsă pe care o facem între Maica Domnului şi toți Sfinții, 
căci spunem: „Pe Născătoarea de Dumnezeu cu toți Sfinții pomenind-o". 

Sfinţii nu pot fi decât lângă ea, cu ea, pentru că ea s-a învrednicit a fi plină de Hristos în 
mod deosebit şi cu totul special. Pentru acest motiv se poate afirma că sobornicitatea tuturor 
sfinților dar şi a Bisericii întregi nu se poate realiza fără sau alături de Maica Domnului, căci 
ea se află într-o unire cu lisus Hristos cu totul deosebită?!. Pe acest considerent nu este necesar 
să-l numim întotdeauna pe „toţi Sfinţii" căci acest lucru nici nu ar fi posibil. Este de ajuns să o 
numim pe Maica Domnului, deoarece cu ea sunt toţi şi nici unul nu se află în afara legăturii 
cu ea”; 

- O altă formă de cinstire a Maicii Domnului a fost de la început zidirea de biserici în 
cinstea şi spre pomenirea ei, puse sub ocrotirea ei deosebită şi purtând numele Ei sau având ca 


hramuri diferitele sărbători ale Maicii Domnului; 
- Zugrăvirea pe icoane şi pe pereţii bisericilor a chipului Maicii Domnului şi 


cinstirea acestor icoane constituie o altă formă de cinstire a Maicii Domnului în cult. Sfintele 


icoane formează un mare tezaur spiritual al Bisericii Ortodoxe; 


”! Pr. Prof. Dr. Dumitru Stăniloae, Spiritualitate şi comuniune în Liturghia Ortodoxă, Ed. Mitropoliei Olteniei, Craiova, 
1986, p. 107; 
* Ibidem; 

- Pietatea vie pentru 


Preacurata Fecioară îşi găseşte ca formă 





de exprimare procesiunile şi tradițiile legate de supravenerarea ei. La anumite sărbători 
preotul merge cu icoana în casele oamenilor pentru a le binecuvânta. Pe timp de secetă, 


inundații, epidemii, icoana Fecioarei este purtată în procesiune; 
- Poeziile şi imnurile de o rară sensibilitate religioasă alcătuite în cinstea Maicii 


Domnului sunt o dovadă elocventă a evlaviei deosebite pentru Născătoarea de Dumnezeu; 
- Tot o formă a cultului ortodox de supravenerare a Maicii Domnului poate fi 


considerată şi frecvenţa numelor de Marin şi Maria la toate popoarele ortodoxe şi în special la 
români, precum şi larga circulație în popor a cărţilor de pietate în legătură cu viaţa şi minunile 
Maicii Domnului, cele mai multe apocrife, care nu au girul oficial al Bisericii: Visul şi 
Epistolia Maicii Domnului, Călătoria Maicii Domnului la iad, Minunile Maicii Domnului, ele 
constituind o dovadă indirectă despre marea dragoste, încredere şi venerație cu care 


credincioşii au înconjurat totdeauna persoana sfântă a Maicii Domnului. 


1.1.1. Pururea fecioria Maicii Domnului 


Unul din elementele care alcătuiesc învățătura mariologică ortodoxă şi care depăşeşte 
legile firii şi posibilitățile de înțelegere pe cale rațională, deşi cum o spune cântarea sfântă: 
„Unde vrea Dumnezeu se biruieşte rânduiala firii" este Pururea fecioria, aeiparthenia Maicii 
Domnului. Credincioşii văd în această dogmă minunea minunilor, că Fecioara este Maica lui 
Dumnezeu şi născând, rămâne de-a pururi Fecioară. Acest miracol de dumnezeiască taină este 
redat de o cântare: „Minunea dumnezeieştii naşterii tale Preacurată, covârşeşte toată 
rânduiala firii, că mai presus de fire în pântece ai zămislit pe Dumnezeu şi născându-L ai 
rămas pururea Fecioară”. 

„Frații Domnului" - reprezintă o problemă mult discutată în sânul Bisericii creştine. 
Aceasta este o problemă de pură exegeză biblică şi este demult elucidată şi lichidată de ştiinţa 
teologică. Totodată ea prezintă largi şi adânci implicaţii şi repercursiuni dogmatice. Ea 


vizează îndeaproape persoana divino-umană a Mântuitorului şi mai ales, învățătura Bisericii 


2 „Şi acum" a Născătoarei, Cântarea a III-o, la Utrenia din 26 august. 

despre  „Pururea  fecioria Maicii 


Domnului”, problemă de o capitală 





importanță pentru dogmatica creştină şi cu adânci repercursiuni pentru sensibilitatea marii 
mase a credincioşilor. 

Această problemă este diferită din punctul de vedere al ortodocşilor, catolicilor şi 
protestanților. Dacă Biserica Ortodoxă şi cea Romano-Catolică, au o atitudine oarecum 
comună referitor la „fraţii Domnului”, văzând în ei rudenii apropiate şi nu frați drepți (deci fii 
direcţi ai Fecioarei Maria), protestanții, atât luteranii (cei care îşi zic „ortodocşi”), cât şi 
evangheliştii (care îşi spun „liberali”) au cu totul o altă atitudine. Ei neagă „pururea fecioria” 
pe temeiul existenței acestor „frați", citați în toate cele patru Evanghelii canonice. Ei văd în 
aceştia frați drepți ai Mântuitorului, deci fii direcți ai Sfintei Fecioare, proveniţi din 
consumarea căsătoriei cu soţul ei legal, dreptul Iosif. 

Prima constatare este aceea a unei impreciziuni de formulare ca şi a unei diversităţii de 
atitudine, între organele conducătoare şi învățătoare şi între Biserica liturghisitoare. Dacă 
aceşti aşa-zişi „frați ai Domnului" nu sunt frații Lui drepţi, atunci, ne punem întrebarea ce 
rude sunt cu Mântuitorul. Ar putea fi frații Lui vitregi, aşa cum spun cărțile noastre liturgice: 
Mineele şi Penticostarul. Dacă nu, am putea spune că sunt rude apropiate în speță, cum ar fi 
veri primari sau secundari, aceste informaţii reieşind de la unii exegeţi apropiați zilelor 
noastre. 

Maica Domnului este „cea mai înaltă făptură desăvârşită, pârga Bisericii, inima şi 
esența ei”. Ea este doamna şi stăpâna credincioşilor şi a noastră pentru că ea „stă de acum 
de la naştere în centrul preocupărilor noastre ca mama noastră, ca doamnă alături de 
Domnul nostru lisus Hristos”. Şi ea fiind dăruită de Dumnezeu cu toate darurile, şi trupeşti 
şi sufleteşti, este fără pată şi fără păcate personale, pentru că păcatul „tulburător şi vătămător 
nu i-a atins trupul nici sufletul ei”. Ea este, cum se exprimă un mare predicator ortodox: 
„grădină închisă în care nu a intrat şarpele satanic, principiul râului”. 

Se cădea ca sfântul locaş al Fiului lui Dumnezeu să fie curat şi fără prihană. Şi acest 
locaş a fost sfințit de Duhul Sfânt, înainte de a se naşte Fiul Celui Preaînalt, iar păcatul 
strămoşesc a fost şters. Maica Domnului a fost curăţită de acest păcat şi i s-a dat putere de la 
Dumnezeu de a nu mai putea păcătui. Dar şi ea a avut merite personale, de tot felul: rugăciuni, 
Pr. Prof. D. Stăniloae, Învățătura despre Maica Domnului ia ortodocşi şi catolici, în „Ortodoxia", 1 (1950), nr. 4, p. 

60: 
ă ș. Gheorghiu, Evanghelia după Matei cu comentar, vol. 1, 1925, p. 98, după Pr. Prof. p. Rezuş, Mariologia ortodoxă, 
în „Ortodoxia II (1950), nr. 4, p. 519; 


*% Ibidem; 
Ilie Miniat, Didahii şi predici, trad. de Pr. D. Fecioru, Bucureşti, 1945, p. 589. 

postiri, fapte bune şi acte de jertfelnicie, în slujba oamenilor. Putem spune că „viața 
Preacuratei este în întregime rodul prezentei Duhului, după cum e în întregime şi rodul 
ostenelilor proprii "8. 

Pururea Fecioria Maicii Domnului a fost mărturisită de Biserică de la început, în 
Simboluri de credinţă, în hotărârea Sinoadelor Ecumenice şi locale, ca şi în cărțile de slujbă. 
Pururea Fecioria înseamnă că Maica Domnului a fost fecioară înainte de naşterea lui lisus, în 
timpul naşterii, dar şi după naştere iar prin aceasta Hristos nu a stricat pecețile fecioriei Maicii 
Sale, căci aşa cum zămislirea a fost făcută în mod supranatural, aşa şi naşterea nu s-a 
conformat legii fireşti, ci a păstrat curăția feciorelnică a Măriei. 

Fecioria înainte de naştere a profeţit-o însuşi profetul Isaia, zicând: “/ată, Fecioara va 
lua în pântece şi va naşte Fiu si vor chema numele lui Emanuel." (Is. 7, 14) 

Şi profetul lezechiel vesteşte despre minunea pururei feciorii a Maicii Domnului: „Apoi 
ne-a dus bărbatul acela înapoi la poarta cea din afără a templului, spre răsărit, şi aceasta 
era închisă. Şi mi-a zis Domnul: Poarta aceasta va fi închisă, nu se va deschide şi nici un om 
nu va intra pe ea, căci Domnul Dumnezeul lui Israel a intrat pe ea. De aceea va fi închisă. 
Cât priveşte pe rege, el se va aşeza acolo ca să mănânce pâinea înaintea Domnului, pe calea 
porții va intra şi pe aceeaşi cale va ieşi.” (lez. 44, 1-3). Aceasta poartă este însăşi Maica 
Domnului. 

Că Maria era fecioară înainte de naştere o mărturiseşte şi Sfântul Evanghelist Luca 
atunci când relatează evenimentul Bunei Vestiri a îngerului Gavriil: „iar numele fecioarei era 
Maria” (Lc. 1,27). 

De asemenea, fecioria ei a fost preînchipuită în Vechiul Testament prin diferite 
simboluri: rugul care nu se mistuia, de pe Muntele Sinai, văzut de Moise, scara lui Iacob, 
toiagul lui Aaron care a odrăslit, mana din pustie, trecerea prin Marea roşie, stânca din pustie 
din care Moise a scos apa lovind-o cu toiagul, precum şi poarta încuiată văzută de lezechiel. 


Nimeni nu a contestat până acum fecioria Maicii Domnului înainte de naştere. 


*% Pr. Ilie Moldovan, învățătura despre Duhul Sfânt în Ortodoxie si preocupările ecumeniste contemporane, teză de 
doctorat în „Mitropolia Ardealului”, XIX (1974), nr. 7-8, p. 757; 

Fecioria ei se vădeşte prin însăşi zămislirea supranaturală, căci cum putea Logosul să Se 
întrupeze în necurăţie, în ceea ce ar fi fost atinsa de pofta păcătoasă? „Dacă Maria n-ar fi fost 
Fecioara când a conceput pe Fiul lui Dumnezeu, n-ar fi putut să nu amestece, prin memorie, 
în starea ei pofia omenească, trezită mai înainte."”. Întruparea a fost posibilă ca iniţiativă a 
lui Dumnezeu, dar mai ales prin fecioria deplină a Mariei, prin lipsa ei de poftă păcătoasă. 

Ea a fost păstrată în puritate încă de mică, încredințată Domnului, dusă la Templu şi 
crescută în curăţie trupească şi sufletească „pentru că duşmanul mântuirii noastre pândea 
fecioarele din cauza profeţiei lui Isaia”. Faptul că ea a fost încredinţată lui Iosif aceasta nu 
înseamnă că Maria şi-a stricat fecioria. Dumnezeu a voit ca Fiul Său să Se nască în căsătorie, 
dar nu din căsătorie. Şi aceasta „din pricina iconomiei şi a adumbririi naşterii dumnezeieşti şi 
a nu se arăta ucigaşilor iudei că Sfânta Fecioară avea să se logodească şi să zămislească de 
la Duhul Sfânt. De aceea s-a scris că Iosif a fost bărbatul ei şi tată al lui lisus, în acelaşi fel 
ca şi tată al lui losi şi Iacob, care erau copiii mici ai lui Iosif dulgherul (Mt. 27, 56) dintr-o 
căsătorie anterioară”. 

Logodnicul Mariei, losif, era de altfel în vârstă şi ales de către arhierei ca să aibă grijă 
de Fecioara. Nici nu poate fi vorba de împreunare trupească între ei. Acest lucru se vădeşte 
clar din răspunsul pe care-l dă Maria îngerului: „Cum va fi aceasta de vreme ce eu nu ştiu de 
bărbat?" (Luca 1, 34). A nu admite că Maria L-a născut pe Hristos ca Fecioară, înseamnă a nu 
recunoaşte că subiectul Lui n-a fost produsul imanenţei. lar aceasta ar însemna negarea 
Revelaţiei. Însă Maria a rămas fecioară şi în timpul naşterii şi după aceea. 

Sfântul loan Damaschin spune în acest sens: „După cum atunci când s-a zămislit 
Cuvântul a păzit-o fecioară pe aceea care a Zămislit, tot aşa şi atunci când S-a născut a păzit 
nevătămată fecioria ei, trecând numai prin ea şi păstrând-o nevătămată””. Tot el continua: 
„Aşa cum Eva a fost plăsmuită din Adam fără împreunare, tot aşa şi aceasta a născut pe Noul 
Adam, care s-a născut potrivit legii naturii, dar mai presus de firea naşterii, căci Cel din 


Tatăl fără mamă se naşte din mamă fără tată, căci aceluia căruia nu i-a precedat plăcerea nu 


Protoevanghelia lui Iacob, cap. XIX-XX, în „Trei vieţi bizantine", p. 226; 
Pr. lic D. Negoiţă, Numirile Prea Sfintei Născătoare de Dumnezeu, studiu patristic şi liturgic, art. în rev. 
G.B., an XXXI (1972), nr. 7-8, p. 767; 
3! Ipolit al Tebei, în „Trei vieţi bizantine”, p. 253-255; 
“2 Sf. Ioan Damaschin, în „Trei vieți bizantine”, p. 259. 

i-a urmat nici durerea."*, după cuvântul 





proorocului „înainte de a simţi dureri a născut." (Isaia 66, 7). 

Cum poate strica pecețile fecioriei Cel care a păstrat-o fecioară, Cel care a adumbrit-o şi 
a umplut-o de slavă mai întâi în Templu apoi prin propria sălăşluire în ea ? 

Contrar poveştilor spuse de unii oameni, încercând să apere Pururea Fecioria Maicii 
Domnului cum că Hristos S-ar fi născut prin coasta ei, Maica Domnului naşte pe Fiul ei într- 
un mod normal firii omeneşti, dar fără să se supună şi urmărilor acestuia, anume fără să piardă 
pecetea fecioriei. Ea a născut fără dureri, căci cum poate fi durere acolo unde nu a fost 
plăcere? Durerea este urmare a păcatului după cuvintele pe care i le-a spus Dumnezeu Evei: 
„în dureri vei naşte copiii; atrasă vei fi de bărbatul tău iar el te va stăpâni." (Fac. 3, 16) 

Faptul că zămislirea mai presus de fire este pricină a fecioriei Maicii Domnului şi după 
naştere o spune clar şi Sfântul Maxim Mărturisitorul: „Zămislirea şi naşterea au fost cu totul 
curate şi neatinse de sămânță şi de stricăciune şi de aceea Maica Celui născut din ea este 
Fecioară şi după naştere, rămânând prin naştere şi mai nepătimitoare, ceea ce e cu totul 
străin firii si mai presus de rațiune ”**. lar Sf. Grigore Taumaturgul argumentează în acelaşi 
fel: „Sfânta Fecioară nu a suferit stricăciune pentru că a născut printr-o minune. Ea naşte şi 
rămâne fecioară, căci e firesc ca cel ce este Stăpânul Curăţiei să Se nască cu mărire 
strălucitoare dintr-un sân curat şi imaculat." 

La rămânerea ei în stare de curăție şi har a ajutat atât lucrarea dumnezeiască, dar şi 
stăruința ei personală; în naştere şi după naştere, raportul ei cu Pruncul născut în puritate 
feciorească a trebuit să rămână curat de orice poftă. EI era însuşi Dumnezeu, Maria trebuia să 
rămână pentru totdeauna Maică lui Dumnezeu şi Fecioară. Pe de alta parte, lisus fiind 
Dumnezeu îi transmite puterea sfinţitoare care o păzeşte continuu în feciorie. 

Protoevanghelia lui Iacob relatează un fapt mai mult sau mai puțin adevărat, dar care 
vine în sprijinul mărturiilor concrete ale fecioriei Maicii Domnului după naştere. Astfel, 
moaşa care a ajutat la naşterea Domnului a vestit unei femei, Salomee, că o fecioară a născut 
un prunc. Aceasta nu a vrut să creadă, zicând: ,, Viu este Dumnezeu. Daca nu voi pune degetul 


meu si nu voi cerceta firea ei, nu voi crede că a născut o fecioară!" Atunci a intrat moaşa şi a 


* Ibidem; 

4 St. Maxim Mărturisitorul, Amignorum liber, P.G. XCI, 1276, apud. Drd. Ierom Chesarie Gheorghescu, 
învățătura despre Maica Domnului, p. 387; 

* St Grigorie Taumaturgul, Predici la Bunavestire, apud. Drd Ierom. C. Gheorghescu, învăţătura despre Maica 
Domnului, p. 387. 

sâie zis Mariei: „Maria, întinde-te! Că nu 
















mică lupta e pentru tine!" Şi ascultând 
Maria, s-a întins şi Salomee a vârât degetul în firea ei. În momentul acela a urmat Salomee şi 
a zis: „Vai nelegiuirii mele şi necredinţei mele ca am ispitit pe Dumnezeul Cel Viu, şi iată, 
mâna mea cade de la mine în foc!"*. Probabil această istorisire a fost inspirată după exemplul 
de necredință al lui Toma. 

Lungul şir al Sfinților Părinţi şi al scriitorilor bisericeşti vorbesc despre Fecioara Maria, 
afirmând Pururea Fecioria ei, cu toate că Sfânta Scriptura nu vorbeşte direct despre fecioria ei 
„postmortem". În acest sens, Sf. Epifanie (T 403) spune că numele de Fecioară a devenit ca un 
nume propriu al Mariei.” Tot el se întreabă retoric: „Cine ar rosti numele de Maria fără a-l 
rosti şi pe cel de Fecioară?" 

Sf. Ignatie Teoforul vorbeşte despre Fecioara Maria ca de o mare taină: „Stăpânul 
acestei lumi (diavolul) nu a cunoscut fecioria Mariei, naşterea şi moartea Domnului, aceste 
trei mari taine care s-au împlinit în tăcerea lui Dumnezeu. "** 

Dintre părinții apuseni, Fericitul Augustin mărturiseşte şi el acelaşi lucru: „Virgo 
concepit, virgo peperit et post partum virgo permansit.“ 

Aşadar, Maica Domnului după naştere „este fecioară în veacuri nesfârşite."". Naşterea 
Domnului lisus Hristos dintr-o Fecioară este mărturisită în mod direct şi deliberat de doi 
evanghelişti, Matei şi Luca. Această învăţătură a fost introdusă în Simbolul Credinței la 
Primul Conciliu Ecumenic, care afirmă: „Care, pentru noi oamenii şi pentru a noastră 
mântuire, s-a pogorât din ceruri şi s-a întrupat de la Duhul Sfânt şi din Maria Fecioara şi S-a 
făcut om." 

Pururea fecioria Maicii lui Dumnezeu este mărturisită de propriile ei cuvinte exprimate 
în Evanghelie, acolo unde ea exprimă înţelegerea caracterului cu totul deosebit al alegerii ei: 
„Sufletul meu preamăreşte pe Domnul...căci iată, de acum toate neamurile mă vor numi 


fericită...Căci Cel care este puternic a făcut lucruri mari pentru mine şi sfânt este Numele 


Său” (Luca 1,46-49). Preasfânta Fecioară a păstrat în memoria şi în inima ei atât vestirea 


3% Protoevanghelia lui Iacob, cap. XIX-XX, în „Trei vieți bizantine", p. 226; 

3 sf, Epifanie, Panarion, 78, 6, PG. XLII, apud. Drd. Ierom C. Gheorghescu, învățătura despre Maica 
Domnului, p. 387; 

3% Ibidem; 

* Sf. Ignatie Teoforul, Epistola către Efeseni, cap. XIX, apud. Drd. Ierom Chesarie Gheorghescu, învățătura despre 
Maica Domnului, p. 387; 

+ Fer. Augustin, Sermo B.V. Mariae, CXCVI, I, P.L. XXXVIII, 1019, apud. Drd. Ierom. C. Gheorghescu, învățătura 
despre Maica Domnului, p. 387; 

id „„Mărturisirea Ortodoxă", P.I., Răspuns la întrebarea 39, apud. Drd. Ierom. C. Gheorghescu, învățătura despre 
Maica Domnului, p. 386. 

adusă de Arhanghelul Gavril, cât şi 





cuvintele inspirate ale Elisabetei, atunci când a fost vizitată de Maria: „Cum se face mie că 
Maica Domnului meu vine la mine?" (Luca 1, 43); atât profeția dreptului Simeon la întâlnirea 
cu Pruncul lisus la Templu, cât şi profeția dreptei Ana din aceeaşi zi (Luca 2, 25-38). 

Legat de relatarea despre păstorii din Betleem şi despre cuvintele îngerilor către ei, 
împreună cu cântarea îngerilor, Evanghelistul adaugă: „însă Maria păstra toate aceste lucruri 
si cugeta la ele în inima ei” (Luca 2, 19). Acelaşi Evanghelist, vorbind despre discuția Mariei 
cu lisus la vârsta de 12 ani după vizita lor la Ierusalim cu ocazia Paştilor, îşi încheie relatarea 
cu cuvintele: “însă maica Lui păstra toate aceste cuvinte în inima ei” (Luca 2, 51). 
Evanghelistul vorbeşte şi despre înţelegerea importanţei rolului ei în lume de către dreptul 


Iosif, logodnicul ei, ale cărui acţiuni erau de multe ori sub călăuzirea unui înger. 


]].1.2. „Fraţii Domnului” 


Biserica Romano-Catolică şi-a fixat, în chip unilateral, o atitudine proprie, excluzând cu 
totul posibilitatea unei căsătorii anterioare a lui Iosif, şi deci, şi posibilitatea „fraților vitregi", 
rămânând în cauză numai înrudirea colaterală, consanguină sau nu, prin Sfânta Fecioară sau 
prin dreptul Iosif, în speţă „veri primari" sau „nepoţi” ai Mântuitorului. În acest scop, teologia 
catolică a elaborat, alături de o mariologie exagerată şi o iosifologie deplasată şi aberantă, 
care tinde să facă din presupusa castitate a lui Iosif o dogmă, iar din persoana lui, nu numai 
căpetenia supremă a îngerilor şi sfinților dar şi copărtaş la actul răscumpărării noastre. 

Din scrierile Sfinților părinți şi din textul Sfintelor Evanghelii, aflăm că Mântuitorul a 
avut patru fraţi şi trei surori. Aceşti copii sunt prezentaţi de către protestanți dar şi de cărțile 
noastre liturgice (Minee) ca fii ai lui Iosif, fie dintr-o căsătorie anterioară (învățătura 
ortodoxă) fie din consumarea actului căsătoriei cu Fecioara Maria. 

Pentru mulți dintre creştinii proveniţi dintre iudei şi care acordau lui Iosif, soțul legal al 
Sfintei Fecioare, un rol preponderent în iconomia întrupării, deoarece conform tradiției 
iudaice, numai prin el se putea stabili filiația davidică a Mesiei, aceşti „fraţi” erau fiii lui Iosif, 
proveniţi dintr-o căsătorie anterioară, sau chiar din cea cu Sfânta Fecioară, după naşterea 
Mântuitorului. Cea dintâi era admisă şi împărtăşită de mulți dintre creştinii epocii primare a 


Bisericii. Printre cei ce adoptă această idee se găsesc nume ilustre dintre scriitorii şi Părinții 

Bisericii, ca: Justin Martirul, Clement 





Alexandrinul, Origen, Irineu, Epifaniu, Eusebiu al Cezareei, Fericitul Augustin, Sf. loan 
Hrisostomul şi mulţi alţii”. Unii dintre ei sunt rezervaţi în ceea ce priveşte numărul copiilor şi 
mai ales asupra faptului dacă cei patru „fraţi” sunt fiii lui Iosif, sau doar doi dintre ei. Ideea 
cum că doi dintre ei ar fi fiii lui Iosif este întâlnită la primii creştini, deoarece ea nu contrazice 
evanghelia nici predica apostolică. 

Ea a fost consemnată de cel mai vechi scriitor bisericesc, Hegesipp, un iudeu convertit 
la creştinism, de la care avem scrierea „Memoriale", în care vorbeşte despre „predicația 
apostolică". Acesta vorbeşte în special despre rudeniile lui lisus, precizând că doar doi dintre 
„fraţi" şi anume Iuda şi Simon erau fii ai lui Iosif, ceilalți doi şi anume Iacob şi Iosif fiind fiii 
Mariei lui Cleopa, care Cleopa era fratele lui Iosif, soțul Sfintei Fecioare. El împarte aceşti 
frați în două grupe: una davidică, prin fiii lui Iosif şi alta levitică prin fui Mariei lui Cleopa. 

Problema cea mai importantă a apărut odată cu atacul adus „pururei feciorii” de un 
monah ce aparținea Bisericii Romei pe nume Helvidius. Acestuia i s-a adăugat monahul 
Iovinian şi chiar un episcop pe nume Bonose al Sardicei. Aceştia atribuiau stării de virginitate 
masculină sau feminină, o stare de virtute superioară celei familiale, deşi căsătoria în 
creştinism era o Taină, care nu umbrea şi nici nu diminua cu nimic puritatea evanghelică a 
viții creştine. Helvidius afirma că aceşti „frați ai Domnului” erau fiii lui losif din căsătoria sa 


pna 


cu Sfânta Fecioară, din care Iisus fusese doar „primul născut", urmat de ceilalți fraţi ai Săi. 


Acest eretic Helvidius a fost combătut de Fericitul Ieronim care spune în cartea sa 


"apărută în 383, spunând: „Tu zici că 


„Adversus Helvidium, de Mariae virginitate perpetua 
Maria n-a rămas virgină (după naştere lui lisus). Eu însă pretind mai mult, că însuşi Iosif a 
fost virgin, din pricina Mariei”. Însă de la această afirmaţie, catolicii au căzut în cealaltă 
extremă, punând accent pe virginitatea absolută a lui Iosif, făcând deci o gravă alunecare 
dogmatică. Referitor la doctrinele catolicilor privind problema „fraților Domnului”, există 
câteva enigme nedezlegate şi nedezlegabile, cu toată truda exegeţilor şi interpreţilor apuseni. 


Prima dintre ele e privitoare la Iosif însuşi. EI era un zelos împlinitor al Legii şi de 


aceea, trebuia să respecte toate obligaţiile Vechiului Testament. Una dintre ele era căsătorirea 


i Prof. loan Gh. Savin „Precizări şi reconsiderări în jurul problemei: Fraţii Domnului”, în „Studii Teologice”, 
Editura Institutului Biblic şi de Misiune Ortodoxă, Seria II, Anul XIII, Nr. 5-6 Mai-lunie, 1961, pag. 285; 

“5 Ibidem, pag. 286; 

“ Ibidem, pag. 287; 

*5 Ibidem, pag. 289. 

neamului omenesc, iar necăsătoria era o 
stare de neascultare şi aducea după ea blestem. Căsătoria lui Iosif era necesară şi în vederea 
rolului ce urma să îl îndeplinească faţă de Fecioară, fiindu-i acesteia doar îngrijitor, adăpost şi 
protector, în calitate de rudenie apropiată şi soț de circumstanţă. 

Când Sfânta Fecioară avea trei ani, acesta rămăsese văduv de 10 sau 11 ani şi se ocupa 
de creşterea copiilor săi Iuda şi Simon şi poate una sau două fiice, împreună cu soția fratelui 
său Cleopa, rămasă şi ea văduvă, împreună cu copiii săi Iacob şi Iosif si fiicele Tamara şi 
Estera (după datele Tradiției). Crescând împreună ei s-au simțit ca fraţii. 

În sânul Bisericii şi teologie române ortodoxe se desprind trei poziţii bine distincte 
pentru soluţionarea acestor probleme, pe care le-am putea numi: 


A. Atitudinea liturghică; 
B. Atitudinea academică; 
C. Atitudinea ierarhică (este cea officială a Bisericii). 


Aceste atitudini, se contrazic însă între ele, lucru pe care îl vom arăta prin analizarea 
fiecăruia în parte. 

A. Prima, este poziţia liturgică, reprezentată de cărțile uzuale ale ritualului liturgic, şi 
anume Penticostarul şi Mineele. Din conţinutul acestora, rezultă că „frații Domnului”, sunt 
toți fii ai lui Iosif, proveniţi dintr-o căsătorie anterioară celei cu Sfânta Fecioară. Spre întărirea 
celor spuse, vă voi relata câteva citate din aceste cărți. Mai întâi, în Penticostar aflăm 
următoarele: „Pentru că patru feciori, parte bărbătească, a născut Iosif: pre lacov, care se 
cheamă cel mic, pre losie, pre Simeon şi pre luda; şi trei fete: pre Estera, pre Tamara şi pre 
Salomi a lui Zevedei. Deci, când auzi în Evanghelie de Maria ( lui lacov cel Mic şi mama lui 
Iosie), să ştii că este Născătoarea de Dumnezeu, că mamă se socotea a fi feciorilor lui losif'“. 

În continuare vom reda şi trei citate din Minee pentru a evidenția cât mai bine această 
poziţie liturgică. Primul se găseşte în Mineiul din luna aprilie la sărbătoarea Sfântului 
Mucenic Simeon (27 aprilie), numită „ruda Domnului": „Sf Simeon, episcop al Ierusalimului 


şi rudenia Domnului; fecior al Logodnicului şi frate cu Iacov”. 


1 „Penticostalul”, Ediţia a III a, de Neamţu, retipărit în 1912, Tipografia Cărţilor Bisericeşti, pag. 102; 
* Mineiul lunii Aprilie, Ediţia a III a, de Neamţu, Tipografia Cărţilor Bisericeşti, Bucureşti 1929, pag. 299; 

Următorul citat îl avem la 


sărbătoarea din 23 octombrie, în care se 





vorbeşte despre Iacob, cel dintâi episcop al Ierusalimului şi „fratele Domnului": „Căci Iosif 
Logodnicul, a avut în grija sa patru feciori, avuţi dintr-o căsătorie avută mai înainte de a fi 


"5 La fel glăsuieşte Mineiul din 19 iunie, la sărbătorirea 


Logodnicul Sfintei Fecioare 
Apostolului Iuda, spunând că este rudă a Domnului, „ca fiu a lui Iosif-Logodhnicul şi frate cu 
Iacov şi Simeon”. Din aceste citate, rezultă că „fraţii Domnului", sunt toţi fii ai lui losif, 
dintr-o altă căsătorie, anterioară celei cu Fecioara Maria. 

B. Poziţia academică este însă de părere că aceşti „frați ai Domnului" sunt rude 
apropiate ale Domnului, cum ar fi verii lui primari sau secundari, proveniţi din căsătoria unor 
rude apropiate, fie a Sfintei Fecioare, fie a lui Iosif. Unii profesori spun că mama „fraţilor 
Domnului" este Maria, sora Maicii Domnului, temeiuri având şi în Sfânta Scriptură prin 
citatele: „Intre care era Maria Magdalena şi Maria mama lui lacov şi a lui losie, şi mama 
fiilor lui Zevedeu”" (Mat. 27, 56) şi altul: „Și erau şi femei care priveau de departe, între ele 
Maria Magdalena, Maria, mama lui lacov cel Mic şi a lui losie, şi Salomea" (Marcu 15, 40). 

Cel mai autorizat reprezentant al teologiei noastre, profesorul Vasile Gheorghiu, susţine 
că „fraţii” despre care se vorbeşte în Evanghelii sunt verii secundari ai Domnului lisus 
Hristos”. EI spune aşa: „, Cât priveşte pe așa zişii „fraţi ai Domnului”, notăm că la iudei se 
numeau întru laolaltă fraţi, nu numai verii, care se trăgeau din aceiaşi părinţi, ci şi toți care 
erau de o vârstă şi aparțineau aceleiaşi familii, aşadar şi cumnaţții; şi tot aşa şi verii primari 
sau secundari...". „, Maica fraților Domnului ni se spune că este Maria, sora Maicii Domnului 
(Matei XXVII, 56; Marcu XV, 40; Luca XXIV, 10); şi în baza locului de la Ioan XIX, 25, se 
crede că ea trebuie să fi fost soția unuia Cleopa. Mulţi exegeţi se întreabă dacă ea a fost sora 
adevărată a Maicii Domnului sau numai vara acesteia”. Profesorul Gheorghiu ajunge la 
concluzia că „fraţii" nu sunt fraţi buni ai Domnului ci veri secundari ai Lui, ca fiii Mariei, 


vară primară a Mariei - Maica Domnului”. 


“5 Mineiul lunii Octombrie, Ediţia a III a, de Neamţu, Tipografia Cărţilor Bisericeşti, Bucureşti, 1929, pag.291; 
“ Mineiul lunii lunie, Ediţia a III a, de Neamţu, Tipografia Cărţilor Bisericeşti, Bucureşti, 1929, pag. 192; 

* Prof. Vasile Gheorghiu, Comentar la evanghelia după Matei, în Candela, voi. II, pag. 432; 

*! Prof. Vasile Gheorghiu, op. cit., pag. 49, voi II. 

Altă lămurire în această problemă 





a rudeniei dintre Maica Domnului şi Maria o aduce Sfânta Tradiţie, care ne spune că bătrânii 
Ioachim şi Ana, neavând copii, prin rugăciune au dobândit-o pe Fecioara Maria. După ce a 
fost închinată Templului, la vârsta de 7 ani, Ioachim a murit, iar Ana s-a numărat printre 
bătrânele Templului „să fie aproape de mult iubita ei Fiică””. Apoi aflăm că după patru ani a 
murit şi mama sa Ana, iar Maica a rămas la Templu, neavând nici o informaţie despre vreo 
soră a Maicii Domnului. Dacă însă aceasta ar fi avut vreo soră, ar fi trebuit să rămână cu ea la 
Templu. O altă întrebare a exegeților este aceea, dacă nu cumva, aceşti „fraţi ai Domnului”, 
sunt frați vitregi ai Mântuitorului, dintr-o căsătorie anterioară a dreptului Iosif cu Maria, sora 
Maicii Domnului. Însă această întrebare îşi găseşte răspunsul foarte repede, deoarece, Iosif 
fiind un om foarte bun şi drept, nu putea divorța de Maria, cu care avea cel puţin şase copii 
pentru a lua în căsătorie pe sora ei, Fecioara Maria. 

Totuşi, vom rămâne la adevărul că aceşti „frați sunt verii primari ai Mântuitorului. De 
această părere sunt aproape toţi teologii noştri, clerici şi laici. Ea se predă de pe catedrele de 
învățământ teologic, se predică de pe amvoane în biserici, se rosteşte din faţa altarelor. 

C. Mai conformă cu adevărul evanghelic este cea de-a treia poziţie, numită ierarhică. 
Ea tinde să împace cele două poziţii contrare: liturgică şi academică. „Aceşti aşa zişi frați ai 
Domnului erau nişte veri sau alte rude ale Lui, căci în Sfânta Scriptură se numesc fraţi şi alte 


153. Aceasta 


rude mai apropiate. Aşa, Avraam numeşte pe Lot frate, deşi îi era nepot de frate 
formulare, lasă să se înțeleagă, alături de „veri”, sau şi concomitent cu ei şi o altă posibilitate 
de înrudire şi nu numai cea de „nepot" citată aici. Expresia „fraţii Domnului" poate avea un 
sens mai larg, mai ales în mediul iudaic. In Vechiul Testament, termenul „frate", se folosea în 
mai multe rânduri în loc de „rudenie" (nepot, văr, cumnat, cumnată, etc). Câteva exemple în 
acest sens sunt: Laban, unchiul lui Iacov (Fac. 27, 43): Acum dar, fiul meu, ascultă povața 
mea şi fugi la Haran, în Mesopotamia, la fratele meu Laban; ... Iacov s-a dus la Laban, fiul lui 
Batuel Arameul şi fratele Rebecăi, mama lui Iacov şi a lui Isav. 

În Levitic 10, 4 sunt numiți „frați" verii fiilor lui Aaron: „Atunci a chemat Moise pe 
Misail şi pe Elțafan, fiii lui Uziel, unchiul lui Aaron şi le-a zis: duceţi-vă de scoateţi pe frații 


voştri din locaşul cel sfânt”. 


* Monahia Tcodosia, Viaţa Maicii Domnului, Editura „Credinţa strămoşească", Iaşi, 2002, pag. 13; 
si, Învățătura dc credinţă. Editura Institutului Biblic şi de Misiune Ortodoxă, 1952, pag. 98; 

Folosirea termenului „frate" cu înţelesul din urmă este perfect inteligibilă dacă ţinem 
seama de faptul că nici ebraica, nici aramaica (limbă vorbită în Țara Sfântă în vremea 
Mântuitorului) nu posedă un termen corespunzător pentru „văr", astfel că în loc de o locuţiune 
complicată ca „fiul unchiului său", a fost preferată exprimarea mai simplă, folosindu-se 
termenul „frate", cu un sens mai larg de „rudenie”. 

Să vedem acum ce spun Sfintele Evanghelii referitor la aceşti „frați ai Domnului". Ele 
citează patru persoane cărora li se conferă acest titlu: Iacob, Iosi (Iosif), Simon (Simeon) şi 
Iuda. Însă Marcu şi Matei mai adaugă şi „surorile Lui”, pe care le numesc şi le enumeră, dar 
care par să fi fost cel puţin trei, după forma pluralului textului grec al Evangheliilor*?. O foarte 
veche tradiţie, dă şi numele acestor trei surori , care ar fi: Estera, Tamara şi Salomi (aceasta 
fiind mama fiilor lui Zevedei, Apostoli ai Domnului). 

În continuare vom reda câteva din textele care ne dau informaţii despre „fraţii şi surorile 
Domnului": 

- „Și încă vorbind El mulțimilor, iată mama şi frații Lui stăteau afără, căutând să 
vorbească cu El. Cineva I-a zis: lată mama Ta şi frații Tăi stau afără căutând să-Ți 
vorbească " (Mat. 12, 46-47); 

- „Au nu este Acesta fiul teslarului? Au nu se numeşte mama Lui Maria şi fraţii Lui: 
lacov şi Iosif şi Simon şi luda? Și surorile Lui au nu sunt toate la noi?" (Mat. 13, 55-56); 

- „Și au venit mama Lui şi fraţii Lui şi, stând afără au trimis la EI ca să-L cheme. lar 
mulțimea şedea împrejurul Lui. Şi l-au zis unii: lată mama Ta şi fraţii Tăi şi surorile Tale sunt 
afără. Te caută." ( Marcu 3, 31,32); 

- „Au nu este Acesta teslarul, fiul Mariei şi fratele lui lacov şi al lui losi şi al lui Iuda şi 


al lui Simon? Şi nu sunt, oare, surorile Lui aici la noi?” (Marcu 6,3). 


“1 Dualul este „î& u5£ipă", dar aici e folosit pluralul „ui u5£ipai”; 

Textelor citate trebuie să li se 





adauge însă şi textele evanghelice, care, în chip indirect vorbesc de doi dintre „fraţi”. E vorba 
de Iacob şi de Iosi (Iosif), care, apar ca fii ai Mariei lui Cleopa, una dintre femeile din 
Galileia, care însoțeau adesea pe Mântuitorul şi se găsesc în preajma Crucii Lui. Aceste texte 
le găsim la Matei, Marcu şi loan şi sunt: 

- „Între care erau Maria Magdalena, şi Maria mama lui lacob şi a lui losi, şi mama 


fiilor lui Zevedei" (Mat. 27,56); 
- „Și erau de faţă şi femei, care priveau de departe, între ele: Maria Magdalena şi 


Maria, mama lui lacob cel mic şi al lui losie şi Salomia" (Marcu 15,40); 

- „Și stătea lângă Crucea lui lisus, mama Lui şi sora mamei Lui, Maria lui Cleopa şi 
Maria Magdalena" (loan 19,25). 

Aceşti „frați ai Domnului” se găsesc în diferite împrejurări împreună cu Maica 
Domnului în preajma Mântuitorului, dar ei niciodată nu sunt numiţi fii ai Fecioarei Maria. 

Din textele prezentate mai sus, rezultă că doi dintre „fraţi şi anume Iacob şi losi, nu 
sunt „frații" Lui, ci fui Mariei lui Cleopa. Deocamdată un lucru e cert şi anume că aceşti doi 
nu sunt frați ai Mântuitorului, ca fii ai Fecioarei Maria. Dar totuşi trebuie să aflăm cine este 
acest Cleopa şi de ce fiii lui ajung „frați ai Domnului". După o veche tradiție, sau frate cu 
Iosif sau cumnat cu dânsul, ţinând în căsătorie pe această Marie. Deci şi într-un caz şi în altul, 
fiu lui erau veri primari cu Mântuitorul, iar soția lui, cumnată cu Maica Domnului. Deoarece 
în limba ebraică acelaşi cuvânt desemnează şi pe soră şi pe cumnată, nu este de mirare, că 
Evanghelistul loan, I-a întrebuințat, fără a se fi gândit că aduce vreun prejudiciu situației 
singulare pe care o are Maica Domnului. De altfel, la toate popoarele, cumnatele îşi zic adesea 
„surori", deşi există termeni diferiți pentru aceste două grade de rudenie. 

Rămân însă ceilalți doi „frați ai Domnului" şi anume luda şi Simeon, a cărora 
provenienţă genetică nu este indicată în Sfintele Evanghelii. Totuşi, un lucru ştim sigur şi 
anume că mama lor, nu poate fi mama lui lisus, deoarece pentru ceilalți doi, s-a stabilit pe 
baza textelor evanghelice o filiație maternă, alta decât se presupune, iar pe baza Sfintei 
Tradiţii şi filiația lor paternă. Totuşi, va trebui să demonstrăm de ce aceşti doi fii ai Mariei lui 
Cleopa se găsesc în anturajul Mântuitorului şi al Fecioarei Maria şi să nu uităm şi al celorlalți 
„frați ai Domnului". Numindu-se „casnici" ai Domnului (primind această denumire) şi 
locuind cu Dânsul, vedem că între Iacob, Iosi şi Mântuitorul, era un raport de permanentă 
legătură, mult mai strânsă decât cea a unei înrudiri familiale. Ei se află pe o altă poziţie, cu o 


altă îndreptăţire în viața Mântuitorului şi a mamei Sale, față de ceilalți doi „fraţi”. 

E drept că Sfintele Evanghelii canonice nu ne dau nici un fel de informație despre 
filiația lor, fie maternă, fie paternă. Simpla lor prezenţă în anturajul Sfintei Fecioare şi a 
Mântuitorului, le aduce denumirea de „casnici"”. Locuind sub acelaşi acoperiş şi făcând parte 
din aceeaşi familie cu Domnul, ei nu pot fi decât fii ai lui Iosif, singurul titlu, care le conferă 
dreptul de coabitare cu lisus şi mama Sa şi dreptul de a se numi „frați ai Domnului”. Având 
denumirea de frați vitregi, ei sunt mult mai îndreptățiți decât ceilalți doi (care am stabilit că 
sunt veri primari ai Mântuitorului), de a se numi la propriu frați ai Domnului. După 
convingerea Sfinților Evanghelişti, formată din ştiinţa lor proprie, sau din cea primită prin 
predanie de la Sfinţii Apostoli sau de la Maica Domnului, doi dintre aceşti „frați” erau fiii 
Mariei lui Cleopa, iar doi, fiii lui Iosif soţul legal al Sfintei Fecioare. Reţinerea sau mai corect 
spus omiterea Evangheliştilor de a menţiona apartenenţa paternă a acestor doi fiu ai lui Iosif - 
Logodnicul, cum îl numesc Mineele noastre, luda şi Simon, se poate explica în două feluri, 
ambele la fel de plauzibile: sau că n-au avut ocazia să o facă, sau că n-au simțit nevoia să o 
facă. Pentru Evanghelişti „fraţii" nu constituiau o problemă, ci o realitate de fapt”. 

Totuşi nu am explicat cum devin ei „casnici ai Domnului". La doi dintre ei şi anume 
Iacob cel Mic şi losie, simpla situație de veri ai Domnului, nu explică şi situaţia lor de 
„casnici". Numai necesara prezență a mamei lor, în casa lui losif, pentru a îngriji de proprii lui 
fii, implică şi explică această coabitare cu Mântuitorul, ca şi prezenţa lor, în diferite 
împrejurări, alături de Fecioara Maria şi Domnul nostru lisus. La ceilalți doi, numai calitatea 
de „frați vitregi" şi fraţi mai mari, le putea conferi pretenţia, dreptul unei crezute autorități 
asupra „fratelui mai mic", pe care voiau să-L cenzureze, ba şi să-L molesteze, nu rezultă din 
citatele găsite la Sfinţii Evanghelişti Marcu şi Matei. Pentru a întări cele spuse, aduc argument 
un citat, găsit la Sfântul Marcu: „Și auzind ai Săi, au ieşit ca să-L prindă, că ziceau : Şi-a 
ieşit din fire." ( Marcu 3, 21) 

După scrierile istoricilor mai noi, majoritatea apusenilor sunt de acord cu fericitul 
Ieronim, că Iacob cel mic şi Iacob supranumit fratele Domnului, sunt una şi aceeaşi persoană; 
anume pentru că Alfeu tatăl Apostolului Iacob cel Mic, ar fi identic cu Cleopa. Şi acesta ar fi 
tatăl „fraților Domnului", iar mama ar fi o „Marie”, care trebuie să fie totodată sora Mamei lui 
lisus, sau cunoscută cu eas€. 


*5 Prof. loan Gh. Savin, Precizări şi reconsiderări în jurul problemei „Fraţii Domnului", în „Studii Teologice”, seria II, 
anul XIII, nr. 5-6, 1961; 


36 Protos Nicodim Măndiţă, Viaţa Maicii Domnului, Editura „Agapis", Bucureşti, pag. 164. 

Întrucât toţi sectanţii de la noi se servesc de aceeași Biblie, falsificată de Luther, după 
care a fost tradusă şi în româneşte, în 1924, de Dumitru Cornilescu - care - atrăgând la ideile 
protestante, cu care venise din Germania, pe Preotul Tudor Popescu, de la Biserica "Cuibu cu 
Barză", din Capitală, a dat naştere atunci primei secte născută în Bucureşti zisă "Tudorista”, 
sau " Creştini după Scriptură" - nu este de mirare că ei (sectanţii) sunt împotriva fecioriei si 
sfințeniei Maicii Domnului. Fiindcă ei aşa văd scris, în acea Biblie sectară, protestantă, aşa 
citesc şi numai aşa înţeleg. 

Toate obiecțiunile sectare pornesc de la şi se bazează pe traducerea falsificată a Bibliei 
de care se folosesc. Căci dacă ei citesc din prima pagină a Noului Testament, că „Maria mama 
Lui (isus) era logodită cu Iosif” (Matei 1, 18) iar mai departe că „Maria" era „nevasta" lui (1, 
20, 25); şi că Iosif „n-a cunoscut-o până ce ea a născut un fiu" ( 1, 25), de aici zic, aceşti 
blasfemiatori ai celor sfinte, că după aceea Iosif a cunoscut-o ca pe nevastă şi a mai avut si alți 
copii cu ea. Fiindcă, dacă s-ar fi tradus termenul grec, chiar literal = ghini = femeie, se putea 
înțelege şi femeie necăsătorită şi fecioară logodită, cum arată precis versetul 18 şi cum se 
înțelege şi mai clar din convorbirea îngerului Gavriil cu Sfânta Fecioară Maria, redată de 
Sfântul Luca. Aici citim că îngerul a fost trimis de la Dumnezeu în cetatea Nazaret „către o 
fecioară logodită cu un bărbat care se chema Iosif, din casa lui David: iar numele fecioarei era 
Maria" (Luca 1, 27). lată deci că „femeia" logodită de care vorbeşte Evanghelistul Matei era 
„fecioară", şi nicidecum „nevastă" cum spune traducerea sectară, falsificată. Iar din 
convorbirea acestei Fecioare cu îngerul, ea îşi mărturiseşte curăţenia şi fecioria neştiind cum 
va putea „lua în pântece şi naşte fiu", când ea „nu ştie de bărbat"; numai orbii şi viclenia 
sectară nu pot şi nu vor să vadă adevărul biblic, fiindcă nu-i avantajează dacă ar recunoaşte. 

În ce priveşte expresia: „şi n-a cunoscut-o până ce ea a născut un fiu”, „până ce", „până 
când" în acest context nu arată un termen, ci exprimă o continuitate a situației de fapt, o stare 
continuă, de permanență, de veşnicie. lată câteva exemple, deosebit de cele amintite în 
capitolul 4: Dumnezeu Tatăl zice Fiului, arată proorocul David: „Şezi de-a dreapta Mea, până 
ce voi pune pe vrăjmaşii Tăi aşternut picioarelor Tale" (Ps. 109, 1). Sau cum zice Domnul 
ucenicilor: „lată Eu sunt cu voi în toate zilele până la sfârşitul veacului" (Matei 28, 20). Sau: 
„Căci EI (Fiul) trebuie să împărtăşească până ce va pune pe toți vrăjmaşii Săi sub picioarele 
Sale" (1 Cor. 15, 25). Adică Fiul va fi pururea, veşnic, de-a dreapta Tatălui şi va împărăţi 
veşnic şi după supunerea vrăjmaşilor. Citind în Biblie că Mical, fiica lui Saul şi soția 


împăratului David, n-a avut copii până în ziua în care a murit, se înţelege şi de cei mai simpli 

că după moarte n-a mai avut copii, fiindcă morţii putrezesc, deci nu mai pot zămisli şi naşte fii 
şi fiice. A crede cineva că după moarte a mai avut copii, e lucru absurd”. 

O altă blasfemie o săvârşesc sectarii cu expresia „fraţii Domnului, - cum s-a mai spus - 
despre care ei spun ca sunt fiii Sfintei Fecioare Maria. Pentru că ei, fiind raţionalişti, nu pot să 
admită supranaturalul; cum adică Fecioara a luat în pântece, prin „pogorârea Duhului Sfânt 
asupra ei, şi prin puterea Celui Preaînalt care a umbrit-o" (Luca 1, 35), deşi: „la Dumnezeu 
nimic nu este cu neputinţă" (1, 37). Lipsiţi cum sunt, însă, de bunăcredinţă şi vicleni, sectarii 
nesocotesc toate textele, care nu le convin, sau le „răstălmăcesc, ca şi pe celelalte Scripturi, 
spre a lor pierzare” (II Petru 3, 16). Căci deşi textele spun clar că cei aşa-zişi „frați ai lui 
lisus", sau „frați ai Domnului" sunt fiii altei Marii, soţia lui Cleopa, (Matei 27, 56; Marcu 15, 
40) iar ea vară a Maicii Domnului, deşi numită ,„, sora" ei (loan 19, 25), totuşi, în ciuda 
textelor clare sectarii susțin ca acei „frați” ar fi copiii Maicii Domnului si nu ai Mariei lui 
Cleopa. Cum s-ar mai numi Sfânta Fecioara Maria, „Maica Domnului”, iar lisus, „Fiul ei”, 
dacă ea ar mai fi avut alți copii? Ce rațiune sănătoasă poate susţine că se împacă aceste 
expresii „ Mama Lui" şi EI, „Fiul ei" cu „acei fraţi"? 

S-a constatat, într-adevăr, că sectarii folosesc Biblia nu pentru zidire sufletească şi spre 
mântuire, nici măcar pentru a lor, ci pentru trufie, ca să dovedească anume că ştiu pe de rost 
unele versete cu care amăgesc pe cei neştiutori, şi pentru „cearta de cuvinte" (| Tim. 6, 4) cu 
cei care cunosc Scriptura şi le stau împotrivă, ca fariseii de odinioară aşa cum făceau ereticii 
ŞI „învățătorii mincinoşi" în vremea apostolilor. 

O altă mărturie biblică ne-o dau chiar doi din aşa-zişii „fraţii Domnului" care au scris 
câte o mică epistolă, în care ei nu spun nicăieri ca sunt fraţii Lui, ci „slujitorii” sau „, robii” 
Lui. Astfel, Iacob scrie: „Iacob, robul lui Dumnezeu şi al Domnului lisus Hristos" (1, 1). lar 
celălalt scrie: „Juda, rob al lui lisus Hristos şi frate al lui Iacob” (luda 1, 1). Deci, nici unul 
nu spune că este „fratele lui lisus". Pentru că ei se ştiau sigur că sunt fiii Mariei, soţia lui 
Cleopa, aşa cum se arată clar în Matei 27, 56 şi Marcu 15, 40, care Maria era vara Maicii 
Domnului. 

O altă părere în rezolvarea problemei „fraților” este cea a Protosuiui Nicodim Măndiţă, 


care susține că ei erau socotiți aşa de lume, de ludei, fiindcă trăiseră timp îndelungat în casa 


3! Ibidem pag. 155; 











IEROMONAH — JUSTINIAN CIUBOTARU 





lui Iosif, logodnicul păzitor al 





Preacuratei şi erau fiii legitimi ai bătrânului Iosif cu Salomia, soţia lui legitimă. Aceşti „frați şi 
surori" erau făcuţi cu Salomea, în tinereţe, înainte de a lua în paza sa, sub forma logodnei, pe 
Preasfânta Fecioară, care în mod supranatural a conceput, întrupat şi născut pe Mesia. În 
realitate nu erau nici fraţi vitregi, cum nici Iosif nu era tatăl Mântuitorului, fiind conceput de 
la Duhul Sfânt. Salomea era fiica lui Agheu, fiul lui Varahie şi fratele lui Zaharia. 

Din viaţa Sfântului Apostol Iacob aflăm următoarele: „Josif, logodnicul Fecioarei 
Maria Născătoarea de Dumnezeu, avea patru feciori - din femeia lui cea dintâi, care se 
numea Salomi, fiica lui Agheu, fratele lui Zaharia Preotul, tatăl lui loan Botezătorul - pe 
Iacob, Simion, luda şi losi, şi trei fiice: pe Ester, Maria şi Salomi care era femeia lui Zevedeu 
şi mama Apostolului loan cuvântătorul de Dumnezeu. Şi murind Salomi, femeia lui cea dintâi, 
Iosif trăia cu multă înţelepciune, crescându-şi copiii în frica Domnului şi întru învăţătura 
poruncilor legii”*. 

Sinaxarul Duminicii a III -a după Paşti ( a Mironosiţelor ) spune: „,Salomi este fiica lui 
Iosif păzitorul Născătoarei de Dumnezeu, că aşa se numea, care fată a lui a avut bărbat pe 
Zevedeu, din care Evanghelistul Ioan şi Iacob s-au născut. Pentru că patru feciori parte 
bărbătească a născut Iosif (cu femeia sa Salomia): pe Iacob, ce se cheamă cel mic, pe losi, pe 
Simion, pe luda şi trei fete: pe Ester, pe Tamar (Maria) şi pe Salomi (soţia lui Zevedeu)”*. 

Sfântul Epifanie, Episcopul Ciprului (sec. IV), vorbind despre erezia 
antidicomarianiţilor, care atacau fecioria Maicii Domnului pe chestia „fraţilor şi surorilor 
Domnului", spune că: „Maria a fost încredințată lui Iosif sub forma logodnei, numai spre 
paza şi îngrijirea ei. losif care fusese căsătorit cu Salomia, atunci când Biserica i-a dat pe 
Fecioara Maria în pază, era bătrân. Din căsătoria cu Salomia, Iosif avusese şase copii: patru 


fraţi, Iacob, losi, Simion şi luda şi două surori: Maria şi Salomia””. 


*5 Ibidem, pag. 161; 
* Penticostar, Ediţia a III a. Tipografia Cărţilor Bisericeşti, Bucureşti, 1929, pag. 479; 
0 Protos. Nicodim Măndiţă, op. cit. după Sfântul Epifanie, .. Despre erezii”, cap.3, 78. 

Tot în cartea lui Nicodim Măndiţă 





aflăm câteva lucruri ce ne pot ajuta să 
combatem problema „fraţilor" şi anume: 

- Copiii dintr-un tată şi dintr-o mamă sunt frați buni; 

- Copiii din mai multe mame şi un tată sau din mai mulți taţi şi o mamă sunt numiți 
frați; 

- În vechime unchii şi nepoţii erau numiţi fraţi; 

- Tot în Vechiul Testament fraţii şi verii părinților cu fiii acestora se numeau frați; 

- Pe vremea Mântuitorului rudele apropiate se numeau fraţi şi surori; 

- Oamenii aceluiaşi neam sunt fraţi; 

- Oamenii aceluiaşi trib se numesc frați; 

- Oamenii care locuiesc într-o localitate se mai numesc frați; 

- Toţi oamenii de aceeaşi profesiune se mai numesc fraţi; 

- Toţi coreligionarii se numesc frați: gemeni, de lapte, de cruce, de arme, falşi; 

- Toţi de acelaşi neam se numesc fraţi; 

- Creştinii apostolici, adunaţi din toate neamurile pământului, se numeau între dânşii 


fraţi”! 


11.2. SFÂNTA FECIOARĂ MARIA - NĂSCĂTOARE DE DUMNEZEU 


Această învăţătură începe să se contureze încă de la începutul istoriei mântuirii şi va 
străbate prin numeroasele făgăduinţe făcute de Dumnezeu prin profeți, despre venirea lui 
Mesia, statornicindu-se în deplinătatea şi realizarea ei în clipa în care Sfânta Fecioară, 
zămislind în pântece de la Duhul Sfânt, va naşte, după trup, pe Dumnezeu Fiul, Mântuitorul 
tuturor. 

Adevărul că Mântuitorul Se va naşte dintr-o fecioară a fost vestit în lume încă de la 
prima făgăduinţă, acea „„Protoevanghelie" sau prima veste bună. După căderea în păcat a 
primilor oameni, Dumnezeu le anunţa şi făgăduinţa de mântuire, care va veni printr-un urmaş 


al femeii, „acela", care va zdrobi capul şarpelui seducător al omului (Fac., 3, 15). 


*! Protos Nicodim Măndiţă, Viaţa Maicii Domnului, Editura „Agapis", Bucureşti, pag. 164-171; 


13 











IEROMONAH — JUSTINIAN CIUBOTARU 





Mai târziu, se va preciza că acest 





urmaş al femeii va fi din neamul lui uda (Fac, 49, 10) şi din familia lui David (II Regi, 9, 5). 
Prin proorocul Isaia, Dumnezeu vesteşte că Mântuitorul Se va naşte dintr-o fecioară, primind 
numele de „Emanuel" (Isaia, 7, 14), ceea ce înseamnă „cu noi este Dumnezeu" (Matei, 1, 23). 
Că Mântuitorul Se va naşte, după trup, dintr-o femeie, o afirmă şi proorocul leremia, care 
vorbeşte despre o întoarcere a „fecioarei lui Israel", când Sionul va deveni loc al dreptăţii şi al 
binecuvântării divine (ler., 31, 21-23). Drept Născătoare de Dumnezeu, Sfânta Fecioară este 
recunoscută şi de Elisabeta (Luca, 1, 42-43), după cum singură va depune mărturie despre 
alegerea şi lucrarea divină ce s-a săvârşit prin ea (Luca, 1, 46-49). De altfel, în Sfânta 
Evanghelie, Sfânta Fecioară Maria este denumită „Mama Lui”, adică „Mama lui lisus 
Hristos" (Matei, 1,18; Marcu, 3, 31 ; Luca, 2, 33, 48; loan, 19, 26), „Maica Domnului" (Luca, 
1, 43), „Mama lui lisus" (loan, 2, 1) ; iar Cel ce S-a întrupat din ea poartă numele de „lisus", 
„Fiul lui Dumnezeu" (Luca, 1, 31, 35) sau „Fiul Mariei" (Marcu, 6, 3). 

Sfântul Apostol Pavel va mărturisi theotokia Sfintei Fecioare, când va spune că lisus 
Hristos este născut, după trup, din sămânţa lui David (Rom., 1, 3), că Fiul lui Dumnezeu este 
„născut din femeie" (Gal., 4, 4) . Biserica creştină primară a exprimat clar, a mărturisit şi a 
apărat cu toată tăria învățătura că Sfânta Fecioară Maria este Născătoare de Dumnezeu. 
Sinodul III ecumenic (Efes., 431) condamna pe cei ce nu recunosc că Emanuel este 
Dumnezeu adevărat, iar Sfânta Fecioară, Născătoare de Dumnezeu; aceeaşi hotărâre este luată 
şi de Sinodul V ecumenic (Constantinopol, 553). În epoca patristică cel care a sintetizat şi a 
exprimat cât mai clar theotokia Sfintei Fecioare este Sfântul loan Damaschin, care spune : 
„Cel născut din Fecioara este Fiul lui Dumnezeu... Pentru aceea, pe bună dreptate şi cu 
adevărat numim Născătoare de Dumnezeu pe Sfânta Maria”?. 

Biserica Ortodoxă ne învaţă că Maria este Născătoare de Dumnezeu (0g076ko0g), numire 
generalizată la Sinodul III Ecumenic, atunci când a fost atacată divinitatea Mântuitorului de 
către Nestorie, Patriarhul Constantinopolului şi implicit maternitatea divină a Sfintei Fecioare. 
„Dumnezeu nu Se poate naşte, spunea Nestorie, fiindcă o femeie imperfectă nu poate naşte 


ceva desăvârşit. Dumnezeu nu poate pătimi sau muri. Aşa încât Sfânta Fecioară nu e 


Născătoare de Dumnezeu (Oeotoxog) ci născătoare a unui om numit Hristos (anOponotoxoş). 


“2 St. loan Damaschin, Expunerea exactă a dreptei credințe, în „7rei vieți bizantine”, pag. 259. 

De aceea, pentru a 0 venera cum se 





cuvine, ar trebui numită născătoare de Hristos (p1ototoxoş) "5. 


Această erezie, numită nestorianism sau dioprosopism, a apărut din neînţelegerea lui 
Nestorie a unirii ipostatice, a întrepătrunderii firii dumnezeieşti cu cea umană într-o singură 
persoană sau ipostas - Hristos. El nu putea accepta că în El „locuieşte trupeşte toată plinătatea 
Dumnezeirii." (Col. 2,9) 

Din această cauză, această învățătura despre Maica Domnului ca Născătoare de 
Dumnezeu este mai întâi o problemă de hristologie. Nu numim deloc pe Sfânta Fecioară 
Născătoare de Hristos. Hristos (uns) este şi David regele şi Aaron arhiereul, căci demnitatea 
de împărat şi preoția se ungeau. Poate să se numească de asemenea Hristos orice om purtător 
de Dumnezeu; acesta, însă, nu este Dumnezeu prin Fire. Maica Domnului este Născătoare de 
Dumnezeu căci Dumnezeu Cuvântul s-a făcut trup, a fost conceput din fecioară. S-a născut 
Dumnezeu împreună cu natura pe care a luat-o şi care a fost îndumnezeită de EI în acelaşi 
timp în care a fost adusă la existenţă, în aşa fel încât cele trei: luarea naturii noastre, existenţa 
şi îndumnezeirea ei Cuvânt s-au întâmplat simultan. 

Unirea ipostatică (enooi vrootatikn) s-a făcut prin perihoreză, prin întrepătrunderea 
reciprocă a celor două firi într-o singură persoană, cea a Logosului, fără ca prin aceasta să se 
ştirbească vreo calitate a uneia din firi sau firea dumnezeiască s-o copleşească pe cea 
omenească. Firea omenească este întreagă, cu toate însuşirile ei, în Hristos. Firea 
dumnezeiască de asemenea. Fiul lui Dumnezeu, Logosul Divin, S-a sălăşluit propriu-zis în 
pântecele Mariei. în aceasta constă minunea şi începutul mântuirii noastre. Aceasta e marea 
taină din veci pe care nici îngerii nu o cunosc. 

Mântuirea nu putea veni prin om, pentru că „toți au păcătuit şi sunt lipsiți de slava lui 
Dumnezeu" (Rom. 3, 23). Iar în altă parte spune tot dumnezeiescul Pavel: „Precum printr-un 
om a intrat păcatul în lume şi prin păcat moartea, aşa moartea a trecut la toți oamenii, prin 
acela în care toți au păcătuit” (Rom. 5, 12). Este nevoie deci pentru aceasta de ajutorul divin 
ca să se înfrângă robia morții, însă nici numai Dumnezeu singur nu ne putea scoate de sub 
acest jug pentru că astfel omul nu ar mai fi adus nici o contribuţie. Trebuia deci ca Dumnezeu 
să se coboare la oameni, să ia firea noastră, curățind-o şi vindecând-o de neputinţele ei, pentru 


ca omul, astfel vindecat, să se ridice la Dumnezeu. Insă prin moartea şi învierea Sa - acte prin 


4% Ibidem, pag. 261. 

care Hristos a biruit moartea - El a 





realizat mântuirea firii umane în potență 
în EI, pentru toți oamenii, dar nu în toţi oamenii, în sensul că fiecare, având exemplul Lui şi 
nădejdea în înviere, trebuie să ne însuşim această stare, starea naturii îndumnezeite, prin 
participare la dumnezeirea Trupului lui Hristos. 

Referitor la dumnezeirea lui Hristos, însăşi naşterea supranaturală dovedeşte acest lucru: 
„Duhul Sfânt se va pogori peste tine şi puterea Celui Preainalt te va mări. De aceea şi 
Sfântul Care Se va naşte din tine Fiul lui Dumnezeu Se va chema." (Lc. 1, 35), îi spune 
îngerul Fecioarei. „Un om născut pe cale naturală nu poate fi Mântuitor. Pentru mântuire 
trebuia un om în care firea omenească să-şi aibă din nou un început curat, aşa cum şi l-a avut 
prima dată. Începutul curat, departe de a fi contrar, este cel cu adevărat normal firii 
umane”. Aşadar, „lisus îşi are începutul într-o naştere fără voluptate păcătoasă, deci şi 
viața Lui e curată. Dar a luat asupra Sa, totuşi, durerea şi moartea. Numai astfel moartea 
Lui, nefiind sfârşitul unei vieţi pătimaşe, cu originea într-o plăcere păcătoasă, este 
mântuitoare”$. 

Naşterea lui Hristos, nefiind urmarea împreunării trupeşti, trebuia sa fie un act de 
inițiativă divină. Deci, „întruparea Logosului, realizând o inițiativă a lui Dumnezeu şi nu a 
omului, exclude starea de poftă omenească prin care se inițiază orice ipostas uman nou." 
„Fiul lui Dumnezeu a venit pe lume de bunăvoie, deci ca subiect divin, nu forțat de o putere 
din lume "*. Cuvântul a luat din Fecioara Maria omenitatea, însa aceasta, deşi individuală, nu 
s-a constituit într-un ipostas propriu, ci s-a format sub oblăduirea ipostasului divin. De aceea 


nu s-a desprins din natura omenească generală printr-un act din cuprinsul ei, ci prin impulsul 


ipostasului divin. Omenitatea lui a fost una concretă, dar nu individuală.“ 


i Dumitru Slăniloae, Jisus Hristos sau restaurarea omului, ediţia a II a, Ed. Omiscop, Craiova, 1993, p. 161; 

% Ibidem, p. 160; 

% Ibidem. Continuă apoi Pr. Slăniloae: „Conceperea unui om se face în păcat, în poftă. Din primul moment, noul 
ipostas uman se împovărează cu păcatul ereditar”; 

S Ibidem, p. 158; 

Ibidem, p. 163; Hristos este Noul Adam. El recapitulează în Sine toata omenitatea, aşa cum prin păcatul lui 
Adam ne-am făcut păcătoşi toţi (cf. Rom 5, 18-19), aceasta pentru că „Adam nu are un profil individual, fiind 
întâi creat şi fără de păcat. Individualitatea, ca entitate determinată, se înscrie în anumiţi parametri; noţiunea de 
individ conduce şi la ideea unei opoziții în raport cu generalul, cu omul la modul general. Astfel, Adam nu a fost 
individ, fiindcă omul fără de păcat e omul la modul general, pan-antroposul liber de alți oameni... 
Individualitatea e rodul căderii în păcat. Ea înseamnă altceva decât ipostasul, care e un centru din care iradiază 
iubirea, raza cugetătoare a Sofiei." (Pr. Serghie Bulgakov, Rugul care nu se mistuie, în rom. De Boris Buzila, Ed. 
Anastasia, 2001, pag. 33 si 39). 

„Dacă intervenţia Lui Dumnezeu 





nu efectuează o noua creaţiune din nimic a naturii umane a lui isus (cu toate că ar fi putut), 
ci îi dă originea într-o Fecioară, este pentru ca omenitatea lui lisus Hristos să fie o parte din 
omenitatea de obşte, pe care avea misiunea să o mântuiască. Dumnezeu nu a urmărit 
distrugerea naturii umane întemeiată în Adam, ci refacerea ei." Prin întrupare, divinitatea 
Logosului s-a aşezat însăşi prin ipostas într-un raport de primitoare faţă de Sfânta Fecioară, 
fără ca divinitatea să se schimbe în vreun fel. Cuvântul nu şi-a coborât din cer corpul, care să 
fi trecut prin Fecioara ca printr-un tub, ci a luat din ea un trup de o fiinţă cu noi pe care l-a 
ipostasiat în EI însuşi. Căci dacă şi-ar fi adus corpul din cer şi n-ar fi luat firea noastră, la ce 
mai foloseşte înomenirea? Înomenirea lui Dumnezeu Cuvântul pentru acesta s-a făcut ca 
însăşi firea, care a păcătuit care a căzut şi care s-a corupt, să învingă pe tiranul, care a înşelat- 
o şi astfel să se elibereze de stricăciune după cum spune apostolul: „Pentru că prin om 
moartea, tot prin om înviere morților" (1 Corinteni, 15, 21). 

Spune Apostolul Pavel: „A trimis Dumnezeu pe Fiul Său Unul născut, care s-a făcut din 
Femeie." (Galateni 4, 4) N-a spus „prin femeie" ci „din femeie”. A arătat aşadar 
dumnezeiescul apostol că însuşi Fiul Unul născut al lui Dumnezeu şi Dumnezeu este cel făcut 
om din Fecioară şi că însuşi cel născut din Fecioară este Fiul lui Dumnezeu şi Dumnezeu. 

Prin urmare, , naşterea supranaturală al lui Hristos nu e decât expresia faptului că Cel 
ce a inițiat conceperea în Sfânta Fecioară este însuşi Logosul, Care S-a şi conceput ca om. El 
e factoractiv şi pasiv totodată al conceperii şi naşterii Sale. Transpunerea Lui în stare de 
suportare pasivă a zămislirii şi naşterii e tutelată de altă Persoană Dumnezeiască, de Duhul 
Sfânt ””. „Această lucrare a Harului Divin revărsată asupra Fecioarei a influențat întreaga 


"1, Maica Domnului (Mnrepa kupiou). 


ei ființă, devenind Născătoare de Dumnezeu 

Sfinții Părinți mărturisesc unanim maternitatea divină a Fecioarei Maria. Se pare ca 
termenul de Oeotoxoc, a fost folosit inițial de Origen („Deja pe la 250 a început să fie 
cunoscut numele de Născătoare de Dumnezeu; Origen îl foloseşte întâia dată”), dacă ar fi să 


dăm crezare istoricului Socrate, dar şi de alţi scriitori din epoca primară. Ea este numită de 


literatura patristică Geotoxog, Papesnoc, Mnrepa kupiou, ex Papenou Loyoc. 


% Pr. Stăniloae, op.cit., p. 161; 

7 Ibidem, pag. 159; 

7! Arhim. Dr. Chesarie Gheorghescu, învățătura despre Maica Domnului, pag. 384; 

i, Socrate, Istoria Bisericii, VII, 32, la Migne, P.G. LXVII, COL. 811, citat de V. Loichiţă, Doctrina Sf. 
Damaschin despre Daica Prea Curata, art. în rev. „Candela, 1937, pag.221; 

Şi Sfântul Ignatie Teoforul afirma 





că: „Dumnezeul nostru lisus Hristos a fost zămislit de Maria, după iconomia lui Dumnezeu". 
Combătând învățăturile lui Nestorie referitor la divinitatea lui Hristos, Sf. loan Damaschin 
spune că din Fecioara Maria „S-a născut Fiul întrupat al lui Dumnezeu, nu om purtător de 
Dumnezeu, ci Dumnezeu întrupat." Tot el confirmă că „Maica Domnului este în sens propriu 
Maica lui Dumnezeu." 

Sfântul Grigorie Teologul o spune de-a dreptul: „Dacă cineva nu crede că Maria este 
Maica lui Dumnezeu, este în afără de Dumnezeu. "* 

Atributul de Născătoare de Dumnezeu (6gotoxog) dat Sfintei Marii, circulă de mult în 
evlavia hristologică şi mariologică populară. Termenul e întrebuințat mai ales de alexandrini, 
de Apolinarie chiar, iar dintre capadocieni, îndeosebi de Sfântul Grigorie de Nazianz. Aceasta 
din urmă, arată o deosebită afecțiune termenului de Născătoare de Dumnezeu, aşa cum va 
arăta Sfântul Ciril în secolul următor: „Dacă cineva, zice Sfântul Grigorie de Nazianz, nu 
acceptă pe Sfânta Maria ca Născătoare de Dumnezeu, acela e despărțit de Dumnezeu. De 
asemenea este fără Dumnezeu acela care susține că IHristos a trecut prin Fecioara ca printr- 
un canal şi că EI nu s-a format în ea în acelaşi timp dumnezeieşte şi omeneşte; dumnezeieşte 
fiindcă a fost fără bărbat; omeneşte, fiindcă a fost prin legea zămislirii. Dacă cineva susține 
că Hristos a fost format ca om şi apoi a îmbrăcat pe Dumnezeu, e vrednic de osândă. Căci 
aceasta nu e naşterea lui Dumnezeu, ci fuga de naştere”. 

Prin urmare, atributul de Născătoare de Dumnezeu şi Maică a lui Dumnezeu afirmat atât 
de Sfânta Scriptură (Elisabeta o numeşte „Maica Domnului Meu" - Luca 1, 43) cât şi de 
Sfinţii Părinți ai Bisericii „exprimă raportul de profunda intimitate ce s-a stabilit între 
Fecioara Maria şi Fiul lui Dumnezeu cel întrupat”. 

Evenimentul naşterii supranaturale a Mântuitorului, are loc în Palestina, în zilele cele 
din urma ale lui Irod. „Minunea naşterii întrece toată rânduiala firii", fiindcă, „pe Dumnezeu 


l-a zămislit în pântece, mai presus de fire şi născăndu-L, a rămas pururi Fecioară”. 


75 Sf. loan Damaschin, Expunerea exactă a dreptei credințe, în „Trei vieţi bizantine", pag. 259; 

di Sf. Grigorie de Nazianz, Epistola 101 către Cledoniu, Migne, P.G. XXXVII, col. 178, citat de Magistrand C. 
Pârvu, Temeiurile ortodoxe ale cultului Maicii Domnului, în Studii Teologice, scria a Il-a, 1954, p. 192; 

'5 Ibidem; 

7“ Dumitru Stăniloae, op. cit., pag. 165; 

77 Stihira la Cântarea a III-a, gl. 6, Duminică dimineața; 

Naşterea lui lisus din Sfânta Fecioară Maria depăşeşte orice altă minune: „Minune prea 
mare! Cum Cel neîncăput s-a ținut în pântecele tău şi s-a întrupat şi s-a arătat ca om, 
nesuferind amestecare sau despărțire de dumnezeiasca şi neschimbata Dumnezeire, Fecioară 
preacurată”?. 

Unul dintre ierarhii care au apărat cu vehemenţă termenul de „eotoxoc", nesocotind 
orice risc, a fost Ciril al Alexandriei. Sfânta Fecioară ocupă un loc de seamă în opera şi 
hristologia sa. El i-a consacrat două lucrări: „Dialog cu Nestorie că Sfânta Fecioară e 
Născătoare de Dumnezeu şi nu născătoare de Hristos" şi „Contra celor care nu vor să 
mărturisească că Sfânta Fecioară e Născătoare de Dumnezeu”. El apare ca un avocat al 
Născătoarei, înfruntând duşmănia şi lupta acerbă a adversarilor săi care voiau să dea Fecioarei 
apelativul de Născătoare de om sau de Hristos. 

După încheierea epocii patristice, simbolul niceo-constantinopolitan a pus pentru 
totdeauna bazele învățăturii că Fecioara este Născătoare de Dumnezeu. Această dogmă a fost 
respectată în perioada postpatristică, bizantină şi postbizantină, până în zilele noastre, fără a 
suferi vreo modificare. Linia tradițională a aceste dogme este: „Odată ce omul lisus este Fiul 
lui Dumnezeu, Maria, concepând şi născând pe lisus, este adevărata Născătoare de 
Dumnezeu. Afirmarea că Maria este Maica omului lisus şi nu a Fiului lui Dumnezeu 
contrazice Sfânta Scriptură, pentru că Luca 1, 35; Romani 1, 3; 9, 5; Galateni 4, 4 
consfințesc teotochia. De asemenea afirmarea că Maria este Maica omului lisus şi nu a 
Fiului lui Dumnezeu, contrazice Sfânta Tradiţie, pentru că Sfinții Părinţi Numesc pe 
Fecioara, categoric, Născătoare de Dumnezeu şi dovedesc din Tradiţie şi pe baza uniunii 
ipostatice, corectitudinea acestei numiri, aşa cum face Sfântul Ciril al Alexandriei şi Sfântul 


Ioan Damaschin." 


“5 Slavă şi acum a Născătoarei de Dumnezeu, Cântarea a V-a, el. 3 Duminică la Mezonoptică; 

Le, Magistrand C. Pârvu, Temeiurile ortodoxe ale cultului Maicii Domnului, în „Studii Teologice”, anul VI, 1954, pag. 
193; 

5 Hristu Andrutsos, Dogmatica Bisericii Ortodoxe Răsăritene, trad. autorizată de Pr. Dr. Stăniloae, Sibiu, 1930, p.198. 

Prin titlul de Născătoare de 





Dumnezeu dat Sfintei Fecioare pentru care au luptat atâția sfinți părinți şi sinoadele se 
continuă opera inițiată de Sfânta Scriptură de a ridica pe femeie la vrednicie înaltă, mai mult: 
de a face din smerita Marie, Maica celui Atotputernic căreia noi ne adresăm cu atâta încredere 
şi căldură în momentele de cumpănă şi de bucurie ale vieţii noastre. În mod organic de 
atributul Bgot6xoc, se înlănțuieşte imediat atributul de pururea fecioară, de care ne vom ocupa 


mai Jos. 


11.2.1. Fecioria Maicii Domnului în lumina Sfinţilor Părinți 


Femeia, castitatea şi căsătoria în perioada de început a Bisericii. În această parte 
trebuie notate două perspective teologice care se leagă de subiectul menţionat: femeia ca 
fecioară apoi femeia ca soţie şi mamă. Această abordare explică de ce tema privitoare la 
femeia creştină a fost şi rămâne de actualitate şi deosebit de folositor de studiat sub aspect 
critic-teologic. În demersul acesta nu putem pleca de la simple adnotări cu caracter general, 
pentru că nu este de ajuns a afirma faptul că femeia are rolul şi locul ei în Biserică, că are 
propria identitate şi că ea trebuie să fie situată într-o anumită perspectivă. 

Dacă ar fi să oferim două exemple privitoare la tema femeii în societate şi în Biserică - 
problema hirotoniei lor apoi angajarea şi participarea acestora în viața ecleziastică - se poate 
observa că, cel puţin sub aspect bisericesc şi social, subiectul trebuie tratat cât se poate de 
atent. În vremurile noastre se observă uşor o încercare de deturnare continuă a sensurilor 
învățăturii creştin-ortodoxe, apoi întâlnirea creştinismului cu păgânismul (ca doctrine şi 
practici mai ales!) realitate care a dus şi duce de multe ori la tensiuni şi nu în ultimul rând 
datorită unor practici rituale privind femeia şi mama, practici învăluite într-o terminologie 
antropologică şi culturală deficitară. Toate acestea necesită un răspuns clar, „ca o abilitare a 


[127 


valorilor biblice unice, care se referă la femeie", răspuns care ia în calcul atât exemplul şi 


învățătura Mântuitorului nostru lisus Hristos cât şi rolul şi persoana Maicii Domnului în 


viziunea Sfinților Părinţi şi a Sf. loan Gură de Aur în special. 


51 Preot Prof. Dr. Ion Bria, Destinul Ortodoxiei, carte tipărită cu binecuvântarea Prea Fericitului Părinte Teoctist, 
Patriarhul Bisericii Ortodoxe Române, EIBMBOR, Bucureşti, 1989, p. 271. „Femeia" ca subiect de meditaţie creştină 
nu reprezintă o prioritate din punct de vedere ortodox, dar problematica feminină actuală ridică anumite aspecte pe 
care nici o Biserică şi cu atât mai puţin cea Ortodoxă nu le poate neglija (vezi: Anca Manolache, Din problematica 
feminină actuală, în „Mitropolia Banatului", anul XXXV (1985), nr. 7-8,430-441). 

Oamenii, ca „imago Dei", sunt aşezaţi de Dumnezeu în comunitatea creaţiei şi 
„reprezintă slava şi voința Sa. Ei intervin pentru Dumnezeu în faţa comunităţii creaţiei şi, în 
acest sens, sunt reprezentanţii lui Dumnezeu pe pământ”. Cu atât mai mult femeia reprezintă 
din punct de vedere creştin nu doar una din „coordonatele" esențiale ale umanităţii, reflectarea 
chipului lui Dumnezeu în lume, alături de bărbat, ci mai ales icoana iubirii lui Dumnezeu față 
de om, purtarea Lui de grijă față de creaţie şi viaţa însăşi a umanității acoperită de Pronia 
divină". Din cartea Facerii se ştie că Dumnezeu a creat atât pe Adam şi pe Eva, adică 
bărbatul şi femeia, pe temeiul iubirii, al egalităţii şi al dăruirii reciproce. În legătură cu aceasta 
se observă deseori o incriminare de facto a strămoaşei noastre pentru păcatul săvârşit, 
coroborat cu o absolvire a bărbatului, nu reprezintă o gândire sănătoasă, înscrisă pe linia 
învăţăturii apostolice. 

Chiar dacă unii aduc argumente luate din Evanghelii sau de la Sf. Pavel de exemplu, 
trebuie afirmat că Scriptura şi Tradiţia ortodoxă subliniază unicitatea chipului lui Dumnezeu 
în om, deci şi unul şi celălalt, bărbatul şi femeia, sunt văzuţi ca purtători ai aceloraşi daruri din 
partea lui Dumnezeu şi cu aceeaşi responsabilitate. De aceea chiar Sf. Pavel spunea: „Câţi în 
Hristos v-aţi botezat, în Hristos v-aţi îmbrăcat. Nu mai este iudeu, nici elin... nu mai este 
parte bărbătească şi parte Jfemeiască..." (Galateni 3, 27-28). Se poate spune că pe plan 
harismatic, al chemării şi sensului unirii reciproce cu Dumnezeu, atât bărbatul cât şi femeia 
sunt egali şi coresponsabili. Atât în Scriptură cât şi în tradiţie femeia este înălţată „la rangul de 
organ al receptivităţii spirituale a naturii umane. În fapt promisiunea de mântuire a fost făcută 
femeii, ea a primit Vestirea cea bună, Hristos cel înviat i s-a înfățişat mai întâi ei, femeia 
înveşmântată în lumina soarelui reprezintă Biserica şi Cetatea cerească în Apocalipsă”. 

Desigur nu este posibil a se realiza în acest studiu o reliefare exhaustivă a persoanei şi a 
rolului femeii din punct de vedere biblic şi patristic. Trăsăturile spiritualității creştine 
privitoare la „ființa" femeii şi la feminitate în general, sunt „descifrate" prin dialectica despre 


femeia mamă, soţie, logodnică sau sponsa Christi (mireasa lui Hristos)”. 


5 Jiirgen Moltmann, Dumnezeu în creaţie. O perspectivă ecologică asupra creaţiei, editori Pr. Emil Jurcan şi Pr. Jan 
Nicolae, tipărită cu binecuvântarea înalt Prea Sfințitului Andrei, Arhiepiscop al Albei-lulia, Centrul de Cercetare în 
Pedagogie pastorală şi psihoterapie ortodoxă, Reîntregirea, Alba lulia, 2007, p. 231; 

5 Pr, Dr. Constantin Mihoc, Taina Căsătoriei şi familia creştină în învăţăturile marilor Părinţi ai Bisericii din secolul IV, 
Teofania, Sibiu, 2002, p, 11; 

5 Paul Evdokimov, Taina Iubirii. Sfinţenia iubirii conjugale in lumina tradiției ortodoxe, Traducerea Gabriela 
Moldoveanu, verificarea şi îmbunătăţirea traducerii Pr. Lect. Univ. Dr. Vasile Răducă, Asociaţia medicală creştină 
CHRISTIANA, Bucureşti, 1994, p. 44; 

5 Ibidem, p. 4l. 

În Teologie se vorbeşte mult 





despre rolul femeii la începutul istoriei umanității, despre harismele ei, despre vocaţia ei de 
mamă dar şi despre „preoţia"” ei împărătească“. Aparentul conflict dintre bărbat şi femeie este 
reluat începând cu cartea Facerii (Adam şi Eva) şi mergând până la Apocalipsă“ (14,4) , dar 
acesta este desfiinţat prin evidențierea părților bune ale femeii (ascultarea, iubirea, dăruirea, 
curajul şi celelalte)“. Femeia, în viziune biblică şi patristică, nu are doar un mod propriu de 
existenţă“, ci o harismă, o comuniune cu Dumnezeu (/heophotistos), o iluminare dată de El 
care o face vrednică de împărăție. Aceasta însă nu a venit la întâmplare, ci ca rezultat al 
lucrării şi binecuvântării Maicii Domnului. Prin Sfânta Fecioară se ilustrează cel mai bine 
„partea femeiască" în ansamblul ei, în sensul că a devenit paradigmă pentru toate tipurile de 
existenţă feminină: mamă, soţie, castă, personificare a Bisericii (Apocalipsa 12, 1), adică 
Femeia prin excelenţă are a intra în veşnicia Tatălui Ceresc. 

Astfel, în Maica Domnului ca Fecioară şi Maică totodată, ca Theotokos şi Preasfântă, ca 
Pururea fericită şi Preanevinovată, ca Ocrotitoare şi Mijlocitoare etc, s-a regăsit în timp nu 
doar esența învățăturii creştine despre mântuire (Bunavestire: purtarea lui Dumnezeu în ființa 
proprie, Luca 2), despre înduhovnicire (,, Femeie, iată fiul tău!... lată, mama ta! ”, loan 19, 26- 
27), despre ascultare (Nunta din Cana Galileii, loan 2), curaj (loan 19, 25), fidelitate (loan 20, 
11) şi atâtea altele, ci s-a regăsit chipul Mamei, al Miresei şi al Logodnicei, pe care Dumnezeu 
o alege pentru a-şi exprima iubirea Sa față de oameni. Faptul hotărâtor al întrupării Fiului lui 
Dumnezeu în/din funța feminină a Maicii Domnului, adică dăruirea sângelui şi a trupului ei, 
Cuvântului, este răspunsul maternității umane feminine la chemarea făcută de Dumnezeu, este 
capacitatea receptivă a umanului faţă de divin”. De aceea, studiind câteva momente din viaţa 
Sfintei Fecioare se poate observa uşor trăsăturile caracteristice ale teologiei feminine 


ortodoxe. 


5 Philippe Lefebvre, La Vierge au Livre. Marie et l'Ancien Testament, Epiphanie, Les Editions du Cerf, Paris, 2004; 
Laroche, Pr. Michel-Philippe, THEOTOKOS Maica Domnului în trăirea duhovnicească a Bisericii Ortodoxe, traducere 
din limba franceză de Dora Mezdrea, Editura Sofia, Bucureşti, 2004; David C. Ford, Bărbatul şi femeia in viziunea 
Sfântului loan Gură de Aur, traducere din limba engleză de Luminiţa Irina Niculescu, Editura Sofia, Bucureşti, 2004; 
57 Se pot aminti aici femei mai mult sau mai puţin celebre" care ilustrează această realitate: femeia lui Lot (Facere 
19), Dina (Facere 34), Tamara (Facere 38), Batşeba (II Regi 11), femeia lui Samson (Judecători 14), Izabela (II regi 
21), femeia lui lov (lov 2), femeia slujnică (Luca 22, 56), lrodiada (Matei 14; Marcu 6), Safira (Fapte 5) şi multe altele; 
5 Ar fi de amintit aici „cazurile”: Debora şi laela (Judecători 4), Rut, femeia văduvă din Sarepta Sidonului (III Regi 
17), Estera şi multe altele. în Noul Testament pot fi amintite femeile mironosiţe (Matei 28), femeia păcătoasă (Luca 7), 
femeia lui Pilat (Matei 27, 19) şi bineînţeles Maica Domnului; 

i Paul Evdokimov, op. cit., p. 39; 
” Ibidem, p. 44. 

Femeia castă. În antichitatea 





greacă fecioria „avea sens de integritate şi integrare, putinţa însăşi de a uni”. La prima 


vedere şi Sf. loan Hrisostomul pare preocupat să stabilească superioritatea fecioriei faţă de 
căsătorie, mai ales pe temeiul că a fost prima în timp ,dar de fapt nu neglijează deloc familia 
şi însemnătatea creşterii copiilor în rânduiala creştinească. Cele două teme devin 
complementare în teologia lui, aşa cum se va vedea din învăţătura despre Fecioara Maria. 


1%, Fecioară în 


Biserica o declară pe Maria ca Pururea Fecioară, cu sufletul şi cu trupu 
esenţa Ei, având putinţa de a curăța lumea. Textul biblic: „către o fecioară logodită...” (Luca 
1,27) înseamnă nu doar o simplă relatare a evenimentelor, ci consemnarea clară a structurii Ei 
sufleteşti şi trupeşti, sublinierea chemării pe care o are şi oferirea unui exemplu pentru oricare 
altă femeie ce luptă spre întregirea fiinţei ei întru Dumnezeu. De aceea, cuvântului creator al 
Părintelui ceresc de la Facere (1, 3) îi corespunde fiar-ul Maicii Domnului, care poate fi şi da- 
ul omenirii (şi al femeii în primul rând!) pentru restaurarea comuniunii cu Dumnezeu. În 
Maria, adică în Femeie, se observă răspunsul liber, jertfa cea mai de preţ pe care o poate 
aduce omul în faţa lui Dumnezeu. Icoana purtării Pruncului Sfânt de către Sfânta Fecioară 
este adevărata icoană a întrupării şi nu purtarea Pruncului de către Simeon la templu. Acolo a 
fost altceva, o încuviinţare şi o binecuvântare a omului din partea lui Dumnezeu. Maica 
Domnului având Pruncul în braţe reprezintă „treapta ultimă a comuniunii dintre Dumnezeu şi 
om, locul de întâlnire a celor două fiar"*. 

Femeia căsătorită. Biserica îşi găseşte în răspunsul de iubire sensul spiritual al 
căsătoriei şi o justifică şi prin viziunea asupra Sfintei Fecioare. Participarea la nunta din Cana 
Galileii a Mamei şi a Fiului, sublinierea nu în mod inutil a faptului că: „era şi mama iui Iisus 


acolo” (loan 2, 1) înseamnă că mâna lui Dumnezeu uneşte pe cei ce se iubesc şi că totul se 


petrece şi prin participarea Maicii Domnului, adică a feminității rugătoare şi mijlocitoare. 


” Ibidem, p. 49; 
” Sf. loan Gură de Aur, Omilia XVIII la Facere, P.G. 53, 153 şi Despre feciorie, 14, P.G. 48, 543, după Pr. Prof. Const. 
Corniţescu, Chipul mamei Sfîntului loan Gură de Aur, în „Studii Teologice”, anul XXIX (1977), nr. 9-10, p.617; 
Pentru evidenţiere oferim textul unui Părinte contemporan cu Sf. loan Hrisostom: „Preasfântă Născătoare de 
Dumnezeu cea singură Preacurată şi cu sufletul şi cu trupul, cea singură mai presus de toată curăţia şi de toată 
înțelepciunea şi fecioria, cea care, singură, te-ai făcut lăcaşul a tot darul Preasfântului Duh şi, de aceea, înseşi puterile 
cele nematerialnice şi îngereşti le covârşeşti cu neasemănarea, cu curăția şi cu sfințenia trupului, caută spre mine cel 
pângărit şi întinat, şi cu sufletul şi cu trupul, cu întinăciunea împătimirii şi a vieții mele trăite în dezmierdări (St. Etrem 
Şirul, Rugăciunea întâia către Preasfânta Născătoare de Dumnezeu, în „Cuvinte şi învățături", cartea a treia, tipărită 
cu binecuvântarea Prea Sfinţitului Eftimie, Episcopul Romanului, Editura Bunavestire, Bacău, 1996. p. 539); 
” Paul Evdokimov, op. cit., p. 48. în alte reprezentări Maica Domnului apare ca Mijlocitoare (ca în icoana Deisis), 
Rugătoare şi Ocrotitoare a omenirii, adică locaş al sălăşluirii lui Dumnezeu pentru că tot ceea ce este Ea nu e autonom 
ci slăvirea lui Dumnezeu, atingerea scopului şi a dorinței veşnice a Lui; 

Nu degeaba Sf. loan Gură de Aur „vede 





în orice căsătorie o imagine a nunţii din Cana şi astfel prezenţa reală a lui Hristos". 


Se poate aminti aici unicitatea şi paradoxul situaţiei Maicii Domnului: logodită cu Iosif 
şi totuşi dorind să rămână Fecioară” în care se observă caracterul ontologic şi eshatologic al 
căsătoriei. De ce? Mai întâi pentru că Fecioara Maria poartă în pântece pe Fiul, arătând unul 
din scopurile familiei: procrearea, iar mai apoi pentru că Ea este Taina şi Chipul profetic al 
împărăției. Femeia este cunună pentru soţ (Pilde 12, 4) şi îşi creşte şi îşi iubeşte copiii (Tit. 2, 
4), Fecioara Maria fiind cea dintâi care a împlinit acestea în viaţa Ei. 

De aceea toate celelalte femei îşi găsesc în Maica Domnului nu doar reconcilierea 
statutului lor cu cel al bărbatului în fața lui Dumnezeu, ci şi inaugurarea sfințeniei 
eshatologice. Liantul care le rânduieşte pe toate acestea este Iubirea lui Dumnezeu care află 
iubire-răspuns în Maica Domnului şi în oricare femeie ce trăieşte după modelul Ei. Sf. loan 
Gură de Aur ilustrează aceasta foarte bine: „Aşadar, pe câtă iubire are cineva către sine tot pe 
atâta voieşte Dumnezeu să avem către femeie. Suntem părtaşii aceleiaşi naturi, dar cu toate 
acestea dreptul şi datoria noastră către femeie ne impune încă ceva mai mult. Deşi sunt două 
corpuri, totuşi unul e capul şi celălalt trupul”. 

Aşadar, se poate spune că Maica Domnului a adus natura umană la adevărata ei valoare 
în faţa lui Dumnezeu şi de aceea căsătoria trăită în curăţie îşi are în Ea reprezentarea cea mai 
de seamă. Căsătoria este, după expresia marelui Părinte antiohian, unirea intimă a două vieţi şi 


»9, 


„taină a iubirii”, adică ceea ce s-a petrecut în sânul Sfintei Fecioare este omul „hristofor” 


care se descoperă a fi „hristofanie": „O dată căsătoriți, bărbatul şi femeia nu fac decât una... 
Voi nu sunteți decăt o singură fiinţă, o singură viaţă şi vorbiţi încă de «al tău» şi «al meu»! 


Cuvânt necugetat! Dumnezeu ne-a dat în comun lucruri şi îndatoriri mai mari decât bogăţia. 


Nouă nu ne e permis să zicem: lumina este a mea, soarele este al meu, apa este a mea..." 


% Ibidem, p. 56; 

% Paradox care s-a transpus mai târziu printre iudei care nu mai ştiau nimic despre Iisus, deşi văzuseră totul sau 
mai degrabă credeau că ştiu totul: „Au nu este Acesta Iisus, fiul lui Iosif şi nu ştim noi pe tatăl Său şi pe mama 
Sa?” (loan 6,42); 

”! Sf. Ioan Gură de Aur, Comentariu la Epistola către Efeseni, XX, traducere în româneşte în volumul: „Comentariile 
sau explicarea Epistolei către Efeseni a celui întru sânți părintelui nostru loan Chrisostom", traducere din limba elină, 
ediţia de Oxonia, 1852, de archim. Theodosie Athanasiu, Iaşi, 1902, p. 198, după Pr. Dr. Constantin Mihoc, op. cit. p. 
121; 

% dem, Omilia la Epistola I Corinteni, PG 51, 230, după Paul Evdokimov, op. cit., p. 59; 

iza Idem, Omilia 3: Despre Căsătorie, IV, 198, după Pr. Prof. Gh. Busuioc, Din învățăturile Sf loan Gură de Aur în 
legătură cu familia creştină, în „Mitropolia Moldovei şi Sucevei", anul XLVI (1970), nr. 1-2, p. 38. 

Aşa cum vom vedea în continuare, 


Sf. loan şi alți Părinţi ai Bisericii, nu vor 





fi deloc depreciativi la adresa fecioriei, a căsătoriei sau la adresa femeii, deşi la prima vedere 


1%. Mărturia acestora despre femeie şi toate aspectele 


pare că predomină o astfel de opinie 
relative la ea este impresionantă şi concordantă, motivaţia fiind în primul rând cea legată de 
referința la Eva cea Nouă în care şi-au regăsit semnificațiile profunde ale convingerilor lor 
lăuntrice care pot fi explicate prin două coordonate. Mai întâi din partea lor nu a fost doar 
respectarea strictă a Scripturii şi a Tradiţiei, ci angajamentul cald, plin de iubire faţă de 
persoana Ei, pe care au arătat-o lumii întregi, restabilind astfel demnitatea femeii în societate. 

Apoi nu s-ar putea explica locul fundamental în viaţa liturgică şi duhovnicească a 
Bisericii Ortodoxe pe care-l deţine Fecioara Maria fără afirmarea trăirii duhovniceşti a 
legăturii cu ea, cu „icoana" ei. Viaţa duhovnicească a Maicii Domnului rămâne pilda şi 
arhetipul trăirii lăuntrice pentru fiecare credincios şi în primul rând pentru femei. Sfinții 
Părinți ai Bisericii: greci, latini, antiohieni, sirieni etc. au înțeles însemnătatea unică a 
Născătoarei de Dumnezeu, „rolul e unic, activ şi de prim rang în mântuirea omenirii"!! 
sălăşluit înainte de toate în acel atât de smerit: „Fie mie...” (Luca 1, 38). 

* 

Sfinţii Părinţi ai veacurilor III-IV şi învățătura lor despre Maica Domnului. 

Aşa cum s-a putut observa în Scriptură se arată că Preasfânta Maică a Domnului a 
născut pe Mântuitorul lumii, pe Mesia, fără să cunoască bărbat, ca Fecioară. „Avem drept 
mărturie la aceasta însăşi convorbirea dintre sfântul mesager, Arhanghelul Gavriil şi 
Preasfânta Fecioară Maria” (Luca 1, 30-34)'%. Sfintele Evanghelii de la Matei şi de la Luca, 
descriu pe lisus din Nazaret şi pe „Fecioara" logodită cu Dreptul Iosif şi arată că Aceea care a 
născut pe Cuvântul lui Dumnezeu în lume este Mamă a Fiului lui Dumnezeu. În timpul vieții 
publice a Mântuitorului nostru lisus Hristos, datele despre Fecioara Maria sunt dispersate, ea 
neocupând un loc prioritar în predicarea Evangheliei. Totuşi, în Evanghelia copilăriei 


Mântuitorului nostru lisus Hristos, accentul cade pe credinţa, pe alegerea dumnezeiască şi pe 


sfinţenia vieții Sfintei Sale Maici. Trecerea gradată, de la Eva la “femeia” care va naşte pe Cel 


1% A se vedea în acest sens: David C. Ford, Bărbatul şi femeia în viziunea Sfântului loan Gură de Aur, traducere 
din limba engleză de Luminiţa Irina Niculescu, Editura Sofia, Bucureşti, 2004, cap. II: Teologia căsătoriei în 
viziunea Sfântului loan Gură de Aur, p. 78-134; 

191 Pr. Michel-Philippe Laroche, THEOTOKOS Maica Domnului în trăirea duhovnicească a Bisericii Ortodoxe, 
traducere din limba franceză de Dora Mezdrea, Editura Sofia, Bucureşti, 2004, p. 11; 

192 pare Justin Popovitch, Philosophie orthodoxe de la verite. Dogmatique de l'Eglise Orthodoxe, traduit du 
serbe par Jean-Louis Palierne, Tome deuxitme, L'Âge d'Homme, Lausanne-Gen&ve, 1993, p. 224; 

ce va zdrobi capul şarpelui, la „Fiica 





Sionului" sau „Noul Israel", apoi la Fecioara Maria (ale cărei trăsături sunt comune cu ale 
Bisericii), se regăseşte de-a lungul întregii Scripturi. Această trecere este prezentată concentrat 
în capitolul 12 din Apocalipsa Sfântului loan. Se poate afirma, aşadar, că Fecioara Maria este 
mereu prezentă în conştiinţa creştinilor din perioada apostolică şi post apostolică şi că a avut 
un rol deosebit în iconomia mântuirii. Ne putem întreba însă ce anume s-a petrecut în 
perioada imediat următoare până în timpul Sf. loan Gură de Aur în legătură cu învăţătura 
Bisericii despre Maica Domnului? Cum anume s-a structurat această învățătură şi dacă ea a 
luat amploare sau dimpotrivă? Şi mai ales: ce are specific măreţul Părinte antiohian? 

În ceea ce priveşte prezenţa Maicii Domnului în scrierile Sfinţilor Părinţi, se poate 
afirma că referirile lor, deşi puţine la începuturile creştinismului, s-au înmulțit odată cu 
libertatea de exprimare a credinţei (313), mai ales datorită necesităţii contracarării diverselor 
erezii şi secte. Învățătura despre Maica Domnului a devenit chiar o „problemă”, mai ales în 
secolul al V-lea, prin disputele dintre Nestorie şi Sfântul Chiril, când a fost necesară o 
întrunire sinodală pentru clarificarea acesteia (Efes, 431). Vom încerca să ilustrăm toate aceste 
aspecte prin abordarea câtorva autori emblematici pentru acea perioadă. 

Astfel, dacă la Sfântul Irineu sau la Sfântul Justin Martirul paralela Eva-Fecioara Maria 
era centrată pe ideea de feciorie, constituind unul din termenii esențiali ai comparaţiei, la 
Sfântul loan Gură de Aur antiteza dintre ele este văzută şi prin prisma lucrării la mântuire a 
Maicii Domnului. Sfântul Irineu a continuat învățătura Sfântului Apostol Pavel şi a Sfântului 
Policarp, al cărui ucenic a fost, îmbogăţind-o şi arătând că în Persoana Mântuitorului nostru 
lisus Hristos sunt cuprinşi toți oamenii datorită lucrării mântuirii Lui. Această învăţătura s-a 
numit „recapitularea" tuturor în/întru Hristos, de fapt fiind o realitate cu un dublu aspect: unul 
negativ, adică stricarea morţii şi a păcatului şi un aspect pozitiv, adică restaurarea chipului lui 
Dumnezeu în întreaga umanitate; în ceea ce priveşte învăţătura lui despre „Noul Adam" şi 
„Noua Evă" aceasta vine astfel pe un făgaş al gândirii perfect echilibrat. Teologia Sfântului 
Irineu este una de profunzime, întemeiată pe studierea Scripturilor şi pe o logică indubitabilă, 


fapt uşor de înţeles dacă ne gândim la epoca respectivă şi la scrierile pe care le-a alcătuit'*. în 


'% Sf. Irineu de Lyon, Demonstrația propovăduirii apostolice, traducere, introducere şi note de Prof. dr. Remus Rus, 
EIBMBOR, Bucureşti, 2001 (a se vedea şi: Irene de Lyon, Demonstration de la predication apostolique, nouvelle 
traduction de l'armânien avec introduction et notes par L. M. Froidevaux, S.C.. 62, Les Editions du Cerf, Paris, 1959); 
şi împotriva ereziilor („Sources chrâtiennes" nr. 263-264 (cartea 1), 293-294 (cartea a Il-a), 210-211 (cartea a IIl-a), 100 
(cartea a IV-a) şi 152-153 (cartea a V-a). 

termeni convergenți şi divergenți 


el oferă, prin aşezarea în paralel a două 





perechi de persoane, o întreagă Teologie, formulările lui cu privire la Fecioara Maria fiind 
deosebit de sugestive. Fecioara Maria „a fost sieşi şi întregului neam omenesc pricina 
mântuirii” (Împotriva ereziilor, IL, 22), a fost „avocata” sau „apărătoarea” Evei (Împotriva 
ereziilor, V, 19). Aceste cuvinte arată că atributele Sfintei Fecioare sunt legate de lucrarea 
mântuitoare a Fiului lui Dumnezeu, iar rolul pe care-l îndeplineşte ea însăşi este unul esențial. 

În ceea ce-l priveşte pe Sfântul Justin Martirul şi Filosoful trebuie spus că el este primul 
autor care răspunde Ia întrebarea fundamentală: de ce Dumnezeu S-a făcut Om? În interiorul 
acestei întrebări el lămureşte şi pe cea a Naşterii lui Dumnezeu dintr-o Fecioară. Datorită ei 


1. El abordează paralela Eva- 


Mântuitorul Hristos poate fi numit, în sens propriu, Fiul Omului 
Maria în mod antitetic, scoțând în evidență faptul că primele comunităţi creştine aveau o 
conştiinţă clară asupra realităţii biologice şi a maternității virginale al Maicii Domnului şi, 
totodată, asupra răspunsului ei liber, de acceptare în a deveni Mama lui Dumnezeu pe 
pământ!'%. Prin Eva, încă fecioară, a căzut Adam, dar cu ajutorul Mariei, care a fost tot 
Fecioară, se naşte Mântuitorul Hristos, Dumnezeu întrupat: „Eva, încă nepervertită, a primit 
cuvântul şarpelui şi a născut nesupunerea şi moartea. Maria, însă, Fecioară fiind a primit cu 
credinţă şi cu bucurie vestea pe care îngerul Gavriil i-o aduse. De aceea ea a răspuns: «Mă 
încred în cuvântul tău». De la ea s-a născut Acesta despre care am arătat că vorbesc atâtea 
scrieri. Cu ajutorul Aceluia Dumnezeu nimiceşte şarpele viclean, pe îngerii şi oamenii 
asemănători lui şi eliberează din moarte pe cei care se căiesc şi cred în El". 

Aceşti doi Sfinți Părinţi menţionaţi aici realizează un „progres" în înțelegerea rolului 
Fecioarei Maria în iconomia mântuirii şi prin abordarea principiului recapitulării care este 
îngemănat cu principiul „recirculării" în istoria mântuirii sau mai precis în şi prin persoana 
Mântuitorului nostru lisus Hristos. Fecioara Maria intră în acest proces ca anti-tip al 


strămoaşei Eva, iar rolul ei nu este pur biologic şi în nici un caz negativ, ci are puternice 


motivații morale şi spirituale. Prin aceştia, învățătura despre Fecioara Maria a dobândit un 


194 Sfântul Justin Martirul şi Filosoful, Apologia 1,23; 30-35, în “ Apologeţi de limbă greacă” (=ALG), Bucureşti, 1997, 
p. 55 şi 60-65; Dialogul cu iudeul Tryfon, 48, în ALG, p. 189; 

1% În Sfânta Scriptură, Eva este numită „mama tuturor celor vii” (Facere 3, 20), dar pentru Părinţii şi scriitorii 
bisericeşti rolul ei fost în contradicție cu voința lui Dumnezeu în istoria mântuirii. Eva a transmis viața în sens 
trupesc, omeneşte, însă tot ea a fost şi pricinuitoarea căderii neamului omenesc în păcat. Cu o intuiție deosebită, 
autorii creştini au atribuit numai Fecioarei Maria atributul de „Maică a Vieţii””, în sensul că ca a născut pe Fiul lui 
Dumnezeu, care este adevărata Viaţă a lumii; 

'% Sfântul Justin Martirul, Dialogul cu iudeul Tryfon, 100, P.G., 6, 709 712 (în ALG, p. 277-278). 

statut teologic în deplinul înțeles al 





cuvântului, pe care l-a respectat şi l-a promovat şi Sf. loan Gură de Aur. 

În continuare vom aborda câteva aspecte ale teologiei mariale la alţi doi autori, poate cei 
mai apropiați de Sf. loan Gură de Aur: Sf. Vasile cel Mare şi Sf. Grigorie de Nazianz. Pentru 
teologia şi pentru viaţa lor au fost cinstiți de Biserică împreună şi au fost considerați mari 
dascăli ai lumii şi ierarhi. Se ştie că autorii capadocieni au fost influenţaţi de creştinismul 
alexandrin pe care ei l-au cunoscut îndeaproape şi cu care aveau legături strânse. În operele 
lor locurile legate strict de Fecioara Maria sunt puţine, dar dobândesc o importanță teologică 
covârşitoare. Inspirându-se din învățătura Sfintelor Evanghelii referitoare la întruparea 
Mântuitorului nostru lisus Hristos ei au analizat ceea ce reprezintă aceasta în plan uman şi au 
arătat că Fecioara Maria este modelul desăvârşit de vieţuire pentru toţi cei care vor să o 
urmeze!. 

Astfel, Sf. Vasile cel Mare mărturiseşte că întruparea este „o taină înfricoşătoare" a lui 
Dumnezeu, mai presus de orice înțelegere omenească, taină pe care nu se cuvine să o 
cercetăm decât prin credință, păstrând adevărul Sfintei Scripturi. Fiul lui Dumnezeu, 
mărturiseşte el, S-a coborât în pântecele Sfintei Fecioare şi S-a smerit pe Sine, dând un semn 
deosebit al lui Dumnezeu, căci altfel EI s-ar tăgădui pe Sine. Este demn de subliniat şi faptul 
că fecioria sau curăția Maicii Domnului nu este „autonomă", nu vine de la sine, ci este 
rezultatul lucrării lui Dumnezeu în timp, după naşterea ei pe pământ şi nu înainte sau în 
timpul naşterii ei din părinţii trupeşti. Ca şi la Sf. loan Gură de Aur imaginea Maicii 
Domnului rămâne puternic ancorată în realitatea pământească, dar se subliniază totodată în 
mod clar că puterea lui Dumnezeu a „acoperit-o" şi a umplut-o de har, dăruindu-i o viață 
desăvârşită pe care ea a dus-o în smerenie şi ascultare: „7oate acestea (pe care Hristos le-a 
împlinit) sunt nesocotite de cei ce cred că a venit în lume cu trup ceresc. Dacă Dumnezeu Cel 
Născut cu trup nu l-ar fi luat din plămada lui Adam, ce rost ar mai fi avut sălăşluirea în 
Fecioara Maria?”!*. Apoi: „Care este lucrarea iconomiei lui Dumnezeu? Trupul unei 
Fecioare Sfinte! Și care sunt temeiurile lucrătoare ale acestei Naşteri? Sfântul Duh şi 


acoperirea puterii Celui Preaînalt!"". 


197 Georg Săll, Die Mariologie der Kappadozier im Lichte der Dogmengeschichte, in „Theologische Quartalschrift", 131, 
Berlin, 1951, p. 163-188; 288-319 si 426-457; 

'% Idem, Scrisoarea 261, P.G., 32, 969 B-C; 

1% dem, Despre Naşterea lui Hristos, 3, P.G., 31, 1464 A. 











IEROMONAH — JUSTINIAN CIUBOTARU 





Anticipând învățătura despre 





Fecioara Maria stabilită la Sinodul al III-lea Ecumenic de la Efes la care ea a fost numită 
oficial „Theotokos" şi asemănându-se prin aceasta cu Sf. loan Gură de Aur, Sfântul Grigorie 
de Nazianz afirmă şi că prin acest titlu de onoare dat Sfintei Fecioare este arătată mai întâi 
unitatea Persoanei Mântuitorului nostru lisus Hristos, adică unirea ipostatică dintre firea 
divină şi cea umană în Persoana Cuvântului lui Dumnezeu întrupat din Fecioara Maria. 
Citatul celebru din Scrisoarea către preotul Cledonius, arată cât de mult ţinea Sfântul Grigorie 
la Sfânta Tradiţie a Bisericii referitoare la Fecioara Maria şi cât de mult se apropia de 
învăţătura Patriarhului Constantinopolului: “Dacă cineva nu socotește pe Sfânta Maria, 
Născătoare de Dumnezeu este în afara Dumnezeirii. Dacă cineva ar spune că Hristos a trecut 
prin Fecioara ca printr-un canal, şi nu S-a format în ea dumnezeieşte şi omeneşte 
(dumnezeieşte, pe de o parte, că a fost fără bărbat, iar omeneşte, pe de altă parte, că a fost 
după legea sarcinii), de asemenea este fără Dumnezeu... Dacă cineva introduce doi fii, pe 
unul care este din Dumnezeu şi Tatăl, iar pe cel de-al doilea care este din mamă, dar nu unul 
şi acelaşi, acela să cadă din înfierea făgăduită celor ce cred drept”. 

O idee centrală în Teologia acestui Sfanț Părinte este aceea că între Dumnezeu şi 
Fecioara Maria, pentru împlinirea întrupării Domnului, a fost o legătură reală, un „schimb" de 
daruri duhovniceşti nemaiîntâlnit până atunci: „E/ S-a Născut, dar fusese mai înainte Născut. 
S-a Născut din femeie, dar şi din Fecioară. Aceasta omeneşte, aceea dumnezeieşte. Aici, jos, 
fără de tată, iar acolo, sus, fără mamă. Această lucrare întreagă aparține Dumnezeirii. El a 
fost purtat în pântece, dar a fost cunoscut de profetul care era în pântece, săltând de bucurie 
la venirea Cuvântului pentru care s-a născut"!. 

Se observă, aşadar, că Sfântul Grigorie de Nazianz nu vorbeşte pe larg despre o 
doctrină asupra Maicii Domnului, ci în texte scurte, răsfirate de-a lungul scrierilor sale, dar 
are meritul că mai înainte de Sinodul de la Efes (431), el a arătat că numele de „Iheotokos" 
este cel firesc şi consacrat pentru Fecioara Maria. Sfântul Grigorie a mers aici pe linia unui 


maximalism doctrinar: cine nu primeşte acest nume este în afara lui Dumnezeu!”?. 


'1 Sfântul Grigorie de Nazianz, Scrisoarea 101, P.G., 37, 177 C 180 A; 
1! 1dem, Cuvântarea 29, 19, P.G., 36, 100 A-B; 
"2 Ibidem, 29,4, P.G.. 36, 79 A; 

Maica Domnului în scrierile Sf. loan 





Gură de Aur. 


Trebuie afirmat de la bun început că Sfântul Părinte a scris despre Maica Domnului în 
mai multe opere ale sale cu o dragoste şi căldură deosebită. Nu i-a consacrat ei nici o lucrare 
specială şi nu a abordat tema aceasta în mod constant, ci, ca majoritatea Părinților, a vorbit 
sau a scris despre Maica Domnului ocazional, atunci când diferite momente din istoria 
Bisericii i-au oferit prilejul. O posibilă explicaţie a acestei atitudini mai reținute a Sfântului 
loan ar fi aceea că el, fiind format la Şcoala din Antiohia, dobândise o cunoaştere teologică 
mai puțin speculativă, o teologie care punea mai puţin accentul pe firea dumnezeiască a 
Mântuitorului şi mai mult pe cea omenească. Numele de "Theotokos", dat de teologii 
alexandrini Maicii lui Dumnezeu, era aproape necunoscut printre teologii antiohieni!'!5. Acest 
fapt este sugestiv pentru atitudinea avută de Sfântul loan şi de alți Părinţi ai Bisericii. 

Sfântul loan Hrisostom a fost mai puțin speculativ în scrierile sale, fiind aplecat mai 
mult spre latura morală a vieţii. Se poate considera că Sfântul loan nu a avut niciodată intenția 
de a o aşeza pe Fecioara Maria, Maica Domnului, într-o lumină pe care nici Sfintele 
Evanghelii nu au prezentat-o"!?. Sfântul Ioan Gură de Aur a arătat-o pe Fecioara Maria aşa 
cum era: o femeie simplă, rugătoare, curată cu sufletul şi cu trupul şi, prin aceasta, vrednică 
de a naşte pe Fiul lui Dumnezeu. lată câteva exemple în acest sens: 

„ Venit-au fecioarele ca să vadă pe Fiul Fecioarei, minunându-se că Făcătorul laptelui 
şi al sânurilor, primit hrană de copil de la Mama Fecioară [...] Astăzi Cel născut din Tatăl 
mai presus de minte şi de cuvânt, pentru mine se naşte din Fecioară, tot mai presus de minte 
şi de cuvânt. Atunci S-a născut din Tatăl după fire mai înainte de veci, după cum ştie Cel ce 
L-a născut. Astăzi se naşte iarăşi mai presus de fire, după cum ştie harul Duhului cel Sfânt. 
Naşterea Lui de sus adevărată este, iar naşterea de jos, fără de minciună. Cu adevărat din 


Dumnezeu, Dumnezeu S-a născut şi cu adevărat Acelaşi, din Fecioară, Om S-a născut [...] 


"15 Cf. MFC, p. 171-179; 

Aşa numitele îndoieli sau „defecte"” ale Fecioarei Maria care s-ar regăsi, după cum afirmă unii, în gândirea 
Sfântului loan Gură de Aur, sunt de fapt consideraţii moralizatoare asupra persoanei şi a rolului ei, cu trimitere la 
starea creştinilor de atunci şi susținerea unei credinţe drepte în Mântuitorul Hristos. Nu se poate accepta faptul că 
Sfântul loan a elaborat doar „o teologic personală, novatoare", lipsită de legătura cu Sfinţii Părinţi de dinaintea sa. 

Tatăl a născut fără curgere, iar 
Fecioara a născut fără stricăciune...nici Fecioara n-a suferit stricăciune născând, căci a 


născut prin Duhul”. 


„EI a ocrotit-o de neliniştea şi marea supărare care ar fi cuprins-o. Sarcina ar fi fost 
prilej de teamă şi cutremur mare pentru ea, neştiind de unde-i vine şi, crezând că ceva rău i 
s-ar fi întâmplat, ar fi putut să se arunce în apă sau să se înjunghie singură decât să sufere 
Gea 

Se observă că Sfânta Fecioară Maria este înfăţişată prin „icoane" cât se poate de 
apropiate de uman, fără rezonanţe care să scandalizeze pe cineva, dar intenţiile sunt cât se 
poate de clare: atragerea atenției asupra credinţei adevărate. Fecioara Maria a fost 
credincioasă, smerită şi a primit în deplină ascultare mesajul dumnezeiesc. Ea stă sub puterea 
şi lucrarea lui Dumnezeu însuşi! Aşa cum am afirmat deja, Sf. loan a fost preocupat mereu de 
una din temele consacrate ale antichităţii creştine, aceea a fecioriei, temă ce i-a oferit 
posibilitatea raportării la viaţa creştinilor pe care îi voia pe calea virtuţilor, învățătura lui 
despre feciorie a devenit în literatura patristică una din învăţăturile clasice, la care mulți Sfinți 
Părinţi vor face apel". 

În mod aparent chipul Maicii Domnului în Teologia Sfântului loan Gură de Aur este 
realizat dintr-o perspectivă umană, obişnuită, dar este o mărturie foarte clară despre ea şi rolul 
pe care l-a avut la întrupare. Motivul acestei abordări este câştigarea atenţiei cititorilor şi 
scoaterea în evidentă a credinței adevărate, chiar cu riscul ca unele cuvinte ale sale să pară 


118 


contradictorii '*. Taina întrupării Domnului din Fecioara Maria. După cum s-a arătat deja, în 


operele Sfântului loan învățătura despre Maica Domnului nu este înfăţişată pe larg. Sfântul 
loan vorbeşte, ca şi alți Sfinți Părinți, de dinaintea lui, evidențiind „taina", inefabilul produs în 
sânul Maicii Domnului, iar la învăţăturile acestea el adăugă pe aceea a necesităţii cinstirii el. 


Nici o minte omenească, ar fi putut spune autorul, nu poate lămuri ceea ce s-a petrecut cu 


"15 Sfântul loan Gură de Aur, Cuvânt la Naşterea Mântuitorului nostru lisus Hristos, în Predici la sărbători împărăteşti şi 
cuvântări de laudă la sfinţi, Carte tipărită cu binecuvântarea Prea Fericitului Părinte Teoctist, Patriarhul Bisericii 
Ortodoxe Române, traducere din limba greacă şi note de Preotul Profesor Dumitru Fecioru., EIBMBOR, Bucureşti, 
2002, p. 24-25; 

'' Idem, Omilii la Matei, 4, 3, P.G., 57,45; 

"7 Ibidem, p. 25: „Că a născut Fecioara astăzi o ştiu!... Dar chipul naşterii am învăţat să-l cinstesc în tăcere şi am primit 
ca prin cuvinte să nu-l iscodesc [...] Pentru ce? Pentru ca fiind văzut să mă înveţe şi învățându-mă Să mă povățuiască spre 
ceea ce nu se vede”. în textul acesta ca şi în multe altele, de altfel, se observă adresarea personală a autorului şi 
asumarea în sens duhovnicesc a „evenimentului"” Naşterii Fiului din Fecioara apoi transmiterea lui întregii zidiri. 
Autorul reia sintagmele Eva-Maria, Fecioară-Mamă, Născut din Tatăl-Născut din Maria etc, aşezându-le în formă 
interogativă şi dându-le prin aceasta mai multă strălucire şi vitalitate. Efectul scontat este atins: cititorul, ca şi 
ascultătorul de odinioară, sunt atraşi de frumuseţea adevărurilor divine şi ajung la credința curată în Dumnezeu şi în 
Maica Domnului; 

"1 Jdem, Omilii la Matei, 4, 3, P.G., 57, 45. 

Fecioara Maria la Bunavestire: „Nici Arhanghelul Gavriil, nici chiar Evanghelistul Matei nu 
pot spune nimic în afara faptului că Hristos S-a Născut prin puterea Duhului Sfânt, dar nici 
unul nu spune cum s-au petrecut aceasta, fiind o minune mai presus de minte. Să nu crezi că 
ai priceput taina doar că ai auzit cuvintele: «din Duhul Sfânt». Chiar după ce am auzit 
aceasta mai rămân multe altele pe care nu le-am cunoscut. Acestea sunt: cum a putut încăpea 
Cel Necuprins în pântecele ei? Cum a putut naşte o Fecioară şi să rămână Fecioară? Spune- 
mi: cum a Zidit Duhul cel Sfânt, Templul Fiului lui Dumnezeu în pântecele ei? Cum a luat din 
trupul ei, nu trupul cu totul, ci partea aceea din care El S-a născut? Evanghelistul spune că 
Hristos S-a sălăşluit în trupul ei: «lată va lua în pântece» (Matei 1, 23), iar Pavel spune 
asemenea: «Născut din femeie» (Galateni 4, 4) ca să se închidă gurile celor ce spun că 
Hristos a trecut prin Maica Sa caprintr-un canal”. 

Se observă la Sfântul loan aceeaşi grijă deosebită pentru înţelegerea unirii ipostatice 
(adică a firilor divină şi umană în Persoana Mântuitorului Hristos) şi a rolului Sfintei Fecioare 
Maria care este garanta întrupării Fiului lui Dumnezeu. Pe de o parte, autorul subliniază 
absoluta transcendenţă a întrupării Mântuitorului nostru lisus Hristos, iar pe de altă parte 
subliniază realitatea omenităţii Sale, adică a Trupului Domnului luat din trupul Maicii celei 
Sfinte. Precum odinioară Sfântul Ignatie sau Sfântul Irineu, Sfântul loan Gură de Aur afirmă 
credința noastră în Hristos, Cel Unul, Fiul şi Cuvântul lui Dumnezeu, care există din veci şi 
care a luat carnea sau trupul nostru. ,, Cuvânt nepătimitor fiind, S-a făcut trup. S-a făcut trup 
pentru ca să se sălăşluiască întru noi. Dumnezeu nu S-a făcut, ci era! De asta S-a făcut trup, 
ca să-L primească ieslea pe Cel pe care nu-L încăpea cerul. De asta S-a aşezat în iesle, ca să 
primească hrană de copil de la Maica-Fecioară, Cel ce hrăneşte lumea. De asta Părintele 
«veacului ce va să fie» (Isaia 9, 3) este ținut ca Prunc la sân în braţe fecioreşti, tocmai pentru 
ca şi magii să se poată apropia de EI". 

Sfântul loan respinge doctrinele gnosticilor şi ale docheţilor ca fiind absurde, punând 
mai multe întrebări care, departe de a fi retorice sunt, de fapt, argumente pentru păstrarea 
credinței moştenite de la început în Biserică şi pe care nimeni nu se cuvine să o înțeleagă după 
voia proprie. Iconomia mântuirii în Domnul Hristos nu lasă loc de interpretări, iar atitudinea 
fiecărui creştin trebuie să fie una plină de credinţă şi smerenie: „Ce ar avea EI în comun cu 


noi dacă Trupul luat de EI ar fi fost altfel decât al nostru sau din altă substanţă decât a 


"19 Ibidem, P. G. 57,43; 
120 Jdem, Cuvânt la Naşterea Mântuitorului..., p. 31. 

noastră? Cum am mai spune că El este din rădăcina lui lesei? Cum ar mai fi El mlădiță şi 
Jloare din rădăcina aceasta? Sau cum ar mai fi El "Fiul Omului"? Sau ce motiv am mai avea 
noi să chemăm pe Maria Maica Sa? Sau cum se mai trage El din seminţia lui David? Cum a 
mai luat chip de rob? (Filipeni 2, 7) Cum am mai ţine învățătura care spune: «Şi Cuvântul 
Trup S-a făcut...»? (loan 1, 14) Cum ar mai fi putut spune Pavel romanilor «...şi din care 
după Trup este Hristos, Cel ce este peste toate Dumnezeu...» (Romani 9, 5)". 

Printr-o exprimare uşor de înțeles, Sfântul loan vorbeşte de realitatea întrupării şi de 
rolul Fecioarei Maria. Strădania lui este spre o abordare practică, concretă a acestui subiect, şi 
denotă faptul că el se adresa creştinilor în mod direct. El voia să-i facă să înţeleagă cât mai 
uşor ceea ce a fost prezenţa Maicii Domnului la întruparea Cuvântului lui Dumnezeu. 

Fecioară şi Maică. Sfântul loan Gură de Aur nu are nici o umbră de îndoială că 
Mântuitorul nostru lisus Hristos a fost zămislit şi S-a născut din Fecioara Preacurată Maria, 
Maica Domnului. Pe baza învăţăturii Sfintei Scripturi, el arată că Naşterea Domnului în lume 
a fost Taină a Lui, la care Fecioara Maria s-a făcut părtaşă cea dintâi iar apoi noi toţi: „Ce să 
spun? Ce să grăiesc? lată Pruncul este înfăşat în scutece şi stă în iesle. De faţă-i şi Maria, 
Fecioară şi Mamă! "2. 

„Atunci când te întreabă un iudeu: «Cum a putut naşte o fecioară?», spune-i şi tu: 
«Cum a putut cea în vârstă şi stearpă să nască?», căci pentru acela se vor ridica astfel două 
piedici: vârsta înaintată a femeilor şi lipsa rodirii lor. În Fecioara nu a fost decât o singură 
piedică: lipsa legăturii trupeşti. De aceea, cea stearpă a pregătit calea Fecioarei. Şi aşa 
înțelegem ce a închipuit aceea care era stearpă, adică să credem că Naşterea feciorelnică 
este vrednică de crezare, aşa cum spun şi cuvintele Arhanghelului Gavriil. Acela i s-a arătat 
şi i-a spus: «Iată vei lua în pântece şi vei naşte Fiu şi-l vei pune numele lisus» (Luca 1, 31). 
Ea a rămas uimită şi fără de glas, dar apoi a spus: «Cum va fi mie aceasta de vreme ce eu nu 
ştiu de bărbat?» (Luca 1, 34). Și ce a răspuns îngerul? «Duhul Sfânt se va pogori peste tine şi 
puterea Celui Preainalt te va umbri» (Luca 1, 35). Nu căuta răspuns pentru înţelegerea 


acestora în lumea aceasta, de vreme ce ceea ce s-a petrecut întrece orice pricepere cei 


12! dem, Omilii la Matei, 4,3, P.G., 57,45; 
12 Idem, Cuvânt la Naşterea Mântuitorului..., p. 31-32; 
135 Idem, Omilii la Facere, 49, 2, P.G., 54, 446. 

Minunile făcute de Dumnezeu în 





Vechiul Testament (minunea cu Sara, soția patriarhului Avraam şi cea cu Elisabeta, soția 
preotului Zaharia) sunt considerate argumente pentru susținerea învățăturii despre fecioria 
Maicii Domnului. Ceea ce spunea proorocul Isaia (7, 14) este şi aceea tot o prevestire a 
naşterii feciorelnice a Maicii Domnului: „Dacă ea nu ar fi fost Fecioară nu ar mai fi vorbit 
ca despre un semn, căci ştim că semnul este ceva ce trece peste firea obişnuită a lucrurilor, 
este ceva nou şi neaşteptat, este ceva care aduce multă uimire celor ce-l văd sau aud de el 
Iată de ce a fost numit semn, căci a fost ceva nemaiintâlnit. Nu ar mai fi spus că va fi semn 
dacă s-ar fi petrecut în chip obişnuit. Deci, dacă cele spuse de proorocul sunt despre o femeie 
care naşte în chip obişnuit, de ce mai numeşte aceasta semn, de vreme ce se petrece în fiecare 
zi? Prin urmare, la începutul cuvântului său nu a spus simplu: «Iată o fecioară», ci «lată, 
Fecioara...». Prin adăugarea articolului, el arată pe singura Fecioară, deosebită de celelalte 
toate"!”. În aceste locuri se găseşte una din ideile principale ale învățăturii Sfântului loan 
Gură de Aur: unicitatea Maicii Domnului. Ea a fost singura Fecioară în înţelesul cel mai 
deplin al cuvântului, Fecioară trupeşte şi sufleteşte, iar rolul ei a fost unic. 

Printr-o dialectică subtilă, combinând evenimente şi idei din Sfânta Scriptură, Sfântul 
loan ajunge la afirmarea adevărului despre Maica Fiului lui Dumnezeu. Aici se află şi o 
abordare practică a problemei Naşterii din Fecioara Maria, cu o logică care urmează sensul 
invers decât cel al ereticilor. Un alt sprijin îşi află Sfântul Ioan în persoana Dreptului Iosif'%. 
Deşi Sfântul loan Gură de Aur tratează problema aceasta în chip diferit de alți Sfinți Părinţi, el 
reuşeşte să aducă un plus de lumină în lămurirea învățăturii despre fecioria Maicii Domnului: 
„Josif nu ar fi fost aşa de puţin tulburat la auzul cuvintelor îngerului despre «Fecioara», 
dacă nu ar fi auzit deja cuvintele lui Isaia. Pentru un bărbat care meditase îndelung la 
cuvintele proorocului, minunea Maicii-Fecioare nu mai era ceva nou pentru el, ci era ceva 
cunoscut”, 

Iată că Sfântul loan vorbeşte despre minunea Fecioarei-Maice nu doar ca o noutate ci, 
pentru cei ce cunosc Sfintele Scripturi, ca despre un eveniment cunoscut şi aşteptat. Analiza 
sa este dusă mai departe prin sublinierea calității Maicii Domnului de Pururea-Fecioară. 


Prezenţa Dreptului Iosif, în analiza autorului, este şi ea o garanție că Sfânta Fecioară nu a avut 


'* Idem, Comentariu la Isaia, 7, 5, P.G., 56, 84; 

'25 Jdem, Cuvânt la Naşterea Mântuitorului... p. 31: „De faţă-i şi Iosif, aşa-numitul tată. E bărbat, se zice, şi Ea femeie se 
numeşte. Nume legiuite, dar goale de împreună vieţuire. Gândeşte-le până la cuvinte şi nu până la lucruri”; 

'% Idem, Omilii la Matei, 5, 2, P. G., 57, 56. 

legături trupeşti cu vreun bărbat. Pentru 
cei ce nu credeau în cuvintele Fecioarei din Sfintele Evanghelii (Luca 1, 34), zicând că ea a 
rămas Fecioară „până ce" a născut pe Mântuitorul iar apoi nu a mai fost fecioară, Sfântul loan 
le aduce înaintea ochilor prezenţa Dreptului Iosif lângă ea. Dreptul Iosif a fost un bărbat care 
a cunoscut Sfintele Scripturi, a meditat mult timp la ele şi putea cel mai bine să cunoască 
starea Sfintei Fecioare. Imaginea lui de bărbat credincios, smerit, înțelegător al cuvintelor lui 
Dumnezeu fac din el un apărător puternic al curăţiei Maicii Domnului şi, deci, al credinţei 
adevărate. 

Aşadar, Sfântul loan Gură de Aur afirmă explicit „pururea-fecioria" Maicii Domnului, 
în primul rând, pe baza Sfintelor Scripturi: ,, Cuvintele «până ce» (Matei 1, 25) nu trebuie să 
ne facă să înțelegem că el (Dreptul Iosif) a cunoscut-o după aceea. Mai curând acestea ne fac 
să înțelegem că Fecioara a rămas curată până la Naşterea lui lisus. În Scriptură se 
obişnuieşte să se folosească cuvintele «până ce» fără să se arate o limitare a timpului. 
Evanghelistul foloseşte şi el expresia aceasta pentru a arăta ceea ce a fost înainte de 
Naşterea lui lisus, fără a mai arăta, însă, ceea ce a fost după aceea". 

Este deosebit de interesant faptul că, deşi adevărul despre „pururea-fecioria”" Maicii 
Domnului nu este afirmat în mod explicit în Sfânta Scriptură, Sfântul loan Gură de Aur îl 
deduce tocmai pe baza acesteia! Adevărul este scos la iveală printr-o reflecţie atentă a 
autorului şi, mai ales, datorită cinstirii deosebite pe care o avea față de ea. EI nu ar fi putut 
scrie astfel de cuvinte la adresa Maicii Domnului dacă nu ar fi cinstit-o şi nu ar fi chemat-o în 
rugăciune. De exemplu, atunci când autorul răspunde la obiecțiile ereticilor privind aşa- 
numiții „fraţi" ai Domnului (Matei 12, 46-50; Marcu 3, 31-35; Luca 8, 19-21), Sfântul loan 
adaugă: „Dacă Iosif ar fi cunoscut-o pe Maria şi ar fi avut-o de soţie, atunci de ce Domnul, 
la Patima Sa pe Cruce, a încredinţat-o ucenicului Său ca şi când nu ar mai fi fost nimeni 
altcineva care să-i poarte de grijă? De ce, întrebi tu, Iosif şi ceilalți sunt numiţi «frații» 
Domnului lisus? Aceia sunt numiți «frații» lui lisus în acelaşi fel în care Iosif este numit 
«soțul» Mariei. Dumnezeu a vrut să acopere această mare taină cu multe văluri, aşa încât 


Naşterea cea dumnezeiască să rămână ascunsă o vreme"%. 


127 Ibidem, 5,3, P. G., 57, 58; 
12 Ibidem; 

lată că printr-un silogism ingenios, fără vreo conotație negativă, Sfântul loan Gură de 
Aur apără pururea-fecioria Maicii Domnului: Dreptul Iosif şi „fraţii" Domnului sunt 
persoanele care sprijină lucrarea lui Dumnezeu şi o judecată dreaptă. Fecioara Maria, Maica 
Domnului, este purtătoarea unei mari Taine a lui Dumnezeu, iar Dreptul Iosif, cel ce a ocrotit- 
0, este chezaşul curăţiei ei. Autorul găseşte şi o altă dovadă în sprijinirea acestui adevăr: 
încredințarea Maicii Domnului Sfântului loan Evanghelistul. La fel, „fraţii Domnului" nu sunt 
decât rude ale ei şi ale Fiului ei, fără să presupună vreo legătură trupească a Sfintei Fecioare 
cu Dreptul Iosif sau cu altcineva. 

Este concludent faptul că Sfântul loan Gură de Aur face trimitere la învăţătura Sfântului 
Irineu de Lyon despre „Taina cea ascunsă" sau Naşterea minunată a Fecioarei Maria, 
subliniind prin aceasta înălțimea ei duhovnicească, starea aleasă în care trăia, departe până şi 
de orice închipuire păcătoasă. In alte locuri Sfântul loan a făcut legătura dintre Fecioara Maria 
şi evenimente din Vechiul Testament!%. Nume precum: „pământul nelucrat", „noua Evă", 
„noul Eden" sunt doar câteva dintre numirile Maicii Domnului în lucrările acestui Sfânt 
Părinte. Punerea în antiteză a Maicii Domnului cu Eva sau trimiterea la „pământul raiului", 
nelucrat de mână omenească, arată, în gândirea Sfântului loan, însemnătatea ei în iconomia 
mântuirii lumii. Ea este o mărturie a vieţii noi dobândite: „E! o numeşte «Eden» sau «pământ 
gras» pentru că acest pământ al raiului a fost închipuire a celeilalte Fecioare. Căci primul 
pământ a adus pentru noi grădina raiului, fără sămânță, aşa cum Fecioara a născut pe 
Hristos fără sămânță bărbătească. Dacă vreun iudeu te întreabă cum poate o fecioară să 
nască, răspunde-i aşa: cum poate un pământ nelucrat să rodească minunate flori? Pentru că 
în limba evreiască «eden» înseamnă «pământ gras»"!. Şi: „O fecioară ne-a scos pe noi din 
rai, dar prin Fecioara am aflat iarăşi viaţa veşnică”. 

Concluzii. 

Sfântul loan Gură de Aur a scris, ca şi contemporanii lui, cu o dragoste şi o fervoare 
deosebită referitor la Maica Domnului. Chiar dacă nu-i aminteşte niciodată cu titlul de 


„Theotokos", ceea ce nu este deloc o deficiență, el a folosit expresii echivalente prin care a 


129 ȘI : 5 3 act ză : 
Idem, Cuvânt la Crucea Domnului..., p. 83: „Ascultă acum! Semnele înfrângerii noastre au fost: fecioara, 


lemnul si moartea. Fecioară a fost Eva nu cunoscuse încă bărbat - lemn a fost pomul şi moarte a fost 
pedeapsa dată lui Adam. Şi iată iarăşi Fecioară, lemn şi moarte, aceste semne ale înfrângerii, au ajuns semne 
ale biruinței. în locul Evei, Maria, în locul pomului cunoştinței binelui şi răului, lemnul Crucii; în locul morţii 
lui Adam, moartea lui Hristos". 

150 Idem, Despre schimbarea numelor, 2, 3, P.G., 51, 129; 

'35! Idem, Comentarii la psalmi, 44, 7, P.G., 55, 193. 

scos în evidență maternitatea ei divină. 





De fapt, ceea ce l-a preocupat foarte mult a fost tema fecioriei care i-a dat totodată 
posibilitatea referirii la viaţa morală a creştinilor pe care-i ocârmuia sufleteşte. De aceea 
învățăturile lui despre feciorie, despre soţii creştini care trăiesc împreună cu copiii lor în 
curăție şi credință, au devenit în literatura patristică nu doar învățături clasice, la care mulți 
Sfinți Părinţi vor face apel, ci adevărate repere mereu atât de actuale. 

În mod aparent chipul Maicii Domnului în Teologia Sfântului loan Gură de Aur este 
realizat dintr-o perspectivă umană, obişnuită, dar este o mărturie foarte clară despre ea şi rolul 
pe care l-a avut la Întrupare. Motivul acestei abordări este câştigarea atenţiei cititorilor şi 
scoaterea în evidență a credinţei adevărate, chiar cu riscul ca unele cuvinte ale sale să pară 
contradictorii'*?. Se poate spune că autorul pe care l-am tratat aici este unul idealist care are 
însă un simţ practic deosebit, iar datorită amplei sale experienţe pastorale ştia foarte bine cum 
să-şi tempereze cuvântul rostit ca şi cel scris. 

EI nu a stăruit asupra specificităţii caracterului feminin, dar a văzut în Sfânta Fecioară 
Maria smerenie, puritate şi spirit de jertfa pe care le-a propus Tradiţiei creştine drept pildă 
înălțătoare de zidire duhovnicească. Privite din perspectiva sa, „problemele" fecioriei, a 
femeii căsătorite sau nu, relațiile de familie sunt nu doar elucidate, ci înnobilate. Cinstirea pe 
care o acordă marele ierarh femeii şi, în mod special, Prea Sfintei Fecioare Maria este 
deosebită. Viziunea sa despre Maica Sfântă cuprinde o serie întreagă de idei care se 
convertesc într-o adevărată binecuvântare pentru toţi cei ce se împărtăşesc de ele. De aceea 
Sfântul loan Gură de Aur este şi va rămâne un Părinte iubit, un mentor spiritual şi un teolog 


mărturisitor prin viaţa sa. 


aa A sc vedea: Sfântul loan Gură de Aur, Omilii la Matei, 4, 3, P.G., 57,45; 

1.2.2. Legătura Maicii Domnului cu 
Sfânta Euharistie 


Vom aminti cuvintele rostite de Sfânta Fecioară către Arhanghelul Gavriil: „Iară roaba 
Domnului!” (Lc. 1, 38) prin care neprihănita Fecioară, plină de smerenie, se oferă să slujească 
Aceluia care, Dumnezeu fiind, El mai întâi s-a smerit pe Sine, chip de rob luând (Fii. 2, 6-7). 

S-au întâlnit şi s-au reunit, aici, pe veci, cele două slujiri: a Lui Dumnezeu cu a omului 
într-o nouă şi unică slujire mântuitoare. Sfânta Fecioară devine „Biserică sfințită şi rai 
cuvântător”. 

Şi dacă trupul Lui Hristos se urzeşte din trupul Fecioarei, sângele Său din sângele Ei, 
atunci trupul şi sângele Lui Hristos devin una cu viaţa Ei, căci acel „Fie” al Sfintei Fecioare 
nu este altceva decât: „Mă unesc cu Hristos” al botezului nostru. Şi astfel Prea Sfânta 
Fecioară se învredniceşte de cea dintâi Euharistie din însuşi momentul zămislirii. 

Din rugăciunea de mulțumire după Sfânta Împărtășanie, putem înţelege clar legătura 
aceasta a Maicii Lui Dumnezeu cu Sfânta Euharistie: „Ci fu, care ai născut Lumina cea 
adevărată, luminează-mi ochii cei înțelegători ai inimii. Ceea ce ai născut izvorul nemuririi, 
înviază-mă pe mine cel omorât de păcat. Maica Milostivului Dumnezeu, ceea ce eşti iubitoare 
de milostivire, miluieşte-mă şi dă-mi mie umilinţă şi plecăciune întru inima mea şi smerenie 
întru gândurile mele şi ridicare din robiile cugetelor mele”. 

Una dintre modalitățile prin care Sfânta Biserică a înţeles a pune în evidență 
supravenerarea Maicii Domnului şi a da mărturie de apropierea în care se găseşte Preasfânta 
Născătoare de Dumnezeu comparativ cu ceilalți sfinți față de Fiul Său ne-o oferă rânduiala 
Proscomidiei. 

Prescura din care este scos Sfântul Agneţ este un simbol al Preasfintei Fecioare, din care 
s-a întrupat Mântuitorul. Cea dintâi dintre miride scoase după Sfântul Agneţ este adus „întru 
cinstirea şi pomenirea Preabinecuvântatei Slăvitei Stăpânei noastre de Dumnezeu Născătoare 
şi pururea Fecioarei Maria". 

Ei îi este rezervat pe Sfântul Disc un loc aparte în dreapta Sfântului Agneţ şi singură 
pentru Ea este o rugăciune aparte: „De faţă a stătut Împărăteasa, de-a dreapta Ta, în haine 
aurite, îmbrăcată şi prea înfrumuseţată” (Ps. 44, 11). Prin aşezarea miridei Prea sfintei 
Născătoare de Dumnezeu de-a dreapta Sfântului Agneţ se simbolizează apropierea ei de 


Mântuitorul şi slava de care Prea Sfânta Fecioară este făcută părtaşă. Precum Fiul şade de-a 

dreapta Tatălui pentru că slava Tatălui 





este şi slava Sa, tot aşa şi Fecioara Maică stă de-a dreapta Fiului pentru că slava Ei este 
strălucire din slava Fiului. 

Starea Prea Sfintei Născătoarei de Dumnezeu de-a dreapta Fiului este starea de mijlocire 
şi solire la Fiul în directă legătură cu Jertfa Acestuia. După consumarea ultimei părți a 
anaforei are loc comemorarea Maicii Domnului care începe cu rostirea de către preot a 
cuvintelor: „Mai ales pentru Preasfânta, Curata, Preabinecuvântata, mărita, Stăpâna 
noastră, de Dumnezeu Născătoarea şi pururea Fecioara Maria” la care credincioşii se 
asociază preotului liturghisitor cântând unele din imnele mariale cunoscute sub numele de 
Axion. 

Părintele Alexis Kniazev în cartea sa „Maica Domnului în Biserica Ortodoxă”, 
menționează, referindu-se la prezența tainică a Sfintei Fecioare în Euharistie, că cea mai 
veche anafora cunoscută astăzi, cea a Sfântului Ipolit al Romei (sec. II-III) conţine o menţiune 
referitoare la Maica Domnului. Redăm în continuare textul anaforalei, aşa cum apare în cartea 
Părintelui Alexis Kniazev: ,„Ție Îţi aducem mulțumire, o, Doamne, prin Fiul Tău mult iubit... 


E 


pe care L-ai trimis din cer în pântecele Fecioarei şi care acolo sălăşluind, S-a arătat ca Fiul 
Tău, născut din Duh şi din Fecioară ""**. 

În anaforaua Sfântului Vasile cel Mare apare neîntinata Fecioară şi sunt reluate cuvintele 
din Galateni 4, 4 ceea ce ne face să credem, conchide Părintele Alexis Kniazev, „că 
Euharistia ca actualizare a întrupării trebuie considerată prezenţa adevăratei Născătoare de 
Dumnezeu chiar în această taină. Rezultă că Maica Domnului îşi are locul ei în Euharistie, 
loc care îi revine datorită maternității ei. Dar prezența ei este plină de taină căci se 
împlineşte prin taină. Acest Duh Sfânt care a făcut ca Fiul Lui Dumnezeu să devină om în 
pântecele Mariei preface în timpul acestei taine sfintele daruri în Trupul şi Sângele Aceluiaşi 
Fiu al Lui Dumnezeu „născut din femeie” (Gal. 4, 4)'*. 

Concluzionând se poate afirma că această prezenţă tainică a Maicii Lui Hristos în 


anaforaua euharistică evidenţiază un alt aspect al tainei şi anume cel al identității ontologice 


între Maica Domnului, Euharistie şi Biserică!*. 


15 Alexis Kniazev, Maica Domnului în Biserica Ortodoxă, trad. din limba franceză de Lucreția Maria Vasilescu, Ed. 
Humanitas, Bucureşti, 1998, p. 201-202; 

154 Ibidem, p. 203; 

'55 Ibidem. 

11.3. MAICA DOMNULUI - PARADIGMĂ A SMERENIEI 


Sfintele Evanghelii nu relatează pe larg faptele din viaţa Sfintei Fecioare dar nu din 
lipsă de interes sau de respect, ci din cauză că ele descriu viaţa şi activitatea Mântuitorului 
începând cu naşterea, apoi o parte a copilăriei Sale şi apoi de la ieşirea la propovăduire până 
la Înălţare. Sfintele Evanghelii lasă învăluită în taină viaţa ei, întrucât trăsătura dominantă a 
vieții sale a fost de a rămâne ascunsă în lumina Fiului ei şi de a depinde în toate faptele sale 
de Fiul ei. 

Prin cuvintele sale: „/ată roaba Domnului Fie mie după cuvântul tău!" (Lc. 1, 38), 
rostite către Arhanghelul Gavriil care-i binevesteşte, Fecioara face dovada înţelegerii depline 
a misiunii sale şi a acceptării cu smerenie a uriaşei şi copleşitoarei sale misiuni de a deveni 
Maica Celui care este: „Cel dintâi şi Cel din urmă" (Ap. 1, 17), „Cel ce este, Cel ce era şi 
Cel ce vine, Atotţiitorul, Alfa şi Omega" (Ap. 1, 8). 

Cuvintele: „/ată roaba Domnului!”, relevă puterea slujitoare a smereniei. Fecioara este 
gata să slujească Aceluia care la rândul său: „N-a venit să 1 se slujească, ci ca El să 
slujească” (Mt. 20, 28). Astfel s-au întâlnit şi s-au unit pe veci cele două slujiri: a Lui 
Dumnezeu cu a omului într-o unică şi nouă slujire mântuitoare. 

Totodată smerenia Aceluia care, Dumnezeu fiind, „S-a deşertat pe Sine, chip de rob 
luând" şi „S-a smerit pe Sine ascultător făcându-se” (Fii. 2, 7-8), a întâlnit smerenia omului 
iubitor şi dăruitor, smerenia Sfintei Fecioare Maria, care, urmând îndeaproape exemplul Fiului 
Său devine paradigmă a smereniei pentru neamul omenesc. 

Câteva episoade din viața Maicii Domnului sunt relevante în acest sens: 

1. În Evanghelia după Matei se spune: „Maria, mama Lui, fiind logodită cu Iosif, fără 
să fi fost ei împreună, s-a aflat având în pântece de la Duhul Sfânt. Iosif, logodnicul ei, drept 
fiind şi nevrând s-o vădească, a voit s-o lase în ascuns" (Mt. 1, 18-19). Când Iosif şi-a dat 
seama că logodnica sa este însărcinată s-a întristat şi s-a umplut de mâhnire pentru că fiind 
drept, el vede prin această stare legea răsturnată în casa sa. lar legea mozaică prevedea, fără 
drept de apel, omorârea prin lapidare a celei prinse în adulter. Cu acest risc, de a fi vădită şi de 
a suporta o astfel de moarte ruşinoasă, Sfânta Fecioară răspunde cu smerenie Arhanghelului 


Gavriil: „lată roaba Domnului. Fie mie după cuvântul tău!" Credinţa Maicii Domnului era 

secondată de o profundă smerenie şi supunere. Ea primeşte ceea ce-i cere Tatăl ceresc cu o 
încredere totală, dar şi cu o smerenie care o face să se supună neclintit voii Lui Dumnezeu. 

2. Sfânta Evanghelie după Luca ne relatează faptul că Preacurata Fecioară în acele zile 
de zbucium sufletesc pentru ea, de după Bunavestire, se hotărăşte să plece pentru o perioadă 
de timp într-o cetate a lui Iuda, la ruda sa Elisabeta (Lc. 1, 39-59), care, primind salutarea 
Mariei, s-a umplut de Duhul Sfânt şi îi aduce cinstire tinerei Fecioare numind-o: „Maica 
Domnului meu" (Lc. 1, 43). Iar Preasfânta Fecioară Maria răspunde plină de o bucurie care-i 
inundă inima: „Măreşte sufletul meu pe Domnul... că a căutat spre smerenia roabei Sale" (Lc. 
1, 46-48). Ea îşi mărturiseşte, prin aceasta, smerenia, virtute pentru care i s-a conferit 
demnitatea de a fi Mamă a Fiului Lui Dumnezeu. 

3. La nunta din Cana Gali leii, relatată în Evanghelia după loan, aflăm că alături de 
lisus şi ucenicii Săi era prezentă şi Maica Sa. Dar sfârşindu-se vinul a zis Mama Lui lisus 
către EI: „Nu mai au vin” (Lc. 2, 1-3). Acestei compătimiri profund umane şi dorinţei ei de a 
sări în ajutorul acelora care au organizat nunta, lisus îi răspunde că, mai târziu, femeii 
cananeence, cu o delicată punere la încercare: „Ce ne priveşte pe Mine şi pe tine, femeie, încă 
n-a venit ceasul Meu” (Lc. 2, 4). 1 se adresează solemn cu acest titlu de cinste „femeie, 
echivalent celui de „bărbat", prin aceasta subliniind demnitatea Maicii Sale, care fusese 
evocată inspirat şi de ruda sa Elisabeta când o proclamă: „Binecuvântată eşti tu între femei” 
(Lc. 1, 42). Şi Maica Domnului, martoră a iconomiei tainei Lui Hristos, chiar înainte de a 
vedea şi alte semne ale mesianităţii Domnului, aici, la această nuntă din Cana Galileii, prin 
ruga ei, s-a făcut „început al minunilor” (In. 2, 11) şi ştiind că această cerere a iubirii va fi 
ascultată, rosteşte către cei care slujeau: „Faceţi orice vă va spune" (In. 2, 4). Iar lisus, deşi 
încă nu venise ceasul Său, nu trece cu vederea rugăciunea scurtă dar densă în intensitate şi 
plină de smerenie a Maicii Sale, săvârşind în Cana Galileii „acest început al minunilor Sale... 
Şi s-a arătat slava Sa, şi ucenicii Săi au crezut în EI" (In. 2,11). 

4. “Tot despre smerenia deosebită a Maicii Domnului putem vorbi atunci când ne 
amintim de episodul din Evanghelia după Luca, în care se relatează faptul că Maica 
Preacurată fiind însărcinată, a trebuit să meargă cu Iosif, să se înscrie în cetatea lui David, 
„dar pe când erau acolo s-au împlinit zilele ca să nască" (Le. 2, 6). Însă, cum nimeni nu a vrut 


să-l găzduiască, a trebuit să-L nască pe Pruncul lisus într-o umilă iesle a dobitoacelor. 

5. Maica Domnului a trebuit să facă față „probei de foc" a vieţii sale, căci trebuia să se 
împlinească cele profețite de Dreptul Simeon: „Și prin sufletul tău va trece sabia” (Lc. 2, 35). 
Acolo, pe Golgota, într-adevăr sabia sfâşietoare a durerii a străpuns adâncul sufletului 
Preacuratei şi neprihănitei Maici a Domnului nostru lisus Hristos, văzându-şi Fiul cel iubit 
pironit pe cruce între doi tâlhari. Sfânta ei tăcere din acele clipe, relatate de Sfântul Apostol şi 
Evanghelist loan (19, 25-27), am putea zice că reprezintă o întreagă teologie a durerii, a unei 
dureri asumate prin jertfă, prin jertfa de sine aidoma jertfei de pe Cruce a Mântuitorului. 
Sufletul ei se răstigneşte, efectiv, odată cu Fiul ei, Cel ce „se răstigneşte pentru noi şi pentru a 
noastră mântuire”, făcând dovada unei profunde şi ireproşabile dăruiri. Ca o slugă 
credincioasă, „lată, roaba Domnului!", Preabinecuvântată Maică, cu adâncă smerenie se 
pleacă voii Tatălui Ceresc, arătându-ne nouă prin aceasta care este calea de urmat atunci când 
ne vom confrunta, în această vremelnică viaţă cu grelele încercări din lumea aceasta şi ne vom 
afla în „cuptorul ispitelor şi al nevoilor"'*. Atunci, aidoma ei, la rândul nostru, cu smerenie 
trebuie să ne supunem şi noi voii Tatălui ceresc Cel care prin pronia şi iconomia Sa divină 
„toate le chiverniseşte"”, căci „voieşte ca toţi oamenii să se mântuiască şi la cunoştinţa 
adevărului să vină" (1 Tim. 2, 4). 

Şi exemplele pot continua, căci întreaga viață a Maicii Domnului nostru, atât cât ne este 
relatat de Sfintele Evanghelii, transpare smerenia desăvârşită cu care Sfânta Maică îşi 
primeşte dumnezeiasca misiune, înțelegând adâncul şi înălțimea acestei binecuvântări, făcând, 
totodată, dovada înţelegerii de a duce la bun sfârşit cu orice risc şi cu orice sacrificiu rolul 
copleşitor care i se încredințase în acest măreț plan dumnezeiesc de mântuire a neamului 


OMencesc. 


156 Acatistul Maicii Domnului, Condacul 5, op.cit., p. 327. 

IT4. ÎNFIEREA NOASTRĂ: „IATĂ, MAMA TA!" 


„Deci, lisus, văzând pe mama şi pe ucenicul pe care îl iubea stând alături, a zis mamei 
Sale: Femeie, iată fiul tău! Apoi a zis ucenicului: lată Mama ta! Și din ceasul acela ucenicul 
a luat-o la sine" (In. 19, 26-27). 

Făcând referiri la acest text, Sfântul loan Gură de Aur, zice: „Sexul cel mai slab se 
arată atunci mai tare; astfel atunci totul era răsturnat”. Şi aceasta pentru că trebuia să se 
împlinească ceea ce lisus spusese ucenicilor Săi: „Scris este: Bate-voi păstorul şi se vor risipi 
oile turmei” (Mt. 26, 31). Toţi ucenicii Săi, în afără de loan, „ucenicul iubit", îl părăsiseră pe 
Hristos. Nici chiar Petru care se lăudase că nu-L va părăsi niciodată nu şi-a putut ține această 
făgăduinţă, ci ascuns pe undeva îşi plângea amarul faptei sale. 

Sfântul Maxim Mărturisitorul, parcă trăind acele clipe cutremurătoare, ale răstignirii 
Mântuitorului, zice: „În timp ce neprihănita şi nefericita Maică se tănguia, Domnul Cel 
milostiv şi bogat în milă o privea cu blândeţe, şi văzând lângă EI şi pe ucenicul cel iubit şi 
plin de iubire faţă de Domnul şi învățătorul său, El, înțelepciunea însăşi, Şi-a deschis gura şi 
EI, milostivirea, a spus câteva cuvinte cum îi îngăduia clipa aceea: „Femeie, iată fiul tău! 
Apoi a zis ucenicului: lată, Mama ta!" 

Cuvintele Mântuitorului lisus ne arată, pe de o parte, grija faţă de Maica Sa, pe care a 
voit să n-o lase fără sprijin, atât cât mai avea de petrecut în această lume, iar pe de altă parte şi 
grija faţă de ucenicul cel iubit, şi prin el faţă de toți care L-au urmat şi-L urmează, de 
pretutindeni şi din totdeauna. 

Acest text la care ne referim (In. 19, 26-27), care redă ceea ce am putea numi 
„ Testamentul Lui lisus", a fost interpretat de teologi, ca un mesaj către lume, dar în acelaşi 
timp şi ca un dar divin făcut nouă de Mântuitorul lisus, şi de asemenea, ca o răspundere 
conferită Maicii Domnului. 

Astfel, toți care cred în el şi Îl urmează îndeaproape devin fii ai Maicii Domnului, 
pentru toți aceştia ea devine mamă, o Mamă duhovnicească, împlinindu-se astfel făgăduinţa 
Lui lisus, făcută ucenicilor Săi în cuvântarea de despărțire: „Nu vă voi lăsa orfani” (In. 14, 


18). 


137 SC. Ioan Gură de Aur, Comentariu la Evanghelia lui loan, Ed. Pelerinul român, Oradea, 1998, p. 450; 
15 Sf. Maxim Mărturisitorul, op.cit., p. 78. 

Prea Fericitul Părinte Daniel, a mers chiar mai departe, referindu-se la textul analizat, 
făcând următoarea precizare: „Vedem că lisus n-a zis Mamei Sale: iată ucenicul Meu, ci iată 
fiul tău! Nici ucenicului loan nu i-a spus: iată Mama Mea, ci iată Mama ta! Cu alte cuvinte, 
ucenicul iubit al Domnului devine fiu duhovnicesc al Maicii Domnului, iar Maica Domnului 
devine Maică duhovnicească a ucenicului iubit. 

Acolo, în taina Crucii ca iubire mai tare ca moartea, iubire care conţine în ea puterea 
învierii, se arată şi taina legăturii dintre Hristos, Maica Domnului şi Biserică. Acolo se arată 
taina mutaţiei sau a trecerii de la maternitatea şi filiația după trup la maternitatea şi filiația 
spirituală. Prin cuvintele rostite de Hristos pe Cruce, Maica Domnului devine Maica 
ucenicilor credincioşi ai Lui Hristos, iar cei care-L iubesc pe Hristos devin fii ai Maicii 
Domnului. Dar fiii Maicii Domnului sunt într-un mod deosebit, ca fraţi întru Hristos, şi fii 
duhovniceşti ai Părintelui ceresc. Această înfiere duhovnicească se dăruieşte oamenilor 
credincioşi prin harul Sfântului Botez (Rm. 6, 3-4 şi 8, 15-16), care se săvârşeşte în Biserică. 

În acest sens, Evanghelia după Ioan spune: „Și celor care L-au primit, care cred în 
numele Lui, le-a dat puterea să se facă fii ai Lui Dumnezeu, care nu din sânge, nici din poftă 
trupească, nici din poftă bărbătească, ci de la Dumnezeu s-au născut” (In. 1, 12-13). 

Iar întrucât Biserica este a celor întâi născuţi prin harul Duhului Sfânt (Ev. 12, 13), s-a 
spus că „cine nu are Biserica drept Mamă nu poate avea pe Dumnezeu ca Tată" (Sf. Ciprian 


al Cartaginei)". 


'5 TPS Daniel, Mitropolitul Moldovei şi Bucovinei, Naşterea Lui Hristos Binecuvântarea Mamei - Pastorala de 
Crăciun, Ed. Trinitas, laşi. 2002, p. 3-4. 

II.5. CINCIZECIME PERMANENTĂ 


După Tradiţie, toată viaţa pe care Sfânta Fecioară a petrecut-o la templu, umbrită de 
Duhul Sfânt, a fost îndrumată spre dumnezeiescul act al întrupării Mântuitorului când Sfânta 
Treime avea să fie de faţă: „Duhul Sfânt se a pogori peste tine şi puterea Celui prea înalt te 
va umbri; pentru aceea şi Sfântul care se va naşte din tine Fiul Lui Dumnezeu se va chema” 
(Le. 1,35). 

Hristos nu putea să se întrupeze forțând natura omenească în mod mecanic. Trebuia ca 
această natură să se supună de la sine prin gura fiinţei omeneşti a celei Preacurate: „„/ată 
roaba Domnului. Fie mie după cuvântul tău!" (Lc. 1, 38). 

A fost Cincizecimea Fecioarei prin Bunavestire. Duhul Sfânt a sfințit-o cu desăvârşire şi 
a rămas asupra ei. 

Într-o Omilie referitoare la Maica Domnului, Sfântul Grigorie Palama încheie cu 
următoarea alocuțiune adresându-se Sfintei şi Preacuratei Maici: „Prin tine se iluminează 
duhul cu venirea Duhului dumnezeiesc căci te-ai făcut vistiernicul şi cuprinzătoarea 
darurilor nu ca să le ţii la tine, ci ca pe toate să le umpli de har. Trimite aşadar har 
îmbelşugat întregului tău popor, aceste moşteniri ale tale, din mila ta şi din harurile tale 
împărțind şi sufletelor şi trupurilor harul îmbelşugat şi spre toate îndestulător. Şi dacă nu 
încape în noi, fă-ne mai încăpători şi aşa măsoară ca mântuiți şi împuterniciți de harul tău să 
slăvim pe Cuvântul dinainte de veci care pentru noi s-a întrupat din tine, împreună cu Tatăl 
Cel fără de început şi cu Duhul de viaţă dătător””. 

În concepţia Sfântului Grigorie Palama, Maica Domnului este „locul tuturor harurilor 
şi plenitudinea a tot binele şi a toată bunătatea şi tabloul şi icoana însufleţită a tot binele şi a 
toată bunătatea ca una ce s-a învrednicit singură de toate darurile Duhului”. 

Părintele Stăniloae este de părere că: „Maica Domnului este cea mai apropiată de 
centrul de unde porneşte oceanul de lumină şi putere dumnezeiască, ce ajunge până în noi ca 
har sau mai bine zis e mai unită cu el decât oricine. Şi în acest sens fiind imediat lângă 
Hristos, centrul oceanului de lumină, e atinsă în mod neînțeles de toate fluviile ce se revarsă 


din El peste credincioşi aşa cum căldura iradiază din foc în toate, încălzeşte întreg pe cel ce 


14 Pr. Prof. Dr. Dumitru Stăniloae, Maica Domnului ca mijlocitoare, în Ortodoxia, 1952, nr. L, p. 88; 
'4! Ibidem, p. 86. 

este imediat lângă foc, aşa cum lumina 





ce vine dintr-o sursă de lumină luminează întreagă pe cel ce e imediat lângă acea sursă”!”. 


Tot dânsul atrage, însă, atenţia asupra următorului aspect demn de reținut şi anume că 
nici un Părinte sau scriitor bisericesc n-a spus că harul Sfintelor Taine se dă prin Maica 
Domnului. Pe de altă parte s-ar putea spune că Sfinții Părinți au declarat că prin Maica 
Domnului vin toate harurile, dar Biserica a înţeles acest lucru nu în mod logic ci mai ales 
antinomic. În cazul Sfintelor Taine se afirmă exclusiv eficienţa Lui Hristos pentru a sublinia 
că mântuirea credinciosului îşi are cauza în Hristos şi că El însuşi îl mântuieşte'”. 

Demnă de menţionat este şi această reflecţie teologică a Părintelui Stăniloae, care 
accentuează realitatea faptului că Hristos, cu toată plenitudinea de har împărțit credincioşilor, 
nu e în afără de Maica Sa, de inima Bisericii, cum nu e în afără de Biserică. 

În acest sens se poate spune pe de o parte, cu Sfinţii scriitori ai Bisericii, că prin Maica 
Domnului ni se dau nu numai darurile, ci şi harurile, întrucât Hristos lucrează asupra noastră 
din ea şi pentru că intenția Lui se uneşte cu a Ei; pe de altă parte că prin Ea nu ni se dă 
propriu-zis harul mântuitor, ci numai daruri, deoarece nu intenția ei cu privire la noi ne 
mântuieşte de fapt, ci intenţia Lui Hristos Cel nedespărţit de ea'. 

Strict vorbind, harul nu ni se împărtăşeşte de către Maica Domnului, căci atunci am 
nega puterea dumnezeiască a Mântuitorului şi a Sfintelor Taine, Sfânta Fecioară devenind un 
al patrulea ipostas. Harul dăruit nouă de la Mântuitorul ni se comunică însă prin Sfânta 
Fecioară; în sensul acesta ea este dăruitoare, ca imediat văzătoare a harului, ca cea dintâi care 
a primit plenitudinea harului dumnezeiesc. Ea ni-l împărţeşte nouă nu ca pe ceva ce-i aparţine 
ontologic, ci ca pe o mireasmă cu care s-a înmiresmat pentru eternitate şi pe care o revarsă 
asupra noastră. 

Sfântul Grigorie Palama, teolog de culme, este cel care s-a ocupat îndeaproape cu 
această problemă. Doctrina sa este sintetizată astfel de teologii ruşi V. Losky şi P. Florensky, 
conform căreia Maica Domnului se află la hotarul ce desparte creatura de Creator. Ea este 
înălțime neajunsă de gândurile omeneşti şi încetează de a fi „una din mulți în Biserică. Ea 


este centrul vieţii create, punctul de întâlnire al pământului cu cerul'"!*. 


142 Pr. D. Stăniloae, art. cit., p. 116; 
'4% Ibidem, p. 117; 

144 Ibidem, p. 118; 

'45 Ibidem, p. 88. 

1.5.1. Mijlocitoare şi Izvor al 


tămăduirii 


Din episodul nunții din Cana Galileii am putut observa că Maica Domnului este cea 
dintâi care a îndrăznit chiar să schimbe planurile Mântuitorului. Deşi nu venise încă ceasul 
Său, Hristos ascultă rugăciunea Maicii Sale şi-i împlineşte cererea. Această istorisire 
evanghelică a fost îndemn pentru creştinii de totdeauna de a adresa rugăciunile lor Maicii 
Preacurate, ca ea, la rândul său să le supună Mântuitorului spre ascultare. 

Ca şi la nunta din Cana, Maica Cuvântului, cu încredințarea ei fermă, ne învaţă să 
împlinim întreg cuvântul dumnezeiesc al Fiului: „Faceți orice vă va spune” (In. 2, 5). Predica 
sa este EI, călăuzire, îndrumare spre El. Nici nu este propovăduire mai completă deşi atât de 
simplă, ca aceasta a Maicii Domnului. lar lisus, deşi nu-i sosise ceasul, ascultă, primeşte 
rugăciunea smerită a Maicii pentru lumea ce stă înainte, pentru Biserică. 

Propovăduirea Sfintei Fecioare Maria, „faceți orice vă va spune!", ne-o înfăţişează ca 
pe o Mamă rugătoare, mijlocitoare şi povăţuitoare a Bisericii, atribute pe care Maica 
Domnului le păstrează şi chiar, am putea spune, le amplifică după Adormirea şi mutarea ei cu 
trupul la cer. Ea nu a părăsit Biserica văzută, continuând să mijlocească pentru cei credincioşi 
Fiului ei, lucru reieşit şi din Troparul sărbătorii Adormirii: 

„Întru naştere fecioria ai păzit, întru Adormire lumea nu ai părăsit, de Dumnezeu 
Născătoare. Mutatu-te-ai la viaţă, fiind Maica vieții, şi cu rugăciunile tale, izbăveşti din 
moarte sufletele noastre”. 

Nici moartea, nici mormântul nu au putut să-i răpească Maicii Domnului puterea de a se 
ruga pentru lumea de aici. Din punctul de vedere al Bisericii, ea este Mijlocitoarea prin 
excelență, cea care chiar şi după moarte, nu încetează să se roage fiind „rugătoare neîncetată 
către Făcătorul”. 

Maica Domnului are un loc aparte în lumea de dincolo înainte de a doua venire a 
Mântuitorului. În Biserică şi pentru Biserică, Maica Lui Hristos nu este numai cea care 
vesteşte viitorul, fiind considerată ca purtând în persoana sa profeția cetăţii cereşti, Mireasa 
Mielului (Ap. 19, 7-9; 21, 9) şi locaşul celor aleşi, care vor fi numiţi feciorelnici (Ap. 14, 4). 
Ea participă la acest viitor pentru că acest viitor este prezent în Biserică. Ea nu este singură; 


alături de ea se află toti Sfinții. 

Pentru Biserica Ortodoxă mijlocirea Sfintei Fecioare şi a Sfinţilor nu se adaugă 
mijlocirii Lui Hristos, EI fiind Unicul Apărător, Răscumpărător, Mijlocitor, ci se încadrează în 
interiorul acesteia'“. Mijlocirea ei o putem compara cu cea a celor patru bărbaţi din 
Capernaum care aduc un paralitic la picioarele Lui Hristos şi obţin, pentru această mijlocire a 
lor şi a credinței lor, atât iertarea păcatelor paraliticului cât şi vindecarea lui (Mc. 2, 5). 

Deosebirea între mijlocirea celor patru în faţa Lui Hristos şi cea a Maicii Domnului şi a 
Sfinţilor, constă în faptul că această mijlocire are loc dincolo de moarte iar acest lucru a 
devenit posibil datorită victoriei Lui Hristos asupra morții. 

Ca rugătoare, Maica Domnului se arată a fi om, ca mijlocitoare ea se arată mai presus de 
omenire prin participarea la slava Lui Dumnezeu. După cum spune Sfântul Grigorie Palama, 
Maica Domnului este la granița dintre creație şi Creator, fapt care şi îndreptăţeşte 
supravenerarea ei”. 

Ca mijlocitoare pentru întreg neamul omenesc, Maica Domnului este colaboratoare la 
mântuirea noastră. Ea este puntea de legătură între cer şi pământ, fără a ne separa pe noi de 
Hristos, fără a se interpune între noi şi El. Când spunem că Sfânta Fecioară este colaboratoare, 
înțelegem că ea ne ajută pe noi în actul mântuirii. Ea duce rugăciunile noastre la Fiul Său şi se 
roagă împreună cu noi. 

Maica Domnului şi-a arătat prezenţa ei vie şi apropierea față de credincioşi şi de 
Biserică, de-a lungul vremii, prin multele minuni săvârşite. Că este aşa ne-o dovedesc 
numeroasele şi diversele rugăciuni, imnuri, invocări, acatiste şi paraclise în care i ne adresăm 
invocând-o sub diferite apelative: „comoară de tămăduiri neimpuţinată şi necheltuită”, 
„vindecare prin credință a celor bolnavi”, „minune de îngeri mult lăudată”, „Maica 
Făcătorului tuturor”, „scăparea noastră din amărâtul păcat al lui Adam, cel întâi zidit”, 
„întărirea cea tare a credinţei”, „„tămâia cea plăcută a rugăciunii”, „mijlocitoarea tuturor 
către Dumnezeu”, „împăcarea tuturor cu Dumnezeu”, „scară cerească pe care S-a pogorăt la 
noi Domnul”, „bucuria tuturor celor necăjiţi”, „apărătoare şi întărire a celor ce slăbesc în 
credință”, „„nădejdea şi apărarea noastră în ziua judecății şi îmblânzirea Dreptului 


Judecător", „,apărătoarea neamului creştinesc de la Dumnezeu dăruită nouă", etc. 


145 Alexis Kniazev, op. cit., p. 144. 
iii IPS Antonie Plămădeală, Maica Domnului în teologie şi viața ortodoxă, în „îndrumări pastorale", nr. 9-10, 1978, 
p.119 

Toate aceste apelative demonstrează darurile generoase şi intervențiile miraculoase ale 
„celei pline de har" (Lc. 1, 28), purtând pecetea dragostei materne, asupra tuturor fiilor ei 
duhovniceşti (In. 19, 26-27). O invocăm stăruitor în rugăciunile noastre cu convingerea fermă 
că prin pocăință şi rugăciuni fierbinți şi stăruitoare adresate Preacuratei Maici, vom primi 
„dăruirea către cererea cea de folos", întrucât ea, Stăpâna noastră, „ca o Maică a Unuia din 
Sfânta Treime" a „trimis darul facerii de minuni asupra sfintei sale icoane, fiindcă aceasta nu 
numai o dată într-un şi nu numai cei ce intră mai întâi dobândesc sănătate (asemenea 
scăldătoarei Siloamului din Vechiul Testament), ci de-a pururea vindecă toată rana 
sufletească şi trupească a celor ce cu bună credință şi cu dragoste vin către ea” (Acatistul 
Maicii Domnului, Bucuria tuturor celor necăjiţi, Icosul VII). 

Tot către Maica cea milostivă ne îndreptăm nădejdea când părăsim viaţa aceasta 
trecătoare, căci ea este „nădejdea şi apărătoarea noastră în Ziua Judecăţii”, „, îmblânzirea 
Dreptului Judecător", „ceea ce ne izbăveşte din ghena ce veşnică”, „nădejdea de mântuire a 
tuturor", „cheia împărăției Lui Hristos", „uşa Raiului”. 

Această deosebită mijlocire a Maicii Domnului la înfricoşătorul judeţ al Lui Hristos, ce 
va să vină, a fost minunat surprinsă de iconografia ortodoxă în icoana intitulată „Deisis", unde 
Maica cea milostivă apare stând în dreapta Dreptului Judecător (iar în stânga Sfântul loan 


Botezătorul), în postura de „nădejde şi apărătoare a noastră în ziua Judecăţii”, „, îmblânzire a 


dreptului Judecător" şi „nădejde de izbăvire din gheena cea veşnică”. 











IEROMONAH — JUSTINIAN CIUBOTARU 





CAPITOLUL III. MAICA DOMNULUI - ARHETIP AL FEMEII CREŞTINE 


IIL.1. FEMEIA ÎN VECHIUL TESTAMENT 


Trăind într-o societate eminamente patriarhală, rolul femeii israelite, era limitat la sfera 
casei şi a familiei, excepţie făcând doar câteva femei, care s-au impus în viața publică 
(Debora, Atalia, ludita, Estera). Cu toate că femeia era subordonată bărbatului aşa cum reiese 
din Decalog, în care poruncile sunt adresate bărbatului, în cadrul familiei, care constituia 
nucleul de bază a societăţii, rolul femeii creştea substanțial, când devenea mama unui fiu (Fac. 
16, 4; 29, 32; 30, 23), deoarece fiul era considerat continuatorul familiei. 

Poziţia de subordonată a femeii față de bărbat, apare de asemenea, din practica 
poligamică a căsătoriei, generalizată în anumite momente ale societăţii israelite. Cu toate 
numeroasele excepții starea generală a societăţii vechiului Israel, era aceea că se baza pe 
căsătoriile monogame (Pilde 5, 15-19; Eclesiast 9, 9), iar când se referă la relația de iubire 
dintre Dumnezeu şi poporul Său, unii profeți o prezintă simbolic, ca pe o legătură 
matrimonială, monogamă, în care Israel apare ca logodnică unică, aleasă de Iahve însuşi (Is. 
50, 1; 54, 6; ler. 2, 2; Osea 2, 4; 21-22). 

Poziția socială a femeii în societatea israelită antică era aceea de completare a 
bărbatului. Cuvintele: „nu este bine să fie omul singur, să-i facem ajutor potrivit pentru el" 
(Fac. 2, 18), n-au fost întotdeauna interpretate de evrei ca o subordonare necondiționată a 
femeii, ci mai curând ca o completare a bărbatului, care nu-şi poate îndeplini singur rostul în 
lume“. 

Divorțul, ca şi căsătoria, era un domeniu în care drepturile femeii erau cu totul 
subordonate drepturilor bărbatului. Era suficient ca bărbatul să facă o declaraţie împotriva ei, 
de maniera: „ea nu mai este femeia mea, eu nu mai sunt bărbatul ei” (Osea 2, 4), şi îi 
întocmea o aşa numită carte de despărțire, care conferea, posibilitatea refacerii căminului 


(Deut. 24, 27). 


145 pr. Prof. Conf. Dr. Petre Semen, Arheologie biblică în actualitate, Ed. Trinitas, laşi, 1997, p. 80. 

In cazul de deces al soţului, femeia 


nu devenea imediat văduvă, întrucât 





potrivit dispoziției legii leviratului, şi mai oferea o şansă, de refacere a familiei, dar numai în 
anumite condiţii. Astfel femeia rămasă singură, se putea căsători numai cu fratele celui 
decedat dacă nu i se născuse nici un copil de parte bărbătească (Deut. 25, 5). Primul copil 
rezultat din căsătoria văduvei cu fratele fostului său bărbat, purta numele aceluia, şi se bucura 
de dreptul de întâi născut (Fac. 38). 

Scopul acestui tip de căsătorie era acela de a asigura descendența familială, a nu 
înstrăina averea familiei, precum şi preocuparea ca văduva să rămână în familia celui răposat. 
Cât priveşte viaţa religioasă la evrei, femeia se găsea într-o netă inferioritate față de bărbat, în 
sensul că nu putea fi slujitoare la templu şi nici măcar depune votul de nazireat decât cu 
consimțământul tatălui, în cazul în care era necăsătorită sau al soţului, după încheierea 
căsătoriei. În schimb, unele femei, puteau fi profetese şi se bucurau de multe consideraţie, 
fiind consultate chiar de către miniştrii regelui (II Regi 24, 14). 

Menirea esențială a femeii israelite era totuşi aceea de a deveni mamă şi de a avea cât 
mai mulți copii. Vocaţia femeii, era aceea de a naşte, a avea şi a creşte copii, chiar şi pe cei 
străini, când nu putea să aibă proprii ei copii. Lipsa de respect, a fiului față de mamă era 
considerată o mare crimă şi pedepsită ca atare (leş. 21, 15-17; Le'v. 18,7). 

Deşi de o extremă importanţă pentru societatea israelită, căsătoria, apare ca oricare altă 
chestiune civilă, întrucât nu era însoțită de nici un act religios. Este adevărat că la baza 
căsătoriei se afla un contract, un legământ numit „berit", iar profetul Maleahi, o numeşte chiar 
pe logodnică „femeia legământului" (2, 14) şi tot aşa în Pilde, căsătoria e numită „legământul 
Lui Dumnezeu" (2, 17). Dar legământul în cauză nu este unul religios, ci numai civil. În 
cadrul acestui contract se făcea o declaraţie, de maniera: „De acum tu eşti fratele ei şi ea este 


sora ta" (Tobit 7, 11). 

D 111.2. MAICA DOMNULUI — 
PARADIGMA A FEMEII CREȘTINE 


„Înţelepciunea şi-a zidit sieşi casă...casa înţelepciunii Lui Dumnezeu" (Pilde 9, 1-2). 
Textul de mai sus descoperă înainte de vreme realitatea venirii Lui Dumnezeu în lume prin 
întruparea din Fecioara Maria. Înţelepciunea, „sofia", logosul sau raţiunea aşa cum a fost 
cunoscută încă înainte de naşterea Domnului, a fost înțeleasă de către filosofii antici într-un 
mod diferit. încercând să găsească idealul vieţuirii pământeşti, filosofia precreştină 
imaginează un sistem axiologic în structura piramidală, în care, la loc de cinste se afla 
înțelepciunea ca virtute. 

Dobândirea acestei virtuţi-idei era scopul existenței umane. Tentativa de a dobândi 
fericirea astfel era urmată însă întotdeauna de tristețe şi deziluzie. Ideea de înțelepciune, chiar 
dacă era iubită nu putea să-i acorde omului reciprocitate şi nu rămânea decât cel mult la 
nivelul unei idolatrizări intelectuale. Omul nu era mulțumit şi nu putea să-şi ostoiască setea de 
Dumnezeu-lubire cu care a fost înzestrat prin creație: „căci ne-ai făcut pentru Tine, Doamne, 
şi neliniştit este sufletul meu până ce nu se va odihni în Tine!" (Fer. Augustin). Filosofii eşuau 
adeseori şi cădeau în acel pesimism antic guvernat de legile destinului implacabil: moira, 
fatum-ul, etc. 

Creştinismul vine să descopere realitatea existenţei logosului nu ca idee, ci ca persoană 
a Sfintei Treimi, „vie" şi capabilă să intre în relație de iubire cu făptura creată „după chipul 
Său". Logosul sau raţiunea dumnezeiască prin care Dumnezeu-Tatăl aduce lumea la existență 
este însuşi Fiul Său, lisus Hristos, cel care „s-a făcut trup şi s-a sălăşluit între noi" (In. 1, 14). 
El este „rațiunea dumnezeiască ce viază creaţia prin acei logoi”!*, este înţelepciunea ce îşi 
găseşte „Locaş" în Fecioara Preacurată. 

„Biserică a Dumnezeului celui viu”, Fecioara Maria se înveşniceşte şi traduce către 
nemurire acel etern feminin al filosofilor. Eternitatea umanității în general şi a femeii în 
special se adapă de la „izvorul cel viu şi nesecat al nestricăciunii";, nemurirea omului ține de 
veşnicia dumnezeirii fără de care nici nu ar putea exista. 

Crearea Evei din coasta lui Adam, în timp ce acesta dormea (pentru a nu se mândri - 
Sfântul Chiril al Ierusalimului), naşte în bărbat bucurie: „iată os din oasele mele şi carne din 


carnea mea", curgerea sângelui din coasta Mântuitorului în timpul „somnului de pe Cruce" 


1% Pr. Dumitru Slăniloae, Dogmatica Ortodoxă, voi. II, Ed. IBMBOR, Bucureşti, p. 142. 

spre Fecioara Maria, aşa cum o arată şi iconografia, o vădeşte pe aceasta ca imagine vie a 
Bisericii, pe care „porțile iadului nu o vor putea birui” (Mt. 16, 18) şi care stârneşte mirarea 
îngerilor prin curăția sa. 

„Dumnezeu se face om ca pe om să-L facă Dumnezeu” (Sf. Atanasie cel Mare). 
Fecioara Maria se îndumnezeieşte prin zămislirea Lui Hristos în ea, dăruieşte Lui Dumnezeu 
din trupul său, din „sângiuirile sale". Ea capătă de atunci legătura fiinţială cu „eonul 
eshatologic”, cu „viaţa veacului ce va să fie”. 

Mireasa Apocalipsei înveşmântată cu soarele şi luna este imaginea fericirii depline 
descoperită în femininul Maicii Fecioare în care s-a sălăşluit Dumnezeu, grădină a viețuirii 
îngereşti, Athosul veşniciei. 

Maică şi Fecioară, calități pe care şi le exercită în legătură cu Fiul său, Dumnezeu, 
Maria devine prototip pentru orice femeie creştină. Acceptarea Lui Hristos în suflet înseamnă 
„predarea cu totul în fața Lui Dumnezeu". Mirese ale Cerului prin logodirea cu Hristos sau 
mame prin descoperirea zămislirii unei noi vieți, femeile creştine păşesc pe acelaşi drum către 
unirea cu Hristos ca şi Maica Domnului. 

„Hristos a venit Să reunească sciziunile creaţiei: cerul cu pământul, văzutul cu 
nevăzutul, bărbatul cu femeia, creatul cu necreatul"!*. Femeia care-l descoperă pe Hristos în 
ea devine loc în care se restabileşte şi se „restaurează întreaga creaţie”. 

„Minunată este legătura între Adam şi Raiul în care a fost aşezat; dar mai minunată 
este între Hristos şi dumnezeiescul sân al Preacuratei Maici, în care s-a arătat, care s-a făcut 
rai. Şi dacă, aşa cum tâlcuieşte Sfântul Grigorie de Nyssa, „Adam cel căzut, izgonit din Rai a 
fost trimis fără casă în acest ţinut plin de boli şi de osteneală”, a rânduit Dumnezeu casă 
preasfântă, pe Maica Sa, Născătoarea de Dumnezeu "”. 

Biserica o numeşte pe Maica Domnului: „Rai de taină eşti Născătoare de Dumnezeu 
care ai odrăslit nelucrat pe Hristos, de care lemnul Crucii cel de viaţă purtător pe pământ a 
fost sădit” (Catavasia Sfintei Cruci). 

Legătura Fecioarei cu Hristos Dumnezeu implică o participare totală a voinţei în care se 
angajează cu întreaga ființă. În Omilia sa la sărbătoarea Buneivestiri, Nicolae Cabasila, 


expune în mod sintetizat învățătura Sfinților Părinţi cu privire la Maica Domnului: 


'% Sf. Maxim Mărturisitorul, Ambigua, în „Studii de Teologie Dogmatică Ortodoxă”, Ed. Mitropoliei Olteniei, 
Craiova, 1991, p. 79; 

'51 Pr. Dumitru Stăniloae, lisus Hristos sau Restaurarea omului, Ed. Omniscop, Craiova, 1993, p. 309; 

'5 Pr. Constantin Galeriu, Casa înţelepciunii Lui Dumnezeu, în rev. Transilvania, nr. 3-4, 1995, p. 75. 

„întruparea a fost nu numai lucrarea Tatălui, a virtuţii. Sale şi a Duhului Său, ci şi lucrarea 
voinţei şi a credinței Fecioarei”. 

„Fără consimțământul celei fără de prihană, fără credinţa ei, acest proiect ar fi fost tot 
atât de nerealizabil ca şi fără intervenția Celor Trei Persoane Divine. Dumnezeu a luat-o ca 
Maică numai după ce a învăţat-o şi a convins-o şi a luat trup din trupul ei numai pentru că ea 
a voit să-i ofere trupul ei. Aşa cum a dorit să se întrupeze, tot aşa a voit ca Maica Sa să-L 
zămislească cu voia ei pe deplin liberă şi din tot sufletul". 

În Ortodoxie, monahiile sunt numite maici, deoarece, nu sunt doar logodite cu Mirele 
ceresc, ci au şi datoria de a-L naşte pr Hristos spiritual în adâncul ființei lor după modelul 
Fecioarei Maici. Calea monahală se alege liber: „Fie mie după cuvântul tău!", ca şi calea 
căsătoriei. Ambele au ca esenţă şi finalitate întâlnirea şi legătura neîntreruptă cu Dumnezeu 
Cuvântul care ar trebui să se nască la fel în orice femeie creştină. 

„O mamă poate să nască pe Dumnezeu dacă la rândul ei s-a născut din misterul 
ioachimic de lângă Vitezda - din rugăciune şi nu din plăcere, fiindcă rugăciunea este cea care 
pogoară îngerii şi restaurează omul spre adevărata fericire”. 

În general, paradigma feminităţii îşi găseşte sensul. „Femeile au rămas mironosițe, 
mereu prezente în apropierea Lui Hristos, ungându-L şi împlinind totodată străvechile 
rânduieli pentru noi toți. Ele spală morții, ele sunt cele ce aduc pomelnicele, ele sunt văzute 
în zilele îndătinate în cimitire îngrijind mormintele, ele sunt cele care luptă cu o răbdare 


îngerească pentru înscrierea în viața liturgică a multora dintre bărbaţi”. Nădejdea de 


mântuire este la ele de nestins. 


aa Vladimir Lossky, Teologia mistică a Bisericii de Răsărit, Ed. Humanitas, Bucureşti, 1996, p. 75; 


154 loan Chirilâ, Homo Deus, Ed. Dacia, 1996, p. 101; 
155 Costion Nicolescu, Femeia frumuseţea iubitoare revărsată de Dumnezeu peste lume, în rev. Transilvania, nr. 3-4, 
1995. 

I11.3. MODEL DE AUTORITATE, DISCIPLINĂ ŞI EDUCA ȚIE CREŞT, INĂ 


Venită pe lume dinspre marginea nădejdilor sfinților săi părinți, Fecioara Maria este 
dintru început pusă sub semnul milostivirii dumnezeieşti, care înlătură orice pretenţie umană 
de recunoaştere a vreunui drept. Dacă în întreg poporul evreu zvâcnea dorința naşterii Lui 
Mesia, fiecare familie aşteptându-L nu atât ca Mântuitor cât mai ales ca pe unul care vine să 
contureze aureola clanului, la Sfinții Părinți Ioachim şi Ana, nu întâlnim decât smerenie, 
aşteptare, rugăciune, nimic din infatuarea aleşilor. 

Dimpotrivă, acolo unde nu se mai aştepta nimeni, Dumnezeu hotărăşte să se 
zămislească „vasul ales”, comoara de nepreţuit a omenirii, darul cel mai scump pe care l-a 
putut face pământul Lui Dumnezeu. Fiind de departe minune a Lui Dumnezeu, Fecioara 
Maria, se aşează încă de la naştere sub autoritate dumnezeiască. Afierosită Templului, copil 
fiind, învață să asculte şi să împlinească poruncile Legii Vechi, să „păstreze în inimă” 
cuvintele Dumnezeirii. 

Închinarea profetică a Fecioarei în Sfânta Sfintelor, acolo unde arhiereul intra doar o 
dată pe an, descoperă cutremurătoarea recunoaştere a sfințeniei sale încă de la vârsta de trei 
ani. Locaşul Lui Dumnezeu, primeşte „sălăşluirea Fiului”. 

Maria se aşează sub taina Cuvântului, sub ascultarea şoaptelor dumnezeieşti. „În 
cei 12 ani petrecuţi în Sfânta Sfintelor, de altceva nu s-a preocupat şi spre altceva nu s-a 
dăruit decât numai contemplaţiei Lui Dumnezeu, sau mai bine zis, vederii Lui Dumnezeu. 
Căci a fost mai presus decât toate contemplările obişnuite ale Lui Dumnezeu, mai presus de 
lucrurile cele pământeşti şi deasupra tuturor simţurilor şi cunoştinţelor şi, mai mult de atât, 
mai presus decăt toate puterile sufleteşti şi ale simţirii, închipuirii şi slavei, şi decât feluritele 
creaţii ale gândului "1%. 

Rămânerea ei în Templu este învăluită în taină deoarece „trebuie să urcăm scara 
cerului căci după noua şi minunata ei trimitere şi înfăţişare la Templu, prezența sa va rămâne 
mai nevăzută şi creşterea sa mai minunată şi sporirea cu cugetul mai adâncă, căci hrana sa 


venea din cer şi o primea din mâna arhanghelului. Și odată cu creşterea trupului sporea şi 


'5 Sf. Nicodim Aghioritul, op. cit., p. 9. 

rânduiala şi cunoaşterea minţii şi ea 





primea învăţătura desăvârşirii de la îngerul, hrănitorul ei”. 


Surprinsă întru smerenie la închinarea îngerului Gavriil, Maria rosteşte vorbele de 
mântuire ale neamului omenesc: „Fie mie după cuvântul tău!" Acceptă, se predă autorității 
divine, voii Lui Dumnezeu, nu mai păstrează nimic pentru sine şi de aceea primeşte totul - pe 
însuşi Fiul Lui Dumnezeu - care „Fiul Fecioarei se face” (Troparul Buneivestiri). 

Se face aici întâlnirea libertăţii umane cu Dumnezeirea şi împlinirea celei dintâi. 
Fecioara parcurge în sens invers drumul căderii strămoşilor Adam şi Eva, şi dobândeşte, prin 
ascultare, harul Lui Dumnezeu, care o face vrednică de închinare: „mai cinstită decât 
heruvimii şi mai mărită fără de asemănare decât serafimii”. Fecioara Maria nu cere şi nici 
măcar nu gândeşte la o poziție umană privilegiată. 

Ea, deşi este din Israel, este străină oricărei ambiţii şi infatuări pământeşti. Dreptul de a 
fi „fericită de toate neamurile" (Lc. 1, 48), Născătoarea de Dumnezeu îl dobândeşte. Ea nu 
este Maica Lui Dumnezeu întâmplător, ci devine prin jertfă, smerenie şi rugăciune; de aceea 
când creştinii se închină ei, nu o văd doar pe cea care trimite la Dumnezeu, ci având valoare 
intrinsecă, prin pozitivizarea libertăţii umane, ea este model demn de urmat de către orice 
fiinţă umană. „Ea are meritul de a fi primit de bună voie cinstea de a fi mama Fiului Lui 
Dumnezeu, împreună cu toate riscurile şi suferinţele pe care le implică o asemenea cinste”. 

Sfinţenia este desigur rodul conlucrării divino-umane şi de aceea, în Fecioara Maria o 
vedem atât pe Maica Lui Dumnezeu, cât şi pe cea care, femeie fiind şi supusă tuturor 
slăbiciunilor şi ispitelor pământeşti, a ştiut să le depăşească disciplinându-şi viaţa şi trăind 
într-o educaţie arcană ale cărei principii de bază rămân iubirea, rugăciunea şi smerenia. Mai 
mult, în chipul Maicii Domnului vedem realitatea depăşirii neputinței omeneşti prin pogorârea 
Lui Hristos în noi, care ne îndrumă viața pe cele două coordonate ale Crucii Sale, parcurse 
anterior de Fecioara Maria. 

Autoritatea, la Maica Domnului înseamnă smerenie şi ascultare iar disciplina înseamnă 
asumarea suferinței şi a jertfei, crucificare a inimii, prin care se face model mai întâi 
apostolilor, apoi întregii creştinătăţi. Desigur, ținând cont de realitățile obiective în cadrul 
cărora s-a propovăduit Evanghelia Lui Hristos, despre slăvirea Maicii Lui Dumnezeu nu se 


vorbeşte mult. 


'5 Maxim Mărturisitorul, op.cit., p. 11; 
15 pr. Prof. Foan G. Coman, op.cit., p. 409. 

| Apostolii, adresându-se mai întâi 
evreilor, nu puteau să treacă peste limitele înțelegerii lor şi să le ofere argumente în favoarea 
maternității dumnezeieşti a Mariei, atâta vreme cât însăşi dumnezeirea Fiului era prilej de 
sminteală şi chiar de crimă (martiriul Sfântului Arhidiacon Ştefan). Era cu neputinţă evreilor 
să priceapă importanţa şi rolul Fecioarei Maria în istoria mântuirii neamului omenesc. 

Cu toate acestea în Sfânta Scriptură avem numeroase locuri în care se vorbeşte despre 
cinstirea Maicii Domnului: 

- îngerul Buneivestiri: „, Binecuvântată eşti tu între femei” (Lc. 1, 28), 

- închinarea Elisabetei: „Binecuvântată eşti tu între femei...Şi de unde cinstea aceasta 
pentru mine ca să vină la mine Maica Domnului meu?" (Lc. 1,43-44), 

- femeia din mulţime: „Fericit este pântecele care te-a purtat şi sânii la care ai supt” 
(Le. 11,27), 

- însăşi cântarea profetică a Mariei: „Măreşte suflete al meu pe Domnul... ca iată de 
acum mă vor ferici toate neamurile!" (Lc. 1, 46-49). 

Toate acestea sunt mărturii ale autorității de care se bucură Maica Preacurată aici pe 
pământ, ca solitoare a mântuirii. Fecioara Maria a fost între Apostoli la principalele 
evenimente din viaţa Bisericii de după Înviere având o cinste deosebită: la înălțarea 
Domnului, în foişorul Pogorârii Duhului de la Cincizecime, ceea ce arata tuturor apropierea 
de dumnezeirea Fiului Său. 

Acelaşi lucru se observă şi din sfârşitul minunat al vieţii sale la care participă ucenicii 
Mântuitorului Hristos, culminând cu ridicarea prin puterea Lui Dumnezeu a trupului său 
preacinstit la cer. „Mormântul s-a găsit gol. Dar făşiile şi giulgiul în care au aşezat-o le-au 
aflat, însă trupul fecioarei nu mai era, ci fusese înălțat la Fiul şi Dumnezeul ei ca să 
viețuiască împreună cu El şi să împărătească împreună cu El şi aşa a făcut să urce firea 
noastră în împărăţia cea veşnică, nu numai prin Fiul Său, ci şi prin, Maica Sa”*. 

Paradoxal, ea niciodată nu aspiră la loc înalt, dar Dumnezeu o aşează acolo unde trebuie 
să fie prin vrednicie şi sfințenie: “Stătut-a Împărăteasa de-a dreapta Ta, îmbrăcată în haină 


aurită şi prea înfrumusețată” (Ps. 44, 11). 


'5 St. Maxim Mărturisitorul, op.cit., p. 97. 

III.4. MAICA TUTUROR 
OAMENILOR 





Fecioara Maria îl naşte pe Dumnezeu. Este înştiinţată de înger şi conştientizează această 
realitate. Cu toate acestea, nu-L ţine pe Hristos doar pentru ea, ci-L dăruieşte lumii. „După 
Bunavestire, prima sa reacţie a fost să plece în grabă spre munţi pentru a împărți bucuria cu 
verişoara ei, Elisabeta (Le. 1, 39-40). Să remarcăm graba, simţul urgenţei; simțea că nu 
poate păstra numai pentru sine această veste". 

Nimic din egoismul matern îndreptăţit de a-şi ocroti fiul şi de a-L proteja cu orice chip 
de răutăţile lumii acesteia. Pentru lume a venit Hristos şi ea cunoaşte sau intuieşte acest lucru. 
Dacă Adam înainte de cădere cunoştea sensurile lucrurilor fiind primul profet poet din istoria 
omenirii, Eva cea nouă descoperă sensul naşterii sale şi a vieţii Fiului său. 

Este Mama Lui Hristos şi nu-şi denaturează menirea. Importanţa evenimentului nu-i 
stârneşte mândria: „lată roaba Domnului!” Ea nu devine o profetesă şi nici o înainte 
mergătoare; nu se face punct de atracţie sau de pelerinaje, ci păstrează „taina cea din veac 
ascunsă şi de îngeri neştiută”. Nu atrage atenţia asupra ei şi nici asupra Fiului ei pentru care 
încă „nu venise vremea". Păstrează în inimă vorbele ce i se spun despre Hristos. „Acesta este 
pus spre căderea şi spre ridicarea multora din Israel şi ca semn care va stârni împotriviri” 
(Le. 2, 34), pe care chiar dacă nu la timpul hotărât dumnezeieşte îl roagă să-i ajute pe oameni 
(nunta din Cana), iar oamenilor le spune: „faceți ce vă va spune EI!" Se face astfel începutul 
dăruirii Lui Dumnezeu prin Dumnezeu către oameni la mijlocirea Maicii. 

„Născătoare de Dumnezeu cu totul lăudată, ceea ce prin cuvânt ai născut mai presus de 
cuvânt pe Cuvântul, pe Acela roagă-L să mântuiască sufletele noastre” (rugăciune la 
Sfeştanie). 

Darul atinge valențe maxime pe Cruce, căci „așa de mult a iubit Dumnezeu lumea încât 
pe Fiul Său Cel Unul născut l-a dat ca tot cel ce crede în EI să nu piară ci să aibă viaţă 
veşnică" (|n. 3, 17). Aşa de mult a iubit Fecioara Maria lumea încât nu imploră, nu blestemă şi 
nu ţipă; se coboară în inima străpunsă de sabia morții Fiului Său căci poate numai ea ştie de 


ce. 


15 Kallistos Ware, împărăția lăuntrică. Ed. Christiana, Bucureşti, 1996, p. 41. 

Mai mult îmbățişează omenirea ce 


i-a răstignit Fiul şi i-a sfâşiat inima; ne 





înfiază printr-un exponent, Sfântul loan, la rugămintea-poruncă a Mântuitorului Hristos: 
„Femeie iată fiul tău!”. Întreaga dragoste maternă se revarsă asupra întregii omeniri şi oricare 
dintre oameni, începând de atunci, poate auzi: „Fiule, iată Mama ta!"”. Dacă vrem să fim frați 
cu Hristos şi să curgă în venele noastre sânge dumnezeiesc, trebuie să trecem prin braţele 
împărătesei Cerului, „strugurele cel de taină care a odrăslit rodul vieţii” (Paraclisul Maicii 
Domnului). Maica Domnului se face „păzitoarea noastră, scară cerească, chivot cu totul 
sfânt, rai cuvântător”, şi totul numai pentru noi. 

Oranta - Rugătoarea reprezintă orice suflet în rugăciune, după cum reprezintă şi slujirea 
de rugăciune a Bisericii, harisma ei de mijlocire. Această harismă maternă a femininului va 
intra în deplinătatea puterii sale la ceasul judecății pe care Tatăl o încredinţează Fiului (In. 5, 
2Ț)6 

Astfel se justifică rolul de mijlocitoare a Maicii Domnului către Fiul său pentru binele 
credincioşilor. 

„Voi sunteţi Biserica Dumnezeului celui viu, precum Domnul a zis: Voi locui în ei şi voi 
umbla şi voi fi Dumnezeul lor şi ei vor fi poporul Meu” (Il Cor. 6, 16). Omul, chip al Lui 
Dumnezeu este creat să tindă către Creatorul său. Scopul vieţii omeneşti este întâlnirea cu 
Dumnezeu. Aceasta este fericirea. Cu Dumnezeu însă, ne întâlnim în noi înşine căci El acolo 
locuieşte indiferent de noi. 

„ Chipul slavei Tale celei negrăite sunt deşi port rănile păcatului”. Rostul nostru este de 
a-L căuta şi de a-L găsi pe Dumnezeu în noi, acolo de unde ne cheamă căci „aceasta este 
viața veşnică să Te cunoască pe Tine, Singurul şi Adevăratul Dumnezeu şi pe lisus Hristos pe 
care L-ai trimis" (n. 17, 3), iar David grăieşte: „adâncul cheamă adânc”. 

Sfinţii Părinți asemănau omul cu o lampă a cărei lumină este Hristos. Dacă lampa este 
curată lumina luminează tuturor, dar dacă este murdară degeaba se mai aprinde. 

Dumnezeu trebuie să se nască în om chiar de sub faldurile păcatelor, să iasă „de sub 
acoperămintele firii", dar el nu se naşte singur ci în urma travaliului spiritual al fiecăruia 
dintre noi. Prin ceea ce facem devenim sau nu „născători de Dumnezeu", de lumină: „Aşa să 
lumineze lumina voastră înaintea oamenilor, aşa încât să vadă faptele voastre cele bune şi să 


slăvească pe Tatăl vostru Cel din ceruri” (Mt. 5, 16). 


19! Paul Evdochimov, Femeia şi mântuirea lumii, Ed. Christiana, Bucureşti, 1995, p. 225. 

Omul devine astfel „rug aprins" pe 


Sinaiul faptelor dumnezeieşti, Marea 





Roşie ce închide drumul păcatului, „stâlp de foc” ce le arată celorlalți „Țara făgăduinţei”, 
„Biserică sfințită” de însuşi Mântuitorul Hristos, chip al Maicii Preacurate ce L-a născut pe 
Hristos. „Fie mie după cuvântul tău” ar trebui să fie răspunsul fiecărei inimi care doreşte să-L 
zămislească pe Hristos. „Întreaga viaţă a omului este sacerdotală în Duhul Sfânt căci este 


prinosul vieții noastre adusă jertfa bineplăcută Lui Dumnezeu (Rm. 12, 1)". 


111.5. REGĂSIREA MAMEI DE AZI ÎN ICOANA MAICII DOMNULUI 


Pogorârea Lui Hristos pe pământ şi întruparea Lui ne dau posibilitatea ridicării la cer a 
minții şi a întregii noastre ființe pământeşti prin contemplarea icoanei Cuvântului. 
Îndumnezeirea omului începe cu Fecioara Maria: „Și Cuvântul s-a făcut trup şi s-a sălăşluit 
între noi" (In. 1, 3), prima cuprinsă de taina înveşnicirii întru fericire. 

Prin Maica Domnului cerul se pogoară pe pământ căci în ea „locuieşte trupeşte toată 
plinătatea dumnezeirii ” (In. 1, 16). „Cum să nu fie de Dumnezeu Născătoare aceea care a 
născut pe Dumnezeu Cel de la dânsa întrupat? "!*. Maică a împăratului tuturor, Preacurata se 
face împărăteasa cerului şi a pământului, dar în acelaşi timp ea este cale către dumnezeirea 
Sfintei Treimi pe care Fiul însuşi o revarsă peste dânsa: „Duhul Sfânt se va cobori peste tine 
şi puterea Celui Preainalt te va umbri, pentru aceasta Cel ce se va naşte din tine, Fiul Lui 
Dumnezeu se va chema" (Lc. 1, 35). 

„Că din porfiră s-a țesut trupul Lui Emanuel înlăuntrul pântecelui tău Preacurată, ceea 
ce eşti porfiră înţelegătoare, pentru aceasta, Născătoare de Dumnezeu, cu adevărat pe tine te 
cinstim" (Canonul Sf. Andrei Criteanul). „Biserica Ortodoxă acordă Sfintei Fecioare Maria 
în cadrul cultului o cinstire deosebită care izvorăşte din prerogativele ei de Născătoare de 
Dumnezeu şi pururea Fecioară, această cinstire fiind sporită de curăţia trupească şi 
sufletească a Sfintei Fecioare şi de rolul ei de mijlocitoare pe lângă lisus Hristos, Fiul ei 


11164 


după trup 


1% Pr. Boris Bobrinskoy, Taina Bisericii, Ed. Patmos, Cluj-Napoca, 2002, p. 267. 
15 Sf. loan Damaschin, Cele trei tratate contra iconoclaştilor. Ed. IBMBOR, Bucureşti, 1998, p. 44; 
1% îndrumări misionare, Ed. IBMBOR, Bucureşti, 1986, p. 786. 

Aceasta se realizează prin cuvânt 





şi icoană. Aşa cum am mai menţionat fiecare slujbă conţine cel puţin o cântare în cinstea 
Maicii Domnului şi orice biserică, chiar de la începuturile construirii ei este vegheată de cel 
puţin o icoană cu Fecioara Maria. 

„ Tandrețea maternă venind din cultul Maicii Domnului aduce în umanismul creştin o 
notă cu totul aparte de dulceaţă şi explică originea sensibilităţii feminine a marilor mistici. 
Este de ajuns să privim icoana Maicii Domnului de la Vladimir (sec. al XII-lea) pentru a 
înțelege ce aduce simțului religios feminitatea arhetipală. Nici o notă senzuală sau dulceagă, 
nici un fel de sentimentalism: poate că avem aici chipul religios cel mai desăvârşit a cărui 
privire se înrudeşte cu privirea Tatălui din icoana Sfintei Treimi pictată de Rubliov. Icoana şi 
Liturghia, prin limbajul lor propriu ne învaţă că paternităţii divine îi răspunde maternitatea 
umană "5. 

Maternitatea şi fecioria Mariei ne deschid tainele împărăției Cerurilor. Icoana îşi 
împlineşte menirea de „fereastră spre absolut" (Michelle Quenot). De aceea Sfântul Grigorie 
Palama spune: „Dumnezeu a făcut-o pe Maria cu adevărat preafrumoasă. A strâns în ea toate 
frumuseţile pe care le împărțise celorlalte creaturi. A făcut din ea frumuseţea ultimă care se 
ridică de la pământ la cer""%. 

Iconografia bizantină o descoperă pe Maica Domnului în diferite ipostaze ale întâlnirii 
cu dumnezeirea: 

- Odighitria - Maica Domnului călăuzeşte întreg neamul omenesc către Dumnezeu. Tot 
aşa şi femeia creştină, prin rugăciune devine o mărturisitoare a Lui Dumnezeu şi astfel este şi 
ea o îndrumătoare către Împărăţia Cerurilor; 

- Eleusa - Mângâietoarea: descoperă mila şi compasiunea Fecioarei Maria nu numai 
pentru Fiul său care se răstigneşte pe Cruce, ci şi pentru fiecare persoană aflată în suferință. 
Femeia creştină rugându-se Maicii Preacurate descoperă iubirea față de toţi aceia care suferă, 
cu care ar trebui să fie una simțind în inimă rănile nefericirii pământeşti; 

- Oranta - Rugătoarea: descoperă vocația primordială a omului, aceea de făptură 
împreună vorbitoare cu Dumnezeu. Rugăciunea se extinde de la propria persoană la întreaga 
omenire: de la „cu pace Domnului să ne rugăm", până la „Pe Preasfânta, Curata", în care se 
cuprinde întreaga omenire, pe care contemplând-o orice femeie creştină este cuprinsă de 


dorinţa jertfirii în numele Lui Hristos: „pe noi înşine şi unii pe alţii şi toată viaţa noastră Lui 


'% Paul Evdochimov, op.cit., p. 160; 
1% Pr. Dumitru Slăniloae, Viaţa şi învăţăturile Sf. Grigorie Palama, Ed. Anastasia, Bucureşti, 1996, p. 71. 

Hristos Dumnezeu să o dăm". Fecioara Maria ne ridică prin rugăciune la cer, ne arată secretul 
mântuirii: vorbirea cu Dumnezeu şi ascultarea şoaptelor dumnezeieşti. 

„Imaginea Mariei cu pruncul este pentru iconografia ortodoxă ca şi soarele în jurul 
căruia se învârt celelalte planete; căci ea înfăţişează cel mai bine restabilirea armoniei 
pierdute dintre om şi Dumnezeu - esența mântuirii noastre. Nu în zadar icoanele Maicii 
Domnului sunt cele mai numeroase în iconografia ortodoxă”!”. 

Regăsirea mamei creştine de azi în icoana Maicii Domnului comportă două 
semnificaţii: pe de o parte Fecioara Maria este luată ca model pentru o viaţă creştină autentică 
în care esenţa reprezintă starea de jertfa, smerenie şi rugăciune, iar pe de altă parte privind 
chipul Împărătesei Cerului, fiecărei femei creştine i se risipesc temerile, liniştea se coboară în 
suflet şi aduce regăsirea făpturi Lui Dumnezeu pe drumul cel drept al mântuirii. 
Contemplarea Fecioarei Maria de către mama creştină înseamnă coborârea binecuvântării Lui 
Dumnezeu la orice suspin pământesc ce trece prin Fecioara Maria spre Hristos. 

Roadele acestei întâlniri aduc celor din apropierea mamei rugătoare - chip al Bisericii în 
care se coboară Hristos - după modelul Fecioarei, „dragoste, bucurie, pace, îndelungă- 


răbdare, bunătate, facere de bine, credință, blândeţe, înfrânare, curăţie" (Gal. 5, 22). 


di Monah Savatie Baştovoi: Idol sau icoană, Ed. Marineasa, Timişoara, 2000, p. 94. 

IV. CONCLUZII 


Maica Domnului nu şi-a aşternut în scris gândurile, nici iubirea pentru Fiul ei, nici 
durerile sufletului în vremea răstignirii Preaiubitului ei Fiu, pentru că nu le-am fi putut 
nicicum înţelege întrucât iubirea ei pentru Dumnezeu e mai puternică şi mai arzătoare decât 
iubirea Heruvimilor şi a Serafimilor. 

Chiar dacă viaţa Maicii Domnului e învăluită într-o tăcere sfântă, Bisericii noastre i-a 
dat Domnul să cunoască iubirea ei, care îmbrățişează întreaga lume şi că în Duhul Sfânt, ea 
vede toate noroadele de pe pământ şi asemenea Fiului ei, îi este milă de toţi şi-i miluieşte pe 
toți. 

Ea viază în ceruri şi vede neîncetat slava Lui Dumnezeu, dar nu ne uită nici pe noi cei 
care avem trebuință de al ei ajutor şi acoperă cu milostivirea ei tot pământul şi toată suflarea 
omenească. 

Pe această Preacurată Maică a Sa, Domnul nostru lisus Hristos a dăruit-o nouă. Ea este 
bucuria şi nădejdea noastră. Ea este Maica noastră după duh şi ca om este aproape de noi după 
fire, şi tot sufletul creştinesc este atras spre ea, cu iubire. 

Pilda vieţii ei constituie pentru credincioşii creştini totdeauna o „candelă aprinsă". Ne 
adresăm ei în rugăciunile noastre, o lăudăm şi o cinstim pe Maica Domnului, însă suntem 
datori să ne străduim a-i urma dragostea şi devotamentul faţă de Mântuitorul nostru lisus 
Hristos. Cinstirea pe care o acordăm Maicii Domnului este după voia Lui Dumnezeu şi de 
această cinstire dată Maicii se bucură Fiul, iar mărirea ce se dă Fiului trebuie să se reverse 
asupra Maicii Sale. De aceea cu adevărat o fericesc toate neamurile şi toată făptura o 
preaînalță: „De tine se bucură, ceea ce eşti plină de dar, toată făptura: soborul îngeresc şi 
neamul omenesc"; „Pe tine te măresc îngerii, ţie se închină Heruvimii, pe tine te fericesc 
popoarele, lăudând într-un glas pe Maica Lui Dumnezeu: Bucură-te Mireasă, pururea 
Fecioară ”. 

„Nimeni nu vine la Tatăl decât prin Mine" (n. 14, 6), ne spune Mântuitorul. Asemenea 
nimeni nu poate ajunge la milostivirile cele iubitoare de oameni ale Lui Hristos atâta timp cât 
nu o ia în seamă pe Maica Domnului, o ignoră sau, ce-i mai rău, o blamează şi o consideră o 
simplă născătoare de om. În vreme ce pentru Domnul nostru lisus Hristos avem un dublu 


sentiment, de iubire pentru Mântuitor dar şi de teamă pentru Judecător, pentru Maica 

Domnului nu avem decât unul, cel de iubire, pentru aceea care niciodată nu ne va judeca ci 
pururi se roagă pentru noi. În numele nostru, Fecioara Maria a rostit în faţa Lui Dumnezeu: 
Fie! În numele ei la rândul nostru, vom aştepta prin rugăciune, o supremă rostire a Lui 
Dumnezeu: Fie!!S% 

Sfânta Treime a dăruit umanităţii pe Hristos, iar umanitatea a dăruit Dumnezeirii pe 
Maria Fecioara. Prin Născătoarea de Dumnezeu s-a unit divinitatea cu umanitatea, s-a realizat 
Şi se realizează trecerea uneia în alta, în Biserică, unde se actualizează tradiţia acestei minuni. 
Ca Biserică a Lui Hristos, Maica Domnului uneşte pe toți credincioşii, frați ai Lui Hristos şi 
fu ai Lui Dumnezeu, ca una care are puterea de a uni toate contrariile şi toate contradicţiile 
care sunt generate de raționamente omenești!*”. 

Cu prilejul nunţii din Cana Galileii, cuvântul Maicii Domnului către slujitori 
sintetizează ceea ce am putea numi „Mesajul său teologic”: „Faceţi orice vă va spune" (In. 2, 
5). Astfel, Maica Domnului, este primul Apostol, —prima voce care Îl propovăduieşte pe 
Hristos. Ea nu are o învăţătură a sa, o revelaţie a sa, căci Ea este om ca şi noi. Cu discreția 
care a caracterizat-o, ea trimite la Hristos, nu se oprește la sine, nu face din sine un centru ci 
îndrumă spre unicul centru, Hristos". 

În Maica Domnului, Trupul Lui Hristos, Biserica, are în cer o inimă de Mamă care a 
bătut şi bate ea însăşi la inima Lui Hristos, Capul Bisericii, pentru mântuirea noastră. 

Cele două mari scaune împărăteşti, al Lui Hristos şi al Maicii Sale, al Pantocratorului şi 
al Panaghiei, care se văd pe bolta bisericii, ne arată unirea Maicii Domnului cu Fiul ei, lisus 
Hristos, şi implicit rolul ei în viața Bisericii creştine. Căci precum unde e Fiul e şi Tatăl, aşa 
undo Maica, e şi Fiul. Acesta „e aşa de unit cu Maica Sa, încât există o singură lucrare a 
Fiului şi a Maicii, adică cea dumnezeiască şi necreată a Fiului care îi leagă pe amândoi 
neasemănat mai mult decât leagă lucrarea sufletului mădularele trupului”. Lucrarea Maicii 
Domnului în viaţa Bisericii este lucrarea dumnezeiască a Lui Hristos. Activităţile ei sunt 


activitățile Lui. El e mai unit cu Maica Lui decât inima ei cu ea însăşi. 


1% IPS Bartolomeu Anania, Fie, în Ortodoxia, 1980, nr. 3, p. 442; 

1% Pr. Nicolae Buzescu, op.cit., p. 557-558; 

17 FPS Antonie Plămădeală, Maica Domnului in teologia şi viața ortodoxă, în Ortodoxia, 1978, nr. 9-10, p. 1117; 
1! Teofan al Niceci, Serma in Sanctissimam Deiparam, Ed. Martinus, Romae, 1953, p. 140. 

Creştinul ortodox are conştiinţa prezenței evidente a Maicii Domnului cu toate 
momentele de răscruce ale vieţii, în care el se roagă cu încredere şi duioşie Mamei dăruite 
nouă de Fiul Lui Dumnezeu: „Falanga mine pururi milostivă, milostivă şi iubitoare de bine, 
întru această viaţă de acum, caldă folositoare şi ajutătoare, în vremea vieţii mele ticălosul 
meu suflet păzindu-l... şi în ziua înfricoşatei judecăți de munca cea veşnică izbăvindu-mă şi 
slavei celei negrăite a Fiului tău Dumnezeului nostru moştean pe mine arătându-mă" 
(Rugăciune la Pavecerniţa Mare). Creştinul o simte foarte aproape şi o venerează cu 
conştiinţa că cinstind-o pe ea, îl preamăreşte pe Hristos, pentru că viaţa ei însăşi este Hristos. 

Prin cuvântul ei atât de sobru în Sfânta Scriptură, prin viața ei atât de Sfântă şi mai ales 
faptele dumnezeieşti săvârşite prin ea, este adânc călăuzitoare, ocrotitoare, rugătoare, 
solitoare, luminătoare pe căile dreptei credinţe. Maica Domnului este Mama Bisericii care se 
roagă şi care îndeamnă la rugăciune şi la ascultare: „Faceți orice vă va spune” (In. 2, 5), adică 
păziți poruncile Lui „şi toate câte veţi cere, rugându-vă cu credinţă, veți primi” (Mt. 21, 22). 
Se roagă nu pentru sine, ci pentru fiii ei. Ea ne însoţeşte, ne ajută, ne atrage spre intimitatea 
dumnezeiască, unde este ea prin rugăciune. 

Precum toate darurile ce ni le trimite Hristos ni le trimite din ea, fară ca să observăm 
aceasta întotdeauna, la fel toate rugăciunile şi străduinţele bune spre Hristos, sunt luate de ea 
şi duse la EI, sau ajutate să ajungă la EI, fără ca să simțim aceasta, pentru că Hristos nu e 
dincolo de ea ci în ea, sau mai bine zis ea e în Hristos. 

Maica Domnului în smerenia ei, în voința ei de a se slăvi Fiul ei de tot omul, îşi ascunde 
chiar poziţia aceasta de mijlocitoare. Ea mijloceşte în aşa fel că îl simţim pe Hristos însuşi atât 
când primim harurile Lui, cât şi când îi adresăm rugăciunile. Tocmai că mijloceşte prin 
rugăciune, în mijlocirea ei rămâne scufundată în Hristos!?. 

Ea este întruparea evlaviei, exemplul vieţii ei trăite în rugăciune fiind urmat de 
credincioşi. Maica Domnului este luată drept model pentru curajul deciziilor şi sinceritatea 
mărturiilor, pentru cumpătarea în păstrarea tăcerii. Aşa cum obişnuim să ne bucurăm la 
Naşterea Mântuitorului, tot aşa trebuie să ne bucurăm şi la naşterea Maicii Lui Hristos, 
deoarece când o slăvim pe Maică noi pe Fiu Îl slăvim iar când îl preamărim pe Fiu pe Maică o 


preamărim. 


12 Pr. Dumitru Stăniloae, Învățătura despre Maica Domnului la ortodocşi şi catolici, în Ortodoxia, 1950, nr. 4. p. 608- 
609. 

Cântarea de laudă înălțată Fecioarei Maria este bineplăcută Lui Hristos, iar orice ofensă 
adusă Preabinecuvântatei Sale Maici este, în fond, o ofensă adusă Lui Hristos şi invers. 
Credinciosul aduce la sfântul Altar darul său de pâine şi vin, iar Dumnezeu printr-un gest 
împărătesc îl transformă în Trupul şi Sângele Său. Omenirea aduce darul cel mai curat, pe 
Fecioara, iar Dumnezeu face din ea sălaşul naşterii Sale şi Maica tuturor celor vii. 

În Ajunul Crăciunului, Biserica înalţă cântarea: „Ce-ți vom aduce noi Ție Hristoase? 
Toată făptura Îți aduce jertfa de laudă: îngerii cântarea, cerurile steaua, magii darurile, 
păstorii minunea, pământul peştera, pustiul ieslea, dar noi oamenii Îți dăruim Maică şi 
Fecioară" (Slava de la Vecernia din 24 decembrie). Dacă masculinul participă la întrupare, 
prin tăcere în persoana Sfântului Iosif, dimpotrivă femeia rosteşte „fiat" al roabei Lui 
Dumnezeu. Acest „fiat" este indispensabilul temei omenesc al întrupării, răspunsul afirmativ, 
DA-ul liber al omenirii rostit prin gura Mariei: DA îmi doresc mântuirea, vreau să mă 
mântuiesc. De aceea, în evlavia ortodoxă, Maica Domnului ținându-L în braţe pe Pruncul 
lisus, este neîndoielnică icoana întrupării, treapta ultimă a comuniunii dintre Dumnezeu şi om, 
locul de întâlnire al celor două „fiat"-uri. 

Preacurata Fecioară Maria, prin maternitatea ei divină, stă mărturie pentru natura 
profundă a Bisericii cât şi pentru viaţa celor care au moştenit mântuirea. Ea este Maica 
Domnului, cea prin care Fiul Lui Dumnezeu s-a făcut Om. Biserica este trupul Lui Hristos şi 
Templul Duhului Sfânt, aşa cum este şi Sfânta Fecioară Maria. În calitatea ei de Maică a celor 
VII, prin rugăciunile adresate Fiului ei, ea îi ajută pe creştini să devină acel locaş al Lui 
Hristos: „nu mai trăiesc eu, ci Hristos trăieşte în mine" (Gal. 2, 20). 

Pe Născătoarea de Dumnezeu şi pururi Fecioara Maria, o cinstim şi ca pe o „Maică a 
Vieţii”, căci ea L-a născut pe Cel care este Viaţa cea adevărată şi izvorul vieţii (In. 1, 4). Ca 
Maică a Vieţii, Sfânta Fecioară este şi modelul desăvârşit pentru toate mamele de pretutindeni 
şi dintotdeauna. Cu atât mai mult, femeile creştine sunt chemate, de a se strădui să devină 
fiice ale Maicii Domnului, atât prin împărtăşirea de darurile Fiului ei, lisus Hristos, cât şi prin 
imitarea virtuţilor ei. 

Porunca divină ne spune s-o cinstim pe mama noastră după trup, cu atât mai mult se 
cuvine a o cinsti pe Maica Mântuitorului nostru lisus Hristos. Şi nici nu putem vorbi de lisus 
şi s-o uităm pe Maica Lui sau să vorbim de copilăria Lui lisus şi să nu aducem prinos de laudă 
şi preamărire Născătoarei de Dumnezeu. A uita şi neglija pe Maica Domnului este ca şi cum 


am şterge primii treizeci de ani din viața Mântuitorului lisus Hristos. 

Credinciosul ortodox, ştie că în ordinea vieții morale sacramentale, Maica Domnului 
este modelul suprem al vieţuirii noastre în Hristos. Cinstirea pe care o aducem ei trebuie să 
aibă un ecou în viața morala a familiei creştine, şi a fiecărui creştin în parte. Preacurata 
Fecioară a zămislit în sânul ei pe Dumnezeu-Cuvântul şi orice creştin primeşte, prin credință, 
cuvântul vieții veşnice în inima lui, de aceea e chemat să-l întrupeze duhovniceşte. După cum 
Fecioara a primit în pântece pe Emanuel, creştinul vrednic primeşte Trupul preacurat al Lui 
Hristos avându-L întreg în fiinţa sa'”. 

Mărturisind-o pe Sfânta Fecioară Maria ca fiind Maica Lui Dumnezeu, mărturisim, de 
fapt, tot un crez cu nimic diferit de cel niceoconstantinopolitan şi aceasta pentru următoarele 
considerente: 

a. În cel dintâi este mărturisită Sfânta Treime: Tatăl, fiul şi Sfântul duh; ori Preasfânta 
Fecioară Maria s-a făcut locaş al Preasfintei Treimi, aşa după cum ştim, căci Arhanghelul 
Gavriil i-a binevestit zicându-i: „Duhul Sfânt se va pogori peste tine şi puterea celui 
Preaînalt te va umbri, pentru aceasta şi Sfântul care se va naşte din tine Fiul Lui Dumnezeu 
se va chema" (Lc. 1, 35). Şi cu adevărat Sfânta Treime s-a sălăşluit în Preabinecuvântata 
Fecioară Maria atunci când ea şi-a dat consimțământul: „Fie mie după cuvântul tău!" (Le. |, 


38); 
b. Apoi în Crez este mărturisită Biserica cea sobornicească şi apostolească, cea una, 


câştigată cu scump sângele Domnului şi Mântuitorului nostru lisus Hristos. Ori n-a purtat 
Preacurata Fecioară Maria în pântecele ei cel pururi fecioresc pe Cel care Cap s-a făcut 
Bisericii? N-a fost ea prezentă la jertfa Lui Hristos pe cruce, când se consideră întemeierea în 
chip nevăzut a Bisericii, şi apoi împreună cu Sfinţii Apostoli, participând la evenimentul 
Cincizecimii (Fp. 2, 1), când considerăm că s-a întemeiat în chip văzut Biserica? Nu o numim 
noi pe Maica Domnului ca fiind „Biserică nefăcută de mână omenească a însuşi Mântuitorului 


lisus Hristos şi palat al Preasfântului Duh"?; 
c. Nu s-a învrednicit ea, oare, Preasfânta Fecioară, de cel dintâi botez când prin 


pogorârea asupra ei a Duhului Sfânt a fost curățită de păcatul originar şi s-a unit cu Hristos 
într-un mod atât de intim încât nimeni dintre făpturile raţionale n-a ajuns vreodată într-o astfel 
de apropiere şi intimitate cu Dumnezeu? lar acest botez, cu totul deosebit, de care s-a 


învrednicit Maica Domnului cu siguranţă s-a făcut în numele Sfintei Treimi; 


'5 Drd. Irineu Pop, stud. Cit., p. 410. 

d. Referindu-ne apoi la 





„lertarea păcatelor" am arătat că prin pogorârea asupra ei a Duhului Sfânt, Preasfânta Fecioară 
Maria, a fost curățită de păcatul originar. Mai mult, în pururea Fecioara Maria, se vede în mod 
desăvârşit, cum harul Lui Dumnezeu, lucrează în mod cu totul deosebit, căci fecioria, atât cea 
biologică cât ŞI cea spirituală, străjuieşte viața 
Mariei începând de la naştere şi pe tot parcursul vieții ei pământeşti, iar acum 
Preabinecuvântata, Stăpâna noastră de Dumnezeu Născătoarea şi pururea Fecioara Maria 
străluceşte în dumnezeiasca ei mantie de lumină, şezând de-a dreapta Fiului ei şi 
Dumnezeului nostru (Ps. 44, 11), ca o împărăteasă fiind: „rugătoare neîncetată către 
Făcătorul” (Paraclisul Maicii Domnului) întru iertarea păcatelor noastre; 

e.  Mărturisind-o pe aceea care s-a învrednicit a fi Maică Lui Dumnezeu, o mărturisim 
totodată, pe aceea care „întru adormire lumea nu a părăsit" şi care s-a mutat la viață „fiind 
Maica Vieţii” căci ea a devenit după Mântuitorul lisus Hristos Cel „înviat a treia zi după 
Scripturi”, mărturia de netăgăduit a învierii celor adormiţi. 

Toate acestea la un loc ne dau imaginea sau mai bine zis icoana Aceleia căreia Sfânta 
Biserică i se adresează la Sfânta Liturghie astfel: „Mai ales pe Preasfânta, Curata, 
Preabinecuvântata, mărita, Stăpâna noastră, de Dumnezeu Născătoarea şi pururea Fecioara 
Maria, cu toți sfinții să o pomenim". Să mulţumim aşadar din inimă Lui Dumnezeu, pentru 
bucuria naşterii pe lume a Maicii Sale, bucurie pe care la vremea ei, Dumnezeu a pregătit-o 
fară ca lumea să ştie ceva. 

Să-l mulţumim că ne-a făcut parte să şi trăim din darurile acestei neînchipuite bucurii. 

Să-l mulţumim, mai ales, din adâncul sufletului, că bucuria aceasta o cunosc astăzi şi 
din ea trăiesc şi vor trăi până la sfârşitul veacurilor, milioane şi milioane de oameni de pe 
suprafața pământului şi plini de această bucurie să zicem şi noi cu recunoştinţă Născătoarei de 


Dumnezeu: „Bucură-te, stea care întotdeauna ne arăţi Soarele!" 

